Guruchandali -- নাগরিকত্ব বিল বিভাজনের হাতিয়ার, তবে নাগরিকত্বের আলোচনাটা জরুরি - বুলবুলভাজা\n২০১৪ সালের নির্বাচনের ভারতীয় জনতা পার্টির ইস্তেহারে লেখা আছে, ‘অত্যাচারিত হিন্দুদের জন্য ভারতবর্ষ স্বাভাবিক আশ্রয়স্থল থাকবে। আশ্রয়ের জন্য তাঁরা এদেশে আসতে চাইলে স্বাগত’ (India shall remainanatural home for persecuted Hindus and they shall be welcome to seek refuge here)। ঘোষণাটা ভোটের বাজারের মামুলি বুকনিবাজী নয়। এর সাথে হিন্দুত্ববাদী মতাদর্শের যোগ আছে। ভারতবর্ষ হিন্দুদের পিতৃভূমি, পুণ্যভূমি। সাভারকার সাহেব ‘হিন্দুত্বঃ কে হিন্দু?’ পুস্তিকাতে লিখেছেন ভারতীয় মুসলমান বা খ্রীষ্টানের সাথে হিন্দুর এখানেই তফাত। হিন্দুদের পিতৃভূমি ও পুণ্যভূমি ভারতে; ওদের পুণ্যভূমি আরবে, জেরুজালেমে। অর্থাৎ ভারতবর্ষের মাটির ওপর হিন্দুদের অধিকার বাকিদের তুলনায় এক কাঠি বেশি। এই দেশ বিশ্বের হিন্দুদের আশ্রয়স্থল।\nএই প্রসঙ্গে ‘তাহলে ধর্মনিরপেক্ষতার কী হল?’ কোশ্চেনটা জরুরি, কিন্তু আপাতত তা মুলতুবি থাক। আগে এই নীতির ফলাফল কী হতে পারে দেখা যাক। আসামের দিক থেকে দেখলে ‘ভারত হিন্দু আশ্রয়স্থল’ নীতির বিশেষ তাৎপর্য আছে। ২০১৪-এর নির্বাচনের সময়ে মোদিজি অর্ণব গোস্বামীকে সাক্ষাৎকার দেন। অর্ণব জিজ্ঞেস করেন বাংলাদেশে দেড় কোটি হিন্দু আছে। আপনারা দেড় কোটি লোককে ভারতে (পড়ুন আসামে) চলে আসার আমন্ত্রণ দিচ্ছেন না তো? মোদিজি স্বভাবসিদ্ধ প্রাজ্ঞতায় জানান হিন্দু কোনও ধর্মই নয়, জীবনশৈলী। সাংবাদিকদের বাংলাদেশে গিয়ে হিন্দুদের ওপর গবেষণা করা উচিত। ফিজি নিয়ে বলছেন না কেন? ইত্যাদি। হিন্দুদের আশ্রয় দেওয়ার নীতি মোদি সরকার বলবৎ করবে এ নিয়ে সন্দেহ থাকে না।\nলোকে বলে মোদিজি কথা রাখেন না। ১৫ লক্ষ টাকা ব্যাঙ্কে ঢোকার কথা ছিল, বছরে এক কোটি রোজগার তৈরি হওয়ার কথা ছিল। সব ফক্কা। কথাটা পুরো সত্যি নয়। হিন্দুদের আশ্রয় দেওয়ার প্রতিশ্রুতি রক্ষা করা হচ্ছে। ২০১৬ সালে কেন্দ্র সরকার লোকসভায় ‘নাগরিকত্ব (সংশোধনী) বিল ২০১৬’ আনে। বিল বলছে পাকিস্তান, বাংলাদেশ ও আফগানিস্তানের সংখ্যালঘু সম্প্রদায়ের লোকেরা এদেশে বৈধ কাগজপত্র ছাড়া আশ্রয় নিতে পারেন। ৭ বছর এদেশে বাস করলে তাঁরা স্বাভাবিকতার (naturalisation) মারফৎ নাগরিক হওয়ার আবেদন জানাতে পারবেন (অন্যদের জন্য ১২ বছর)। কারা এই ভাগ্যবান সংখ্যালঘু? হিন্দু, শিখ, জৈন, বৌদ্ধ, খ্রীষ্টান, পার্সি।\nআসামে বিলের বিরুদ্ধে সভাসমিতি, মিছিল, পিটিশন শুরু হয়ে যায়। আসাম চুক্তি মতে ১৯৭১-এর ২৪ মার্চের পরে আসা বিদেশিদের নাগরিক হিসেবে স্বীকার করা হবে না। হিন্দু হোক বা মুসলমান, সোজা ধরে বহিষ্কার করে দেওয়া হবে। ছ’ বছরের দীর্ঘ আসাম আন্দোলনের ফল, বহু শহীদের রক্তের বিনিময়ে পাওয়া আসাম চুক্তি, তাকে খারিজ করবে ভাজপার নাগরিকত্ব বিল! – অসমিয়া জাতীয়তাবাদী অংশ থেকে প্রশ্নটা উঠছে যদিও, রাজনীতির পরিহাস হল, আসাম আন্দোলনের নেতারা বর্তমান রাজ্য সরকারে ভাজপার ছোট সরিক। জাতীয়তাবাদী দল অগপ নাগরিকত্ব বিলকে ‘জাতিধ্বংসী বিধেয়ক’ বলে লাফঝাঁপ দিচ্ছে, সরকার থেকে বেরিয়ে যাওয়ার হুমকি দিচ্ছে, কিন্তু বেরিয়ে আসছে না।\nঅন্যদিকে ভাজপা গেরিলা কৌশলে খেলছে। কখনও ঘাপটি মারছে, কখনও সামনে আত্মপ্রকাশ করছে। সপ্তাহ কয়েক আগে যৌথ সংসদীয় সমিতি (জে পি সি) বিল সম্পর্কে অঞ্চলের মানুষদের মতামত নেওয়ার জন্য গুয়াহাটি আর শিলচরে শুনানির আয়োজন করে। তার উত্তাপ গোটা রাজ্যে ছড়িয়ে পড়ে। গুয়াহাটি শিলচর দুই শহরেই জে পি সি’র শুনানির সামনে গণসমাবেশ, ভাষণ, মানবশৃঙ্খল ইত্যাদি হয় -- যথাক্রমে বিলের বিরুদ্ধে ও পক্ষে। গুয়াহাটিতে হাওয়া বেগতিক বুঝে ভাজপা নেতারা জে পি সি’র কাছে নিজেদের বক্তব্য জানাতেই গেলেন না। শিলচরে অবশ্য বিলের পক্ষে বলে এসেছেন ওনারা। কংগ্রেসের বিড়ম্বনা আরও করুণ। গুয়াহাটিতে ব্রহ্মপুত্র উপত্যকার কংগ্রেসি নেতারা বিলের বিরোধিতা করছেন। শিলচরে বরাক কংগ্রেসের নেতারা বিলের সমর্থন করছেন। আন্তঃউপত্যকা রেষারেষি আসাম প্রদেশে নতুন বস্তু নয়, সেই বৃটিশ আমল থেকে চলে আসছে। রাজনৈতিক দলের ভেতরে উপত্যকাভেদে ভাগ এতো বেশি আগে দেখা যায় নি সম্ভবত।\nভাজপার দিক থেকে দেখলে বিলের অন্তত দুটো উপকারিতা আছে। প্রথমত, মতাদর্শগত লাভ। নাগরিকত্ব বিল ভারত হিন্দুদের ধাতৃভূমি পুণ্যভূমি মৌলবাদী ধারণাকে আইনি জামা পরিয়ে দিচ্ছে। দুই, এন আর সি। এন আর সি’তে আসামের বাসিন্দাদের নাম তোলার প্রক্রিয়া এখনো শেষ হয় নি। এন আর সি’র শেষ তালিকা বেরোনোর কথা ৩০ জুন তারিখে। বেরোলে বোঝা যাবে ক’জন আসামবাসী জায়েজ, আর কারা বাংলাদেশি। যদি দেখা যায় হিন্দু আসামবাসীদের বড় অংশের নাম লিস্টে নেই, ভাজপা নাগরিকত্ব বিলের মুলো ঝুলিয়ে বলবে আমরা হিন্দুদের পরিত্রাতা, বিল পাস করিয়ে হিন্দুদের বাংলাদেশে বহিষ্কার হওয়া থেকে রক্ষা করব। খিলঞ্জিয়া (স্থানীয়) সম্প্রদায়ের বিল বিরোধিতাকে ঠান্ডা করতে বলা হবে এতো হিন্দু বেরিয়ে গেলে আসাম মুসলমান শাসনে চলে যাবে যে। বিল সমর্থন করুন। ইতিমধ্যে এরকম বয়ান শোনাও যাচ্ছে। ১৯৩০, ৪০-এর দশকে আসামে মুসলিম লিগের সরকার চলেছিল। সে অভিজ্ঞতা বড় মধুর নয়। ফলে সাম্প্রদায়িক উস্কানি লোকে খেতে পারে।\nআর যদি কম সংখ্যক হিন্দু আসামবাসীর নাম এন আর সি তালিকার বাইরে থাকে, তাহলে বিল বিরোধিদের ধার কমে যাবে। কেননা কম লোককেই জায়গা দিতে হচ্ছে। সংক্ষেপে বলতে গেলে, ভাজপার কাছে নাগরিকত্ব বিল হিন্দু ভোটকে সংহত করার হাতিয়ার। আসামের রাজনীতির মারপ্যাঁচের বাইরে গিয়ে বিল সম্পর্কে দু একটা কথা বলে শেষ করা যাক। বলা বাহুল্য, বিলের মূল সুর ধর্মনিরপেক্ষতার বিরুদ্ধে যাচ্ছে। ফলে ভারতের সংবিধানের ১৪ তম অনুচ্ছেদকে (আইনের সামনে সবার সমান অধিকার) লঙ্ঘণ করছে। বিল নিয়ে প্রশ্ন উঠতে পারে, শুধু পাকিস্তান, বাংলাদেশ, আফগানিস্তানের মত মুসলমানপ্রধান দেশের সংখ্যালঘুদের জন্য আশ্রয়ের ব্যবস্থা কেন? শ্রীলঙ্কা, মিয়ানমারেও সংখ্যালঘুদের ওপর অত্যাচার হয়, এদের মধ্যে মুসলমানরা আছেন। মিয়ানমারের সংখ্যালঘুদের নাগরিকত্ব দিলে মুসলমানেরা ভারতের নাগরিক হয়ে যাবে এই ভয়? আবার পাকিস্তানে শিয়া, আহমাদিয়া বা হাজারাদের ওপর অত্যাচার চলে আসছে বহুদিন। তাঁদের জন্য নাগরিকত্বের ব্যবস্থা নেই তাঁরা মুসলমান বলে? প্রশ্ন এরকমও উঠতে পারে, ধর্মকেই সংখ্যালঘুতার ভিত্তি কেন ধরা হচ্ছে? রাজনৈতিক কারণে বা সমকামিতার জন্যও তো অত্যাচার হয়। সেই সংখ্যালঘুরা কি জায়েজ সংখ্যালঘু নয়?\nআশ্চর্যজনকভাবে নাগরিকত্ব বিল বলছে আশ্রয় পাওয়ার জন্য সংখ্যালঘুদের অত্যাচারিত হওয়ার প্রমাণ দাখিল করতে হবে না। সংখ্যালঘু সম্প্রদায়ের হলেই চলবে। ধরা যাক একজন হিন্দু বহাল তবিয়তে বাংলাদেশে আছেন, অত্যাচারিত হচ্ছেন না। তিনি কাগজপত্র ছাড়া ভারতে আশ্রয় চাইতে পারেন কেননা তিনি হিন্দু। অথচ যখন বিলের সপক্ষে যুক্তি দেওয়া হচ্ছে বলা হচ্ছে সংখ্যালঘুরা অত্যাচারিত তাই আশ্রয়! সন্দেহ জাগে আসলে অত্যাচারিত-টারিত যুক্তিগুলো নিছক শাক বই আর কিছু নয়। মাছ হচ্ছে ভারতে হিন্দুরাষ্ট্র আসছে।\nদেশ সব অত্যাচারিত মানুষের আশ্রয়স্থল হোক -- ন্যূনতম আদর্শ এরকম হতে পারে। নাগরিকত্ব (সংশোধনী) বিল অত্যাচারিত সংখ্যালঘুর প্রশ্নকে আলোচনার কেন্দ্রে এনে একটা কাজের কাজ করেছে। দুর্ভাগ্য হচ্ছে, আনা হল সংখ্যালঘুর গায়ে সাম্প্রদায়িক রং চড়িয়ে।\nComment from h on 25 May 2018 19:35:49 IST 213.99.211.133 (*) #\nComment from Prativa Sarker on 25 May 2018 20:07:34 IST 125.96.141.170 (*) #\nComment from S on 26 May 2018 02:20:01 IST 194.167.2.96 (*) #\nদেবর্ষি বাবু, ধন্যবাদ। এরকম একটা গুরুত্বপুর্ণ বিষয় উত্থাপণ করার জন্য। বিজেপির হিন্দুত্ব ও ভোট ব্যান্ক বিষয়ক বক্তব্যের সাথে একমত হয়েও আমার একটা প্রশ্ন থেকেই যাচ্ছে।\nএইযে অসম ঠিক করলো যে বাংলাদেশ থেকে কোনও হিন্দুদের আসতে দেওয়া হবে না। নিপিড়িত হলেও? বা আমরা ভয় পাচ্ছি যে আরো দেড় কোটি হিন্দু বাঙালী এপারে চলে এলে আমাদের কি হবে? এটা তো একরকমের নেটিভিজম। বাঙালরাও এদেশে এসে একইধরনের মেন্টালিটি দেখেছিলো।\nComment from ddt on 26 May 2018 12:02:44 IST 24.139.196.6 (*) #\nএস-বাবু, সহমত, নেটিভিজম তো বটেই। তাই শেষ প্যারাতে লিখেছিলুম, দেশ সব নিপীড়িত মানুষের আশ্রয়স্থল হোক এটা ন্যূনতম আদর্শ হতে পারে। (ন্যূনতম, কেননা ব্যক্তিগতভাবে চাইব শুধু নিপীড়িত না, সব মানুষের অধিকার থাকা উচিত অন্য দেশে বসবাস করার।)\nঅসমিয়া জাতীয়তাবাদ (বা ঘটি জাতীয়তাবাদ!) এর বিরুদ্ধে ওই নেটিভিস্ট কারণে। আবার হিন্দুত্ব জাতীয়তাবাদ চায় মুসলমানদের ছাঁকনি দিয়ে বার করে খালি হিন্দুদের রাখতে। তাতে আবার আমাদের আসামের হিন্দু বাঙালিরা যাঁরা ঠিক ভাজপা ভোটার নন অনেকে পোঁ মিলিয়েছেন। হিন্দুত্ববাদীদের নীতিও কিন্তু এক ধরণের নেটিভিজমই।\nদুটোই সমস্যার। এন আর সি আর নাগরিকত্ব সংশোধনী বিল দুটোকেই বাতিল করা উচিত।\nComment from ddt on 26 May 2018 12:07:16 IST 24.139.196.6 (*) #\nComment from সুশান্ত কর on 26 May 2018 12:51:25 IST 233.179.193.143 (*) #\nভালো লিখেছেন! এখন তো বরাকে ব্রহ্মপুত্রে বামেরা হাওয়ায় ভেসে যাচ্ছেন! বরাকে বহু বাম বিলের পক্ষে গলাবাজি করছেন! ব্রহ্মপুত্রে বহু বাম বিল বিরোধিতা করে দেড় কোটি বাঙালি হিন্দু চলে আসবার আতঙ্ক ছড়াচ্ছেন! তবে বিলে মনে হয় ধর্মীয় কারণে অত্যাচারের প্রমাণ দেবার কথা আছে! মানে পুরো দস্তুর একখানা ললিপপ!\nComment from hht on 26 May 2018 19:32:53 IST 24.139.196.6 (*) #\nসুশান্তদা, ধর্মীয় অত্যাচারের উল্লেখমাত্র নেই। নিজে পড়ে দেখুন,


কাউকে ব্যবসায়িক পার্টনার বানাতে হলে তার কি কি গুন দেখে নিতে হবে? - Bangla Preneur\nকাউকে ব্যবসায়িক পার্টনার বানাতে হলে তার কি কি গুন দেখে নিতে হবে?\nব্যবসায়িক পার্টনার বানাতে হলে যেসব গুন দেখে নিতে হবে\nব্যবসায়িক পার্টনার বানাতে হলে\nব্যবসায়িক পার্টনার খুঁজে বের করা খুবই কঠিন একটি কাজ। আপনি চাইলেই যে কাউকে আপনার ব্যবসায়িক পার্টনার বানাতে পারেন না। এর জন্য তার মধ্যে কিছু গুন থাকা চাই।\nব্যবসায়ের অংশীদার খোঁজার আগে নিজেকে চিনতে হবে। আপনি কি কাজে পারদর্শী, কোন কাজ আপনি ভাল বুজেন এবং কোন কাজ আপনি ভাল বুজেন না তা খুঁজে বের করতে হবে। এই কাজটি করতে পারলে আপনার জন্য পার্টনার খুঁজে বের করা ও তার গুন সম্পর্কে বুজতে পারবেন।\nএমন হতে পারে আপনার একটি স্মার্ট বিজনেস আইডিয়া আছে এবং শ্রমও দিতে পারবেন কিন্তু আপনার টাকা নেই। তাহলে আপনাকে এমন একজন পার্টনার খুঁজে বের করতে হবে যে ব্যবসার জন্য বিনিয়োগ করতে পারবে। তাহলে আপনার সমস্যাটি সমাধান হবে এবং আপনি একজন পার্টনার পেয়ে যাবেন। তাই আপনার দুর্বলতা বুজে পার্টনার নিতে হবে।\nএছাড়াও ব্যবসায়িক পার্টনার বানাতে হলে যেসব গুন দেখে নিতে হবে-\nলক্ষ্য বা সংকল্পে স্থির\nআপনার ব্যবসার জন্য পার্টনারকে অবশ্যই আপনার মত লক্ষ্য বা সংকল্পে স্থির থাকতে হবে। যেকোন ব্যবসায়ে সফল হতে হলে সকল অংশীদারকে এক লক্ষ ও সংকল্পে স্থির থাকতে হবে। সবার সাথে মতের মিল থাকে এবং সবাই একসাথে আলোচনা করে কোন সিদ্ধান্ত নিতে পারে।\nএকজন সফল ব্যবসায়ীর অন্যতম সেরা গুন তার সততা। আপনাকে এবং আপনার ব্যবসায়ের পার্টনারকে অবশ্যই সততার পরীক্ষা দিতে হবে। যেকোন ব্যবসা নষ্ট করতে একজন অসৎ পার্টনারই যথেষ্ট। তাই সততার কোন বিকল্প নেই।\nএকজন বোকা ব্যক্তিকে আপনি যদি আপনার ব্যবসার জন্য পার্টনার বানান তাহলে সে আপনার ব্যবসা বিফল বানাতে বেশী সময় নিবে না। একটা কথা আছে এরকম যে, বোকা বন্ধুর চেয়ে চালাক শত্রু অনেক ভাল। তাই আপনার ব্যবসার জন্য পার্টনারকে অবশ্যই বুদ্ধিমান হতে হবে।\nব্যবসার প্রতি আবেগ থাকতে হবে\nব্যবসায়ের অংশীদার হওয়ার অন্যতম প্রধান কারণ আবেগ। আপনার যেরকম ব্যবসার জন্য আবেগ কাজ করবে ঠিক তেমনি আপনার ব্যবসায়িক পার্টনারেরও তেমন আবেগ থাকা চাই। এতে সফল হওয়া সম্ভবনা বেশী থাকে।\nঅভিজ্ঞ ব্যক্তিকে ব্যবসায়িক পার্টনার বানাতে পারলে লাভবান হওয়া যায়। এই ক্ষেএে আপনার যেই বিভাগে অভিজ্ঞতা আছে সেই বিভাগের অভিজ্ঞ ব্যক্তিকে ব্যবসায়িক পার্টনার না করে অন্য বিভাগের অভিজ্ঞ ব্যক্তিদের মধ্যে পার্টনার খুঁজতে হবে।\nযেমন আপনি যদি ব্যবস্থাপনা ভাল বুজেন তাহলে আপনার পার্টনাকে মার্কেটিং ভাল বুজতে হবে। তাহলে দুই অভিজ্ঞতা মিলিয়ে ভালো কিছু অর্জন করা যাবে।\nCategory: আপনি জানেন কি?\tTags: উদ্যোক্তা, প্রশ্ন


০১:৩০:১৯ রবিবার, ০৫ এপ্রিল ২০২০\n• সময়মত ও যথাযথ ব্যবস্থা নেওয়ায় দেশের পরিস্থিতি এখনো নিয়ন্ত্রণে: প্রধানমন্ত্রী • এক জায়গায় অনন্য বাংলাদেশি ওপেনার তামিম ইকবাল • ১৪ এপ্রিল পর্যন্ত বাংলাদেশ বিমানের সব ফ্লাইট বন্ধ • পোশাক শ্রমিকদের বেতন নিয়ে সুখবর দিলেন বাংলাদেশ ব্যাংকের গভর্নর • করোনায় সাবেক এমপি সিরাজুল ইসলামের মৃ'ত্যু • ৭২ হাজার ৭৫০ কোটি টাকার প্রণোদনা প্যাকেজ ঘোষণা দিলেন প্রধানমন্ত্রী • আমি চাই না সাংবাদিকরা ঘোরাঘুরি করে সং'ক্রমিত হোক : প্রধানমন্ত্রী • করোনা মো'কাবেলায় প্রধানমন্ত্রীর ৪ কার্যক্রম নিয়ে কর্মপরিকল্পনা ঘোষণা • দুবাইয়ে দুই সপ্তাহ বাইরে বের না হওয়ার নির্দেশ • করোনা; অনির্দিষ্টকালের জন্য বন্ধ ঘোষণা দৌলতদিয়া-পাটুরিয়ার ফেরি চলাচল\nমঙ্গলবার, ১৮ ফেব্রুয়ারী, ২০২০, ০৮:৪৭:২৩\nআমাদের নবী (সা.) -এর সকল কাজই আমাদের জন্য আদর্শ। নবী (সা.) এর ঘুম, খাওয়া, হাটা, চলা এই সকল বিষয়ের মাঝেই আমাদের জন্য রয়েছে উত্তম আদর্শ। মহানবী হজরত মুহাম্মাদ সাল্লাল্লাহু আলাইহি ওয়া সাল্লাম প্রতিদিন সকালে সাতটি খেজুর ও দুধ দিয়ে নাস্তা করতেন। এমনকি তিনি তার নাস্তার এই মেনু কখনো পরিবর্তন করেননি। নবীর (সা.) সাহাবারা নবীর (সা.) কাছে জানতে চেয়েছিলেন তিনি কেন প্রতিদিন সাতটি খেজুর ও দুধ দিয়ে নাস্তা করেন?\nতিনি বলেছিলেন, সাতটি খেজুর ও দুধ দিয়ে নাস্তা করা মস্তিষ্কের জন্য ভালো। এরপর সাহাবিরাও সাতটি খেজুর ও দুধ দিয়ে নাস্তা করতেন।\nএদিকে, বিজ্ঞানীরা গবেষণা করেছেন, কেন নবী (সা.) সাতটি খেজুর ও এক দুধ দিয়ে নাস্তা করেছেন। তারা গবেষণার ফলাফল হিসেবে যেটা পেয়েছেন সেটা হচ্ছে প্রতিদিন সকালে সাতটি খেজুর ও দুধ দিয়ে নাস্তা করলে মানুষের শরীরের হাইড্রোক্লোরিক অ্যাসিড ও এনজাইমগুলো দ্রুত কাজ করা শুরু করে। এতে করে মানুষের শরীর ভাল থাকে।\nবিজ্ঞানীরা তাদের গবেষণায় আরো পেয়েছে যে প্রতিদিন সকালে সাতটি খেজুর ও এক কাপ দুধ নিয়ে নাস্তা করলে মানুষের মস্তিষ্কের বুদ্ধিমত্তা বৃদ্ধি পায়। লিভার ভালো থাকে। ত্বক সুন্দর হয়। আল্লাহ তাআলা মুসলিম উম্মাহকে মুহাম্মাদ সাল্লাল্লাহু আলাইহি ওয়া সাল্লামের প্রতিটি সুন্নতের উপর আমল করার তাওফিক দান করুন। আমিন।


কিভাবে পিসি/ল্যাপটপে অ্যান্ড্রয়েড ফোনে কল এবং রিসিভ করবেন\nপ্রধান » সফটওয়্যার » কিভাবে পিসি/ল্যাপটপে অ্যান্ড্রয়েড ফোনে কল এবং রিসিভ করবেন\nএখন যুগ আধুনিক এবং এমন সফ্টওয়্যার রয়েছে যা আমাদের একটি অ্যান্ড্রয়েড স্মার্টফোন থেকে পরিচিতি নিয়ে সরাসরি ল্যাপটপ বা পিসি থেকে কল করতে দেয়। আপনি কি নিশ্চিত আপনি এটা চান?\nল্যাপটপ বা পিসি দিয়ে ভার্চুয়াল বিশ্বে সার্ফ করার সময় কিছু লোক অবশ্যই তাদের অন্তরে ঝামেলা অনুভব করেছে বা অভিযোগ করেছে যখন তাদের ফোন তুলতে হয়েছিল। কিন্তু, এভাবে হাল ছাড়বেন না, কারণ এখন যুগ আধুনিক এবং অবশ্যই আছে সফটওয়্যার যা আমাদের একটি অ্যান্ড্রয়েড স্মার্টফোন থেকে পরিচিতি নিয়ে সরাসরি ল্যাপটপ বা পিসি থেকে কল করতে দেয়।\nআপনি কি নিশ্চিত আপনি এটা চান? ঠিক আছে, কিভাবে একটি পিসি/ল্যাপটপে একটি অ্যান্ড্রয়েড ফোন তৈরি এবং গ্রহণ করতে হয় সে সম্পর্কে এই টিপসগুলি একবার দেখুন৷ এটা সহজ, শুধু নীচের পদক্ষেপগুলি অনুসরণ করুন:\nগুগল অ্যাকাউন্ট ব্যবহার করে ফোন পরিচিতিগুলি কীভাবে স্থানান্তর করবেন\nবিদায় সেল ফোন, VoLTE তে স্বাগতম!\nকিভাবে পিসি/ল্যাপটপে অ্যান্ড্রয়েড ফোন কল করবেন এবং রিসিভ করবেন\n1. অ্যান্ড্রয়েডে রিমোট ফোন কল অ্যাপ্লিকেশনটি ডাউনলোড করুন\nএই সময় আমাদের কম্পিউটার থেকে কিভাবে কল করতে হয় তার টিপস খোলার জন্য, দয়া করে ডাউনলোড করুন দূরবর্তী ফোন কল সেই লিঙ্ক থেকে। এই রিমোট ফোন কল অ্যাপ্লিকেশনটি নিজেই একটি অ্যাপ্লিকেশন যা আমাদের একটি অ্যান্ড্রয়েড স্মার্টফোন থেকে ল্যাপটপ বা পিসিতে পরিচিতিগুলিকে সংযুক্ত করতে সাহায্য করবে৷ ডাউনলোড সম্পূর্ণ হওয়ার পরে, অ্যাপ্লিকেশনটি চালান।\n2. আপনার ল্যাপটপ বা পিসিতে কলসেন্টার ডাউনলোড করুন\nএই সেলফোনে ল্যাপটপের মাধ্যমে কীভাবে কল করা যায় তার টিপসগুলির জন্য পরবর্তী অ্যাপ্লিকেশনটি একটি অ্যাপ্লিকেশন গ্রাহক সেবা যা আপনি বিনামূল্যেও পেতে পারেন। এই অ্যাপ্লিকেশনটি একটি অ্যান্ড্রয়েড স্মার্টফোনের সাথে একটি ল্যাপটপ/পিসি সংযোগ করতে কাজ করে। ডাউনলোড সম্পূর্ণ হওয়ার পরে, অ্যাপ্লিকেশনটিও চালান।\n3. দূরবর্তী ফোন কল এবং কলসেন্টার সংযোগ করা\n- বিভাগে থাকা রিমোট ফোন কল অ্যাপ্লিকেশনটিতে আপনার অ্যান্ড্রয়েড আইপি এবং পাসওয়ার্ড চেক করতে অ্যান্ড্রয়েড স্মার্টফোনে ফিরে যান বর্তমান অ্যাক্সেস ডেটা. আইপি এবং পাসওয়ার্ড মুখস্থ করুন তোমার - এরপর, আপনার ল্যাপটপ/পিসিতে কলসেন্টার অ্যাপ্লিকেশনে যান তারপর নির্বাচন করুন যন্ত্র সংযুক্ত করুন এবং অ্যান্ড্রয়েড আইপি ঠিকানা লিখুন.\n4. কলসেন্টারে পাসওয়ার্ড প্রবেশ করানো\nআপনি যে পাসওয়ার্ড পেয়েছেন তা লিখুন ছোট জানালা আপনার ল্যাপটপ বা পিসিতে অ্যান্ড্রয়েড থেকে কলসেন্টার অ্যাপ্লিকেশনে।\nপাসওয়ার্ড প্রবেশ করার পরে, আপনাকে যা করতে হবে তা হল ঠিক আছে বোতামটি ক্লিক করুন। এখন আপনার অ্যান্ড্রয়েড আপনার ল্যাপটপ বা পিসির সাথে সংযুক্ত।\n5. উপভোগ করুন!\nএটি শেষ হলে, আপনাকে শুধু আপনার ল্যাপটপ বা পিসি থেকে সরাসরি কল করতে হবে। আপনার মা বা বাবাকে ফোন করতে ভুলবেন না, ব্রোহ, বা আপনার ভাইকে ফোন করতে ভুলবেন না যাতে আপনি মিস প্রদর্শন করেন। তাই, আপনার প্রেমিক বা ক্রাশকেও কল করতে মনে রাখবেন যাতে আপনি পারেন do'i বিস্মিত শুভকামনা!


বৈদ্যুতিক গাড়িতে জিএসটি কমল!\nহোমNEWSবৈদ্যুতিক গাড়িতে জিএসটি কমল!\nবৈদ্যুতিক গাড়ির ক্রেতাদের জন্য সুখবর। বৈদ্যুতিক গাড়িতে জিএসটি কমানোর সিদ্ধান্ত নিল মোদী সরকার। বৈদ্যুতিক গাড়ির ক্ষেত্রে জিএসটি ১২ শতাংশ থেকে কমিয়ে ৫ শতাংশ করা হল। বৈদ্যুতিক গাড়ির চার্জারের ক্ষেত্রেও জিএসটি কমানো হল। বৈদ্যুতিক গাড়ির চার্জারে ১৮ শতাংশ থেকে কমিয়ে জিএসটি করা হল ৫ শতাংশ। আগামী ১ অগাস্ট থেকে এই নয়া হারে জিএসটি কার্যকর করা হবে বলে জানা গিয়েছে।\nস্থানীয় কর্তৃপক্ষের থেকে বৈদ্যুতিক গাড়ি ভাড়া নিলে সেক্ষেত্রেও জিএসটি কমানো হবে বলে সিদ্ধান্ত নিয়েছে জিএসটি কাউন্সিল। জিএসটি পরিষদের ৩৬তম বৈঠকে এই সিদ্ধান্ত নেওয়া হয়েছে। কেন্দ্রীয় অর্থমন্ত্রী নির্মলা সীতারমণের নেতৃত্বে এই বৈঠক হয়। ভিডিও কনফারেন্সিংয়ের মাধ্যমে কাউন্সিলের বৈঠক হয়। জিএসটি কমানোর সিদ্ধান্তকে স্বাগত জানিয়েছে সোসাইটি অফ ম্যানুফ্যাকচার্স অফ ইলেক্ট্রনিক ভেহিক্যালস (এসএমইভি)।


করোনা নিয়ন্ত্রণে যেভাবে সফল ‘কেরালা মডেল’\nপ্রকাশিত: ০৫:২৬ পিএম, ১৭ এপ্রিল ২০২০\nভারতে গত ১৯ মার্চ প্রথমবারের মতো একজন করোনা রোগী শনাক্ত হন। এই রোগী পাওয়া যায় দেশটির দক্ষিণাঞ্চলীয় কেরালা প্রদেশের কান্নুর জেলায়। তিনি আসেন সংযুক্ত আরব আমিরাতের দুবাই থেকে। পরে ওই ব্যক্তিকে ২৮ দিনের জন্য স্বেচ্ছা আইসোলেশনে থাকার নির্দেশ দেয়া হয়। যদিও ওই ব্যক্তির শরীরে করোনার কোনো লক্ষণই তখন প্রকাশ পায়নি।\n২৬ দিন পর ১৪ এপ্রিল ওই ব্যক্তিকে আবারও পরীক্ষা করা হয়; তখনও করোনার উপসর্গবিহীন ছিলেন এই ব্যক্তি। করোনার উচ্চ ঝুঁকিপ্রবণ এলাকা থেকে ফিরে আসার কারণে প্রশাসন পূর্ব সতর্কতা হিসাবে এসব পদক্ষেপ নেয়। দু'দিন পর জানা যায়, ওই ব্যক্তি করোনা পজিটিভ।\n২০ মার্চ দুবাই থেকে আরও দুজন কান্নুরে আসেন; তাদেরকেও আইসোলেশনে রাখা হয়। তাদেরও কোনো উপসর্গ ছিল না। পরে ১৪ এপ্রিল তাদের নমুনা সংগ্রহ করা হয়। পরীক্ষার একদিন পর ১৬ এপ্রিল এ দুই ব্যক্তিও করোনা পজিটিভ হিসাবে শনাক্ত হন।\nকান্নুর জেলা মেডিক্যাল কর্মকর্তা কে নারায়ন নায়েক বলেন, বিদেশফেরত ২৪৮ জনের করোনাভাইরাস পরীক্ষা করা হয়; তাদের মধ্যে ১৭ জনের ফল পজিটিভ পাওয়া যায়। এই ১৭ জনের মধ্যে ৯৫ শতাংশের করোনার কোনো উপসর্গই ছিল না।\nতিনি বলেন, আমরা ২৮ দিনের কঠোর আইসোলেশন অনুসরণ করেছি এবং উপসর্গ প্রকাশ না পেলেও উচ্চ ঝুঁকি বিবেচিত লোকজনের করোনা পরীক্ষা করা হয়। এটা নিয়ে দুশ্চিন্তার কিছু নেই, কারণ এসব লোকের জন্য বাধ্যতামূলক কঠোর আইসোলেশনের ব্যবস্থা করা হয়েছিল। এছাড়া আইসোলেশনে থাকা ব্যক্তিদের নিয়মিত খোঁজ-খবর রাখা হতো।\nমানুষকে ঘরে রাখতে রাজ্যের প্রত্যেকটি জেলায় স্থানীয় প্রশাসনের সহায়তায় নিত্য-প্রয়োজনীয় খাদ্যসামগ্রী ও ওষুধপত্র সরবরাহ করা হয়। ড্রোনে ক্যামেরা দিয়ে পুরো রাজ্যের অলিগলিতে মানুষের চলাচলের ওপর নজরদারি করা হয়।\nভারতজুড়ে করোনা পরীক্ষার যে পদ্ধতি অনুসরণ করা হচ্ছে কেরালার গল্প সেটি থেকে একটু ভিন্ন ধাঁচের। ভারতে ১৪ দিনের আইসোলেশনে থাকাকালীন করোনার উপসর্গ দেখা দিলেই কেবলমাত্র পরীক্ষা করা হয়। কিন্ত কেরালা বিদেশফেরত এবং তাদের সংস্পর্শে আসা সকলকে শনাক্ত ও আইসোলেট করে এবং করোনা পরীক্ষা করায়।\nডা. মোহাম্মদ আশীল ভারতের জনস্বাস্থ্য বিশেষজ্ঞ এবং দেশটির দক্ষিণাঞ্চলীয় রাজ্যগুলোতে করোনা মোকাবিলায় গঠিত টিমের একজন সদস্য। তিনি এনডিটিভিকে বলেন, উহানে এমন একটি ঘটনা ঘটেছিল যে ২৭ দিন পর একজনের শরীরে করোনার লক্ষণগুলো দেখা দেয়। কমপক্ষে পাঁচ শতাংশের ক্ষেত্রে ইনকিউবেশন পিরিয়ড ১৪ দিনের বেশি ছিল। কেরালায় ২৮ দিনের আইসোলেশনের পেছনে এটিই ছিল শক্তিশালী যুক্তি।\nডা. আশীল বলেন, কেরালায় ২৬ দিন পরও করোনার উপসর্গ দেখা গেছে। এছাড়া প্রায় ৬০ শতাংশ রোগীর ক্ষেত্রে কোভিড-১৯ এর সংক্রমণের লক্ষণ ছিল একেবারে মৃদু। এখানে এমন অনেক ঘটনা আছে, যাদের ইনকিউবেশন পিরিয়ড ১৪ দিনের বেশি।\nতবে বিভিন্ন জার্নালে প্রকাশিত গবেষণায় বলা হয়েছে, ৯৫ শতাংশ রোগীর ক্ষেত্রে করোনার লক্ষণ দেখা দেয় শূন্য থেকে ১৪ দিনের মধ্যে (অথবা পাঁচদিনের মধ্যে)। বাকি পাঁচ শতাংশের ক্ষেত্রে লক্ষণ প্রকাশ পেতে ২৪ দিন থেকে এক মাসের বেশি সময়ও লাগছে। এই পাঁচ শতাংশ লম্বা সময় ধরে তা অন্যদের মাঝে ছড়িয়ে দেয়; যে কারণে প্রাদুর্ভাব ভয়াবহ হওয়ার শঙ্কা তৈরি হয়।\nমার্চে ভারতে প্রথম করোনা রোগী শনাক্ত হয় কেরালায়; এখন পর্যন্ত সেখানে মোট ৩৯৫ জন করোনা পজিটিভ রোগী পাওয়া গেছে। জোরাল পদক্ষেপের কারণে করোনা নিয়ন্ত্রণে সফল হয় ভারতের দক্ষিণাঞ্চলীয় এই রাজ্য। করোনার প্রাদুর্ভাব নিয়ন্ত্রণে সফল কেরালা মডেল এখন বিশ্বজুড়ে প্রশংসিত হচ্ছে। বিশ্বের প্রখ্যাত বিজ্ঞানী ও বিশেষজ্ঞরা করোনা মোকাবিলায় দেশে দেশে কেরালা মডেল অনুসরণ করার পরামর্শ দিচ্ছেন।\nতবে সবচেয়ে আশ্চর্যজনক হলো- কেরালায় করোনায় মারা গেছেন মাত্র ৩ জন। কিন্তু দেশটির মহারাষ্ট্রে ১৯৪, মধ্যপ্রদেশে ৫৩ এবং দিল্লি ও গুজরাটে ৩০ জনের বেশি করে মানুষ করোনায় মারা গেছেন।\nআরও মজার তথ্য হলো- কেরালায় করোনা আক্রান্তদের মধ্যে ২৪৫ জন ইতোমধ্যে চিকিৎসা শেষে সুস্থ হয়ে বাসায় ফিরেছেন। ভারতে শুক্রবার পর্যন্ত করোনায় আক্রান্ত হয়েছেন ১৩ হাজারের বেশি মানুষ এবং মারা গেছেন ৪৩৭ জন।


NewsChittogram24.Com » দুদকের জালে আটকা পড়লে বের হওয়া কষ্টের\nনিউজচিটাগাং২৪/ এক্স প্রকাশ:| বুধবার, ২৪ এপ্রিল , ২০১৯ সময় ০৮:৩৭ অপরাহ্ণ\nদুর্নীতি দমন কমিশনের (দুদক) কমিশনার মো. মোজাম্মেল হক খান বলেছেন, দুর্নীতি যারা করে তারা পরিবারের জন্য অশান্তি ডেকে আনে। ঘুষ দুর্নীতির টাকা সংসারে আসলে সংসারে শান্তি থাকে না। কারণ দুদকের জালে আটকা পড়লে বের হওয়া কষ্টের।\nবুধবার (২৪ এপ্রিল) সকালে চট্টগ্রাম জেলা শিল্পকলা একাডেমিতে দুর্নীতি প্রতিরোধ কমিটির সদস্যদের মধ্যে পুরস্কার বিতরণ অনুষ্ঠানে তিনি এসব কথা বলেন।\nদুদক কমিশনার বলেন, দুদকের মামলা ক্যান্সারের মত। সহজে ছাড়ে না। তবে আমাদের উদ্দেশ্য কাউকে বিপদে ফেলা নয়। দেশের স্বার্থে, দেশের উন্নয়নের স্বার্থে অনিয়ম, দুর্নীতি দূর করতে হবে। কারণ আমরা এ দেশকে ভালোবাসি।\nদুদকের বিভাগীয় পরিচালক মো. আবদুল করিমের সভাপতিত্বে সভায় আরও বক্তব্য দেন অতিরিক্ত বিভাগীয় কমিশনার (সার্বিক) শংকর রঞ্জন সাহা, অতিরিক্ত বিভাগীয় কমিশনার (উন্নয়ন) মো. নুরুল আলম নিজামী, পুলিশের চট্টগ্রাম রেঞ্জের ডিআইজি মো. গোলাম ফারুক, চট্টগ্রাম মেট্রাপলিটন পুলিশের অতিরিক্ত কমিশনার (অপরাধ ও অভিযান) আমেনা বেগম, নগর দুর্নীতি দমন কমিটির সভাপতি মনোয়ারা হাকিম আলী


ভর্তুকিহীন 14.2 কেজি রান্নার গ্যাসের দাম বাড়লো 25 টাকা! মাথায় হাত সাধারন নাগরিকদের! জানুন বিস্তারিত। – EiKolkata\nপ্রথম পাতা /নিউজ/ভর্তুকিহীন 14.2 কেজি রান্নার গ্যাসের দাম বাড়লো 25 টাকা! মাথায় হাত সাধারন নাগরিকদের! জানুন বিস্তারিত।\nনিজস্ব প্রতিবেদন :- ফের আরও একবার বাড়ল গ্যাসের দাম যার ফলে রীতিমতো চি-ন্তার ভাঁ-জ সৃষ্টি হয়েছে ।সাধারণ মধ্যবিত্ত পরিবারের কপালে । আমরা জানি যে এই দ্রব্যমূল্যের বাজারে নিত্যপ্রয়োজনীয় জিনিসের দাম প্রতিনিয়ত বেড়েই চলেছে । তার সাথে সাথে বেড়ে চলেছে পেট্রোল এবং ডিজেলের দাম । তবে তার সাথে পাল্লা দিয়ে বাড়ছে বাণিজ্যিক এবং গৃহস্থলীর রান্নার গ্যাসের দাম ।গত ছয় মাসে রান্নার গ্যাসের দাম ১৪১ টাকা বেড়েছিল ।\nএবার পুনরায় আরও একবার বাড়ল । এরই মাঝে প্রধানমন্ত্রীর নরেন্দ্র মোদির উজালা যোজনা দ্বিতীয় প্রক্রিয়া শুরু করে দিয়েছে গোটা দেশজুড়ে । প্রধানমন্ত্রী বলেন, মানুষের উন্নত জীবনের স্বপ্ন পূরণের দিকে এগিয়ে যাচ্ছে দেশ। সমস্ত বাড়ি বাড়ি থাকবে এলপিজি স্টোভ। পরিযায়ী শ্রমিকদের রেশন কার্ড লাগবে না। সেল্ফ ডিক্লারেশন দিলেই হবে। প্রসঙ্গত, ২০১৬ সালে প্রথম বার উজ্জ্বলা যোজনা শুরু করা হয়।\nসে বার দরিদ্রসীমার নীচে থাকা পাঁচ কোটি মহিলাকে এই যোজনার আওতায় আনার লক্ষ্যমাত্রা ছিল । তবে চেহারে পেট্রোল এবং ডিজেলের রান্নার গ্যাসের দাম বেড়েই চলেছে তাতে কতটা কার্যকর হবে এই প্রকল্প তা নিয়ে থাকছে সংশয় । ফের আরও একবার গৃহস্থলী রান্নার গ্যাসের দাম ২৫ টাকা বাড়লো এবং ২৫ টাকা বেড়ে বর্তমানে রান্নার গ্যাসের দাম হল ৮৮৬ টাকা। কিভাবে মানুষ এই দ্রব্যমূল্য বাজারের সংসার চালাবে তা ভেবে কূলকিনারা পারছেন না ।\nহুঁ হু করে দাম যেভাবে বাড়ছে, তাতে অনেকেরই আ-শঙ্কা, পুজোর সময় না চার অঙ্ক ছুঁয়ে ফেলে গ্যাসের দাম। অথচ সাত বছর আগে এই জুলাইয়ে গ্যাসের দাম ছিল অর্ধেকেরও কম। একদিকে গ্যাসের দাম বাড়ছে অন্যদিকে সরকারের কোষাগার ফুলেফেঁপে উঠছে। তৎকালীন পেট্রোলিয়ামমন্ত্রী জানিয়েছিলেন, পেট্রোপণ্য এবং এলপিজির উপর উৎপাদন শুল্ক থেকে গত ৯ মাসে ৩ লক্ষ কোটি টাকা জমা পড়েছে কেন্দ্রের কোষাগারে।\nbengali news lpg gas cylinder price LPG gas subsidy


ভারতে এক বিধায়কের চ্যালেঞ্জ: আমি হিজাব পরি পারলে বাধা দিন - The Dhaka Times\nদি ঢাকা টাইমস্ ডেস্ক ॥ ভারতের কর্নাটকে হিজাব নিয়ে বিতর্ক শুরু হয়েছে। স্থানীয় মুসলিম সংগঠনগুলো দাবি, অহেতুক বিতর্ক সৃষ্টি করে হিজাব পরায় বাধা দেওয়া হচ্ছে মুসলিম ছাত্রীদের।\nতবে এবার কর্নাটকের কংগ্রেস বিধায়ক কানিজ ফাতিমা দাবি করেছেন যে, আমিও তো বিধানসভাতে হিজাব পরি। সেখানে বাধা দিতে তো কেও সাহসই করে না। তাহলে কলেজছাত্রীদের কেনো বাধা দেওয়া হচ্ছে?\nহিন্দুস্তান টাইমসের এক খবরে বলা হয়, কর্নাটকের বেশিরভাগ স্কুলে হিজাব পরিধান নিয়ে সমস্যা না থাকলেও সম্প্রতি উদুপির একটি কলেজে বিষয়টি নিয়ে কড়াকড়ি আরোপ করা হয়েছে। এমন এক অবস্থায় গত শনিবার বিষয়টি নিয়ে নির্দেশিকা জারি করেছে কর্নাটক সরকার। নির্দেশনায় বলা হয় যে, প্রি-ইউনিভার্সিটির আওতায় যে সরকারি কলেজগুলো রয়েছে সেখানে কলেজ ডেভেলপমেন্ট বোর্ড যে পোশাক নির্দিষ্ট করে দেয়, সেটিই থাকবে। তবে যেখানে নির্দিষ্ট কোনো পোশাকবিধি নেই, সেখানে শিক্ষার্থীরা এমন পোশাক পরতে পারবে যাতে সম্প্রীতি, সমতা এবং আইন শৃঙ্খলা যাতে বজায় থাকে।\nতবে ইতিমধ্যেই সরকারকে নয়া চ্যালেঞ্জ ছুড়ে দিয়েছেন দেশটির কর্নাটকের কংগ্রেস বিধায়ক কানিজ ফাতিমা। তিনি বলেছেন, আমিও তো বিধানসভায় হিজাব পরি। পারলে সরকার আমাকে বাধা দেওয়ার সাহস করে দেখাক না। গত শনিবার হিজাব নিষিদ্ধের প্রতিবাদে আয়োজিত এক বিক্ষোভ র‌্যালিতে নেতৃত্ব দেন বিধায়ক কানিজ ফাতিমা।\nতিনি দাবি করেন, ছাত্রীদের হিজাব পরার ওপর যেনো নিষেধাজ্ঞা জারি না করা হয়। প্রয়োজনে ইউনিফর্মের রঙের সঙ্গে মিলিয়ে হিজাব পরার অনুমতি দেওয়া হোক। কারণ তারা প্রতিষ্ঠানের ইউনিফর্মের সঙ্গে মিলিয়ে হিজাবের রঙ পরিবর্তন করতে পারেন, তবে এটাকে পুরোপুরি ছেড়ে দিতে পারে না।\nতিনি আরও বলেন, হিজাব তো নতুন কিছুই নয়। বর্তমানে ছাত্রীদের ওপর নিপীড়ন চালানো হচ্ছে। পরীক্ষার মাত্র দুই মাস আগে এসেই স্কুলে তাদের প্রবেশ নিষিদ্ধ করা হচ্ছে।\nইতিপূর্বে কংগ্রেস নেতা রাহুল গান্ধী এভাবে হিজাব পরিহিতা মুসলিম ছাত্রীদের কলেজে ঢুকতে না দেওয়ার প্রতিবাদ জানান। তিনি বলেছিলেন, এভাবে আমাদের দেশের মেয়েদের ভবিষ্যৎ চুরি করা হচ্ছে। অপরদিকে কর্নাটক বিজেপির পক্ষ থেকে বলা হয়েছে, কলেজে হিজাব নিষিদ্ধ করেই ভালো হয়েছে। কলেজ ক্যাম্পাসে তালেবানি ব্যবস্থা চলবে না।\nChallenge ofaMLAIf I can wear hijabindiastop itআমি হিজাব পরিএক বিধায়কের চ্যালেঞ্জপারলে বাধা দিনভারত\nএক মা ভালুকের খাঁচায় তিন বছরের মেয়েকে ছুড়ে ফেললেন! [ভিডিও]\nচেম্বার আদালতে নিপুণের আপিল শুনানি অনুষ্ঠিত হবে আগামীকাল


ইতিহাস একাত্তরের সেই নভেম্বর!\nইতিহাস একাত্তরের সেই নভেম্বর!\nপ্রকাশিত হয়েছে : ৫:৫০:৫২,অপরাহ্ন ০৬ নভেম্বর ২০১৭ | সংবাদটি ৫৪ বার পঠিত\nএকাত্তর সালের নভেম্বর মাসে আমাদের মুক্তিযুদ্ধ নতুন রূপ নেয়। মুক্তিযোদ্ধারা তখন অনেক সুসংহত, অস্ত্রশস্ত্রে সুসজ্জিত এবং স্বাধীনতা ছিনিয়ে আনার জন্য প্রবলভাবে আত্মবিশ্বাসী। চুড়ান্ত বিজয়ের উদ্দেশ্যে সারাদেশের সীমান্ত অঞ্চলগুলোতে পাকিস্তানী সৈন্যদের উপর পরিকল্পিতভাবে হামলা চালানো শুরু হয় তখন। খুলনাসহ কয়েকটি সীমান্তবর্তী এলাকায় পাকিস্তানি সৈন্যরা মুক্তিযোদ্ধাদের সাঁড়াশি আক্রমণে পর্যুদস্ত হলে পাকিস্তানের দম বের হয়ে যায়। এই পরিস্থিতি মোকাবেলায় ২৩শে নভেম্বর ইয়াহিয়া খান জরুরী অবস্থা জারি করেন। ২৪শে নভেম্বর আট কলামব্যাপী শিরোনাম করে জরুরী অবস্থার খবর দেয় জামাতের মুখপত্র দৈনিক সংগ্রাম।\nযথারীতি মুক্তিযোদ্ধাদের এই আক্রমণকে অস্বীকার করে দৈনিক সংগ্রাম। তাদের ভাষ্য হচ্ছে ভারতই আক্রমণ চালিয়েছে। যে কোনো আক্রমণ হলেই তার পিছনে এরা ভারতকে দেখতে পেতো। যদিও ভারতীয়রা তখনও এই যুদ্ধের সাথে নিজেদের সম্পৃক্ত করে নি সরাসরি। এটা জানার পরেও মুক্তিযোদ্ধাদের কোনো কৃতিত্ব দিতেই এরা নারাজ ছিলো। একই দিনের প্রথম পাতায় সংগ্রামে ‘ভারতের হামলায় গোটা জাতি বিক্ষোভে ফেটে পড়েছে’ শিরোনাম দিয়ে সংবাদ প্রকাশ করা হয়। সেখানে লেখা হয়ঃ\n“১২ ডিভিশনেরও বেশী ব্রাহ্মণ্যবাদী ভারতীয় সৈন্য পূর্ব পাকিস্তানকে ঘিরে ফেলে ৪টি ফ্রন্টে আক্রমণ শুরু করেছে। পাকিস্তানের অজেয় সেনাবাহিনী ভারতের এই সর্বাত্মক হামলার যথাযথ মোকাবেলা করতে যাচ্ছেন। এই সাথে এই চরম সংকটের মোকাবেলা করার জন্য প্রেসিডেন্ট ইয়াহিয়া দেশে জরুরী অবস্থা ঘোষণা করেছেন।\nভারতের এই অঘোষিত আক্রমণের কথা প্রচারিত হওয়ার সাথে সাথে শহরে-বন্দরে গ্রামে-গঞ্জে ঈমানী প্রেরণায় উজ্জীবিত মানুষেরা ‘৬৫ এর যুদ্ধ কালীন সময়ের মতই গর্জে উঠেছে।\n‘৬৫ সালের মত এবারও পাকিস্তানের বীর সেনাবাহিনী ও জনগণ মিটিয়ে দেবে ভারতের যুদ্ধের সাধ। লাইলাহা ইল্লাল্ললাহুর অগ্নিশিখায় ভস্মীভূত করে তারা আর একবার ব্রাহ্মণ্যবাদী ভারতকে বুঝিয়ে দেবে তারা কোন জাতির বিরুদ্ধে লড়তে এসেছে।”\nদেশের উপরে ভারতীয় আক্রমণ হয়েছে। এমন অবস্থায় রাজাকার শ্রেষ্ঠ গোলাম আযম নিশ্চুপ বসে থাকতে পারে না। থাকেও না। তার অনুসারীদের সে জানায় আত্মরক্ষার জন্য আক্রমণাত্মক ভূমিকা পালন করতে হবে। ২৪শে নভেম্বর দৈনিক সংগ্রামে গোলাম আযমের বক্তব্য এভাবে আসে, “একটি মর্যাদাসম্পন্ন রাষ্ট্র হিসাবে টিকে থাকতে চাইলে পাকিস্তানের পক্ষে আক্রমণাত্মক ভূমিকা গ্রহণ করা ছাড়া আর কোন উপায় নেই। পূর্ব পাকিস্তানের শান্তি রক্ষার উদ্দেশে সকল দেশপ্রেমিক শান্তি কমিটির সদস্য এবং রাজাকারদের উন্নত্মানের ও স্বয়ংক্রিয় অস্ত্রে সজ্জিত করার জন্য অধ্যাপক গোলাম আযম দাবী জানান।”\nপাক ভূমিতে সাম্রাজ্যবাদী ভারতের ঘৃণ্য হামলার প্রতিবাদে নিন্দা জ্ঞাপনের উদ্দেশ্যে ঢাকা শহরে কিলিং গ্রুপ আল বদরের উদ্যোগে ঢাকায় বিক্ষোভ মিছিল আয়োজন করা হয়। মিছিলটা বায়তুল মোকাররম থেকে শুরু হয়ে শহরের প্রধান প্রধান সড়কগুলো প্রদক্ষিণ করে।\nজামায়াতের নেতা আব্বাস আলী খান ভারতীয় হামলা প্রতিহত করার জন্য দেহের শেষ রক্তবিন্দু দিয়ে দেবার আহ্বান জানায় সকলকে। ২৬শে নভেম্বর দৈনিক সংগ্রাম তা প্রকাশ করেঃ\n“ভারতীয় হামলা মোকাবেলায় দুর্ভেদ্য প্রাচীরের মত শক্ত হয়ে দাঁড়িয়ে ইসলাম ও পাকিস্তানের জন্য দেহের শেষ রক্ত বিন্দু পর্যন্ত বিসর্জন দেবার জন্য প্রস্তুত থাকার আহ্বান জানান। এতে আর কোনো সন্দেহ নেই যে তথাকথিত মুক্তিবাহিনীর ছদ্মাবরণে পূর্ব পাকিস্তানকে গ্রাস করার হীন মতলবে ভারতীয় সেনাবাহিনীর কতিপয় ফ্রন্ট নির্লজ্জ হামলা শুরু করেছে। এই সংকটজনক পরিস্থিতিতে নিজেদের সকল ভেদাভেদ বিসর্জন দিয়ে ভারতের এ হামলার মোকাবেলায় আমাদের ঐক্য ও অখণ্ডতা রক্ষায় এগিয়ে আসা একান্ত কর্তব্য।”\nমুক্তিযোদ্ধাদের এই সাঁড়াশি আক্রমণে জেহাদ ফরজ হয়ে গেছে বলে ফতোয়া দেয় জামায়াতের ধর্মীয় গুরু মওদুদী। সে বলে, “গত কিছুদিন থেকে হিন্দুস্তানী সৈন্যরা পাকিস্তানের উপর আক্রমণ চালিয়ে আসছে। তারা মাদের ভূখণ্ডের বিভিন্ন এলাকায় আক্রমণ চালাচ্ছে। সঙ্গে সঙ্গে কোরআন আমাদের এ সত্য সম্পর্কে অবহিত করে যযে, সংখ্যাধিক্য বা সাজসরঞ্জামের প্রাচুর্যের দ্বারা মুসলমানদের শক্তির পরিমাণ নির্ধারণ করা হয় না বরং সত্যের উপর দৃঢ়তা এবং দৃঢ়তার উপর পূর্ণ আস্থার দ্বারাই নির্ধারণ করা হয়। আল্লাহতায়ালা বলেন, তোমাদের মধ্য থেকে ২০ জন যদি দৈর্যশীল হয় তবে তারা দশ জনের উপর জয়লাভ করবে আর যদি তোমাদের মধ্য থেকে ১০০জন ধৈর্যশীল হয় তবে তারা এক হাজার জনের উপর জয়লাভ করবে।”\nমুক্তিবাহিনীর এই আক্রমণকে এদেশের মুসলমানদের ঈমানের উপরে হামলা বলে ঘোষণা দেয় গোলাম আযম। এর পালটা হিসাবে আসাম, পশ্চিম বঙ্গ এবং কাশ্মীর দখল করে সেগুলোকে পাকিস্তানের অংশ করে নেবার হুমকি দেয় সে। নভেম্বরের ৩০ তারিখে গোলামের এই সদম্ভ উক্তি প্রকাশিত হয়ঃ\n“ঢাকা শহর জামাতে ইসলামীর আমীর অধ্যাপক গোলাম আযম ঘোষণা করেন যে, ভারত পূর্ব পাকিস্তানের সীমান্তে নয় বরং এদেশের মুসলমানদের ঈমানের উপর হামলা চালিয়েছে। তিনি বলেন, মুসলমান কখনো পরাজিত হয় না, তারা শহীদ অথবা বিজয়ী হয়ে গাজী হয়। জামায়াত নেতা বলেন, ভারতীয় হামলার বিরুদ্ধে পূর্ব পাকিস্তানী মুসলমানরা যে ঐক্যবদ্ধ আজকের মিছিল তারই প্রমাণ। তিনি বলেন, আমাদের মানচিত্র অসম্পূর্ণ রয়ে গেছে। হানাদার শত্রুকে নির্মূল করে আসাম, পশ্চিম বানগ্লা, কাশ্মীরকে পাকিস্তানের অন্তর্ভুক্ত করে আমরা এই মানচিত্র পূর্ণ করে ছাড়বো।”\nজামায়াত নেতাদের এইসব প্রলাপ থেকে বুঝতে পারা যায় যে, কী প্রতাপের সাথে তখন মুক্তিবাহিনী তথা বাংলাদেশের স্বাধীনতাকামী বাহিনী পাকিস্তানি দখলদার সেনাদের উপর আক্রমণে ঝাঁপিয়েছিলো। শীত শেষ হবার আগেই দেশ স্বাধীনের জন্য মরিয়া হয়ে উঠেছিলো তাঁরা। কিন্তু, আমাদের সেই সব বীরত্ব এবং গৌরবগাথাকে সবসময়ই অস্বীকার করেছে এই সব বরাহ শাবকেরা। সবকিছুর পিছনে তারা ভারতকে দেখেছে, ভারতকে আবিষ্কার করেছে। বুঝেও, না বোঝার ভান করেছে আসলে কে তাদের ধরে রাম পিটুনি দিচ্ছে।\nগ্রামাঞ্চলে এক সময় কুলবধুরা লজ্জায় ভাসুরের নাম মুখে নিতো না। ভাবগতিক দেখে মনে হচ্ছে যে, মুক্তিযোদ্ধারাও জামায়াতের কাছে ভাসুরই ছিলো। তাই, ভাসুরের নাম কিছুতেই মুখে নিতো না তারা। ভাসুরের বদলে ভারতই ছিলো তাদের কাছে অধিকতর প্রিয় নাম।


বিয়ের জন্য ‘আজব সিদ্ধান্ত’ নিলেন নিক-প্রিয়াঙ্কা! – প্রবাসীর কথা\nআজ রবিবার ৫ই ডিসেম্বর, ২০২১ খ্রিস্টাব্দ বিকাল ৩:৩৬\nপ্রবাসীর কথা » বিনোদন » বিয়ের জন্য ‘আজব সিদ্ধান্ত’ নিলেন নিক-প্রিয়াঙ্কা!\nবিনোদন ডেস্ক : মার্কিন পপ তারকা নিক জোনাসের সঙ্গে গাঁটছড়া বাঁধছেন প্রিয়াঙ্কা চোপড়া। সেই উপলক্ষে ইতিমধ্যেই জোর তোড়জোড় শুরু হয়ে গেছে দুই পরিবারে। নিক জোনাস, জো জোনাস, সোফি টার্নাররা ইতিমধ্যেই ভারতে এসে পৌঁছেছেন। যার জন্য নিরাপত্তার আঁটসাট ব্যবস্থা করা হয়েছে গোটা যোধপুর জুড়ে। কিন্তু বিয়ের জন্য এবার আজব সিদ্ধান্ত নিলেন প্রিয়াঙ্কা-নিক।\nজানা গেছে, প্রিয়াঙ্কা-নিকের বিয়ের জন্য উমেদ ভবনের নিরাপত্তা রক্ষীদের ইতিমধ্যেই ৫ দিনের ছুটিতে পাঠানো হয়েছে। বিয়ের অনুষ্ঠানে শুধুমাত্র প্রিয়াঙ্কা-নিকের নিয়োগ করা নিরাপত্তা রক্ষীরাই হাজির থাকবেন। পাশপাশি দায়িত্বে থাকাকালীন নিরাপত্তারক্ষীরা স্মার্টফোন ব্যবহার করতে পারবেন না। তাদেরকে একটি করে এনালগ ফোন ব্যবহারের জন্য দেওয়া হবে, এমনই সিদ্ধান্ত নেওয়া হয়েছে।\nউমেদ ভবনের ক্যাটারিং কর্মীদের জন্যও সেই একই ব্যবস্থা করা হয়েছে বলে জানা গেছে। পাশাপাশি প্রিয়াঙ্কা, নিকের বিয়েতে যে অতিথিরা হাজির থাকবেন, অনুষ্ঠানে থাকাকালীন তারা কোন স্মার্টফোন নিয়ে ঢুকতে পারবেন না। অনুষ্ঠানের কোন ছবিও তোলা যাবে না বলে নির্দেশ দেওয়া হয়েছে।\nশোনা যাচ্ছে, দু’টি মার্কিন এবং একটি ভারতীয় ম্যাগাজিন সংস্থা ইতিমধ্যেই প্রিয়াঙ্কা-নিকের সঙ্গে বিয়ের ছবির জন্য চুক্তি করেছে। ফলে বিনা অনুমতিতে এই হাই প্রোফাইল দম্পতির কোন ছবি বাইরে আসবে না বলেও স্পষ্ট নির্দেশ দেওয়া হয়েছে। সেই সঙ্গে গোটা উমেদ ভবন জুড়ে জ্যামার লাগানো হয়েছে। কেউ যাতে কোনভাবে প্রিয়াঙ্কা, নিকের ছবি তুলতে না পারেন, তার জন্য দেওয়া হয়েছে স্পষ্ট নির্দেশ।


কিশোরগঞ্জ সদর উপজেলার বউলাই ইউনিয়নে জাতির পিতা বঙ্গবন্ধুর নামে পাবলিক বিশ্ববিদ্যালয় স্থাপিত হচ্ছে। এ লক্ষ্যে আজ সোমবার জাতীয় সংসদে ‘বঙ্গবন্ধু শেখ মুজিবুর রহমান বিশ্ববিদ্যালয় বিল-২০২০’ নামে একটি বিল উত্থাপন করা হয়েছে।\nস্পিকার ড. শিরীন শারমিন চৌধুরীর সভাপতিত্বে অধিবেশনে বিলটি উত্থাপন করেন শিক্ষামন্ত্রী ডা. দীপু মনি। পরে বিলটি পরীক্ষা-নিরীক্ষার জন্য শিক্ষা মন্ত্রণালয় সম্পর্কিত সংসদীয় কমিটিতে পাঠানো হয়। কমিটিকে আগামী এক মাসের মধ্যে প্রতিবেদন জমা দিতে বলা হয়েছে। এর আগে গত ২৪ ফেব্রুয়ারি মন্ত্রিসভার বৈঠকে এ বিশ্ববিদ্যালয়টি স্থাপনে প্রণীত খসড়া আইনের অনুমোদন দেওয়া হয়।\nসংসদে উত্থাপিত বঙ্গবন্ধু শেখ মুজিবুর রহমান বিশ্ববিদ্যালয় বিলে ৫৫টি ধারা রয়েছে। সেখানে বিশ্ববিদ্যালয়ের চ্যান্সেলর, ভাইস-চ্যান্সেলর, কোষাধ্যক্ষ নিয়োগসহ সিন্ডিকেট, অ্যাকাডেমিক কাউন্সিল ও অর্থ কমিটির কাজ নিয়ে আইনে উল্লেখ রয়েছে। অন্যান্য বিশ্ববিদ্যালয় আইনের সঙ্গে সামঞ্জস্য রেখে খসড়া আইনটি প্রণয়ন করা হয়েছে।\nবিলটি উত্থাপনকালে শিক্ষামন্ত্রী ডা. দীপু মনি সংসদকে জানান, দেশে উচ্চ শিক্ষা সম্প্রসারণ ও উচ্চতর গবেষণাসহ উচ্চ শিক্ষার ক্ষেত্রে আনুসাঙ্গিক অন্যান্য সুবিধা নিশ্চিত করতে কিশোরগঞ্জ জেলায় এ বিশ্ববিদ্যালয় স্থাপন করা হবে। বিলটি পাসের পর এ বিষয়ে প্রয়োজনীয় পদক্ষেপ নেওয়া হবে।


সংস্কার ও বহালের দাবিতে পাল্টাপাল্টি কর্মসূচি পালন - Aj SaraBela (আজ সারাবেলা)\nকোটা সংস্কারের দাবিতে আন্দোলনরত শিক্ষার্থীরা\nসরকারি চাকরিতে ‘কোটা’\nসংস্কার ও বহালের দাবিতে পাল্টাপাল্টি কর্মসূচি পালন\nপ্রকাশিত :২৫.০২.২০১৮, ৭:১৫ অপরাহ্ণ\nডেস্ক রিপোর্ট: সরকারি চাকরিতে বিদ্যমান কোটা সংস্কারের ৫ দফা দাবিতে রাজধানীর শাহবাগে সাধারণ শিক্ষার্থী ও চাকরি প্রার্থীরা অবস্থান কর্মসূচি পালন করছেন। তারা বিদ্যমান কোটা পদ্ধতি সংস্কারের দাবি জানিয়েছেন।\nআজ রোববার বেলা ১১টা থেকে শুরু হওয়া এই বিক্ষোভ সমাবেশ চলে দুপুর ১২টা পর্যন্ত।\nএক ঘণ্টার ওই কর্মসূচিতে শত শত শিক্ষার্থী স্লোগান ও হাততালি দিয়ে বিক্ষোভে অংশ নেন। তারা বিভিন্ন প্লাকার্ডে ও স্লোগানে স্লোগানে তাদের দাবিগুলো তুলে ধরেছেন। প্লাকার্ডগুলোয় লেখা হয়েছে, ‘বঙ্গবন্ধুর বাংলায় কোটা বৈষম্যের ঠাঁই নাই’, ‘১০%-এর বেশি কোটা নয়’, ‘নিয়োগে অভিন্ন কার্ড মার্ক নিশ্চিত কর’। তারা স্লোগান দিচ্ছেন, ‘কোটা পদ্ধতির সংস্কার চাই, সংস্কার চাই’।\nকর্মসূচিতে বিক্ষোভকারীরা পাঁচ দফা দাবি তুলে ধরেন। দাবিগুলো হলো: কোটা ব্যবস্থা সংস্কার করে ৫৬ শতাংশ থেকে ১০ শতাংশে নিয়ে আসা, কোটায় যোগ্য প্রার্থী পাওয়া না গেলে মেধা থেকে শূন্য পদে নিয়োগ দেওয়া, কোটায় কোনো ধরনের বিশেষ পরীক্ষা না নেওয়া, সরকারি চাকরিতে সবার জন্য অভিন্ন বয়সসীমা এবং চাকরির নিয়োগ পরীক্ষায় কোটা সুবিধা একাধিকবার ব্যবহার না করা।\nবিক্ষোভকারীরা জানান, তাদের চারজনের একটি দল প্রধানমন্ত্রীর কার্যালয়ে গিয়ে কোটা সংস্কারের জন্য একটি আবেদনপত্র দেবেন। আগামী ৩ মার্চের মধ্যে যদি তাদের ওই দাবি পূরণ না হয়, তাহলে ৪ মার্চ আবার কোটা সংস্কারের দাবিতে আন্দোলন করবেন তারা।\nসরকার কর্তৃক প্রদও মুক্তিযোদ্ধা ৩০% সংরক্ষিত কোটার বিরুদ্ধে সকল ষড়যন্ত্র প্রতিহত করতে এবং সর্বক্ষেত্রে নির্ধারিত মুক্তিযোদ্বা কোটা বাস্তবায়নের দাবিতে জাতীয় প্রেসক্লাবের সামনে মানবন্ধন করে মুক্তিযোদ্ধা সংসদ সন্তান কমান্ড কেন্দ্রীয় কমিটি।\nএদিকে মুক্তিযোদ্ধাদের সন্তান ও নাতি-নাতনিদের জন্য সংরক্ষিত ৩০ শতাংশ কোটার বিরুদ্ধে ষড়যন্ত্র করা হচ্ছে বলে অভিযোগ করেছে মুক্তিযোদ্ধা সংসদ সন্তান কমান্ড কেন্দ্রীয় কমিটি। রোববার দুপুরে রাজধানীর শাহবাগে জাতীয় গ্রন্থাগারের সামনে সংক্ষিপ্ত সমাবেশে সংগঠনটির সভাপতি মেহেদী হাসান এই অভিযোগ তোলেন।\nতিনি বলেন, কোটার বিরুদ্ধে সাধারণ ছাত্রছাত্রীর ব্যানারে একটি অসাধু চক্র অপচেষ্টায় লিপ্ত রয়েছে। সামজিক যোগাযোগ মাধ্যমে দেখা যায়, বীর মুক্তিযোদ্ধা ও তাদের পরিবার নিয়ে অশ্লীল ও কুরুচিপূর্ণ মন্তব্য করা হচ্ছে।\n“‘কোটা বাতিল না করলে নৌকায় ভোট দেব না, ‘যার যা আছে তা নিয়ে কোটার বিরুদ্ধে ঝাপিয়ে পড়ুন’ সব বিভিন্ন উসকানিমূলক মন্তব্য ও কোটার বিরুদ্ধে মিথ্যা তথ্য দিয়ে সাধারণ ছাত্রছাত্রীদের ব্যবহার করছে।”\nমুক্তিযোদ্ধা সংসদ সন্তান কমান্ড কেন্দ্রীয় কমিটির সাধারণ সম্পাদক মো. সেলিম রেজাসহ সংগঠনের নেতাকর্মীরা এসময় সেখানে উপস্থিত ছিলেন।\nএর আগে সংগঠনটির পক্ষ থেকে সকালে জাতীয় প্রেসক্লাবের সামনে একই দাবিতে মানববন্ধন করা হয়। পরে একটি বিক্ষোভ মিছিল নিয়ে তারা শাহবাগ অভিমুখে রওনা দেন।\nHumanchain pressclub আন্দোলন ২০১৮-০২-২৫\nPrevious: ঝিনাইদহের অধিকাংশ নদ-নদী এখন মরা খাল!\nNext: শান্তিপূর্ণ আন্দোলন ঘরে করুন, অফিসে করুন : কাদের


Home নির্বাচন বকশীগঞ্জের দুই ইউপিতে নৌকা ডোবাতে পারবেন কি স্বতন্ত্র প্রার্থীরা?\n🕧 Published At: সোমবার, ১৩ ডিসেম্বর, ২০২১ সময় ১০:২৩ PM\nজি.এম ফাতিউল হাফিজ বাবু: জামালপুরে’র বকশীগঞ্জে জমে উঠেছে ইউনিয়ন পরিষদ নির্বাচন। চতুর্থ ধাপে বকশীগঞ্জ সদ’র ও বাট্টাজোড় ইউনিয়নে নির্বাচন অনুষ্ঠিত হচ্ছে। আগামি ২৬ ডিসেম্ব’র এই দুই ইউনিয়নে ভোটগ্রহণ অনুষ্ঠিত হবে।\nদীর্ঘ ১০ বছ’র প’র এই দুই ইউনিয়নে নির্বাচন হওয়ায় ভোটা’রদে’র মাঝে নির্বাচনী আমেজ পুরোদমে শুরু হয়েছে।এবারে’র নির্বাচনে চেয়া’রম্যান পদে আওয়ামী লীগ , বিএনপি, জাতীয় পার্টি ও স্বতন্ত্র প্রার্থীরা অংশ নিয়েছেন।\nগত ৭ ডিসেম্ব’র প্রতীক বরাদ্দে’র প’র থেকে প্রত্যেকটি প্রার্থী প্রচা’র-প্রচা’রণা শুরু করেছেন। প্রতিটি ইউনিয়নেই সকল প্রার্থীরা মাঠ চষে বেড়াচ্ছেন। চেয়া’রম্যান, সাধা’রণ সদস্য ও সং’রক্ষিত সদস্য পদে’র প্রার্থীরা মাঠে প্রচা’র-প্রচা’রণা চালিয়ে যাচ্ছেন।\nচতুর্থ ধাপে’র ইউনিয়ন পরিষদ নির্বাচনে বকশীগঞ্জ সদ’র ইউনিয়নে নৌকা প্রতীকে প্রতিদ্বন্দ্বিতা ক’রছেন ইউনিয়ন আওয়ামী লীগে’র আহ্বায়ক আলমগী’র কবি’র আলমাছ। আওয়ামী লীগে’র প্রার্থী আলমাছকে ঠেকাতে প্রতিদ্বন্দ্বি হিসেবে মাঠে ‘রয়েছে আরো ৫ প্রার্থী। বতর্মান চেয়া’রম্যান মোয়াজ্জেম হোসেন এলবাট, আবু মোতালেব মন্ডল, মহসিন আলী রিপন,মো. সুমন, জাহাঙ্গী’র আলম সহ আরো ৫ জন স্বতন্ত্র প্রার্থী মাঠ চুকিয়ে বেড়াচ্ছেন সমানতালে।\nএই ইউনিয়নে বিএনপি’র তিন জন প্রার্থী স্বতন্ত্র হিসেবে ব্যাপক প্রচা’র-প্রচা’রণা চালিয়ে যাচ্ছেন। তবে শেষ পর্যন্ত আওয়ামী লীগে’র সাথে বিএনপি’র এক প্রার্থী’র প্রতিদ্বন্দ্বিতা হবে মনে ক’রছেন সাধা’রণ ভোটা’ররা।\nএই ইউনিয়নে আওয়ামী লীগে’র কোন বিদ্রোহী না থাকায় ফু’রফুরে মেজাজে ‘রয়েছেন আওয়ামী লীগে’র প্রার্থী আলমগী’র কবি’র আলমাছ। তিনি তা’র কর্মী সমর্থকদে’র নিয়ে নৌকা’র ভোট চেয়ে যাচ্ছেন। তবে ভোটে’র মাঠে নৌকা’র প্রার্থীকে ধাক্কা দিতে মাঠ কাপাচ্ছেন বিএনপি’র স্বতন্ত্র প্রার্থী আবু মোতালেব মন্ডল। তিনি মোট’রসাইকেল প্রতীক নিয়ে তীব্র প্রতিদ্বন্দ্বি হিসেবে কাজ করে যাচ্ছেন। এই ইউনিয়নে আলমাছ-মোতালেব কে নিয়েই চলছে নানা জল্পনা-কল্পনা।\nঅপ’রদিকে বাট্টজোড় ইউনিয়নে ত্রিমুখি লড়াইয়ে’র সম্ভাবনা ‘রয়েছে এমনটাই জানিয়েছেন স্থানীয় ভোটা’রগণ। এই ইউনিয়নে আওয়ামী লীগে’র প্রার্থী মোখলেসু’র ‘রহমান জুয়েল তালুকদা’র ছাড়াও ‘রয়েছে আওয়ামী লীগে’র তিন বিদ্রোহী প্রার্থী। মাঠে ‘রয়েছেন জাতীয় পার্টি’র মো. মুছা মিয়া, বিএনপি’র স্বতন্ত্র প্রার্থী মোতালেব স’রকা’র সহ আরো দুই জন। সবাই কাজ ক’রছেন নৌকা’র প্রার্থী’র বিপক্ষে নৌকা ডোবানো’র জন্য।\nএই ইউনিয়নে শক্ত স্বতন্ত্র প্রার্থী হিসেবে মাঠে দাপিয়ে বেড়াচ্ছেন সাবেক চেয়া’রম্যান ও ইউনিয়ন আওয়ামী লীগে’র সদস্য প্রবীণ নেতা আমজাদ হোসেন । এছাড়াও উপজেলা আওয়ামী লীগে’র উপদেষ্টা মী’র মো.জহি’র উদ্দিন ও উপজেলা আওয়ামী লীগে’র সদস্য নাজমুল হক ফরিদ বিদ্রোহী প্রার্থী হিসেবে দলে’র বিরুদ্ধে অবস্থান নিয়েস্বতন্ত্র প্রার্থী হিসেবে মাঠে ‘রয়েছেন।\nমূলত নৌকা প্রার্থী মোখলেসু’র ‘রহমান জুয়েল তালুকদা’র, আওয়ামী লীগে’র বিদ্রোহী প্রার্থী আমজাদ হোসেন ও জাতীয় পার্টি মুছা মিয়া’র মধ্যে তীব্র প্রতিদ্বন্দ্বিতা’র সম্ভাবনা ‘রয়েছে। যে যা’র যা’র মত দিন-রাত পরিশ্রম ক’রছেন নির্বাচনে বিজয়ী হওয়া’র জন্য।\nআওয়ামী লীগে’র প্রার্থীকে জয়ী ক’রতে ইউনিয়ন আওয়ামী লীগ ছাড়াও উপজেলা আওয়ামী লীগ, উপজেলা শ্রমিক লীগ, উপজেলা ছাত্রলীগে’র নেতা কর্মীরা নৌকা’র পক্ষে প্রচা’র-প্রচা’রণা শুরু করেছেন। ঐতিহ্যবাহী তালুকদা’র বাড়ি’র সন্তান জুয়েল তালুকদা’র দলে’র বাইরে পরিবারে’র ইমেজকে ভোটারে’র সামনে তুলে ধরে ভোট প্রার্থনা করে যাচ্ছেন।\nপ্রার্থীরা তাদে’র বিজয় নিশ্চিত ক’রতে আঞ্চলিকতা, আত্মীয়তা, বংশে’র পরিচয়, নিজেদে’র ব্যক্তি ইমেজকে কাজে লাগানো’র চেষ্টা ক’রছেন। সকাল থেকে সন্ধ্যা পর্যন্ত স্বতন্ত্র প্রার্থীরা মাঠে ময়দানে ভোট আয়ত্বে আনা’র চেষ্টায় বিভো’র হয়ে পড়েছেন। তবে দিন শেষে ভোটে’র মাঠে নৌকা ডোবাতে চেষ্টা করে যাবেন বিদ্রোহী সহ সকল স্বতন্ত্র প্রার্থী।


coronavirus: করোনার জন্য টিকা দেওয়া থমকালে কিন্তু বিপদ - post edit on the necessity of children's vaccines | Eisamay\npost edit on the necessity of children's vaccines\nকরোনার জন্য টিকা দেওয়া থমকালে কিন্তু বিপদ\nPrakriti Basu | EiSamay.Com | Updated: 09 Jul 2020, 09:03:00 AM\nপ্রশান্ত মহাসাগরের ধারে সামোয়ার ছোট্ট গ্রাম লাউলি, রাজধানী আপিয়া থেকে বেশি দূর নয়। বাড়ির পিছনে একফালি উঁচুনিচু ঢিবি ভরা জমিতে ছেঁড়া জিনসের প্যান্ট আর ফুটিফাটা গেঞ্জিতে হুটোপুটি করছে কয়েকটি শিশু। পাড়াপড়শিদের কবরস্থান এটি।\nপ্রশান্ত মহাসাগরের ধারে সামোয়ার ছোট্ট গ্রাম লাউলি, রাজধানী আপিয়া থেকে বেশি দূর নয়। বাড়ির পিছনে একফালি উঁচুনিচু ঢিবি ভরা জমিতে ছেঁড়া জিনসের প্যান্ট আর ফুটিফাটা গেঞ্জিতে হুটোপুটি করছে কয়েকটি শিশু। পাড়াপড়শিদের কবরস্থান এটি। সদ্য টিনের ছাউনি ঘেরা এক দরগা তৈরি হয়েছে। সঙ্কুচিত ফলে খেলার জায়গা। ফাওসা তুলিভালের ১৩ মাসের দুই যমজ সন্তান---তামারা ও সালে এবং তাদের তিন বছরের বড় দাদা, ইটিলা, চিরঘুমে শায়িত ওই দরগায়।\nতুলিভালের সন্তানরা হামে মারা গেছে। শুধু তুলিভাল নয়, ২০১৯-এ নিউ জিল্যান্ড থেকে আসা হামের এক বিশেষ প্রজাতি আরও ৮৩টি তরতাজা প্রাণ কেড়েছে। ‘হু’র হিসাবে ২০১৯-এর নভেম্বর পর্যন্ত সামোয়ায় হামের টিকাকরণ হয়েছে ৩১% শিশুর। ২০২০-এর জানুয়ারিতে ‘ডেমোক্র্যাটিক রিপাবলিক অফ কঙ্গো’-তে ৬০ হাজার জন হামে আক্রান্ত হন, মৃত ৮০০। হামে মৃত্যুর হার ৩-৬%, কোভিডে ১ শতাংশের কম। একজন হামের রোগী ২ ঘণ্টা আগে একটি ঘর ছাড়ার পর ১০০ জন ওই ঘরে ঢুকলে প্রত্যেকে আক্রান্ত হবেন হামে। নভেলকরোনার ‘বেসিক রিপ্রোডাকশন নাম্বার’ বা আরনট ২.৫, হামের আরনট ১২-১৮।\nকোভিডে, ২ আরনটে, দিনে ১ লক্ষ মানুষ সংক্রমিত হলে হামের ১৮ আরনটে কত জন আক্রান্ত হবেন তার হিসেব সহজ ঐকিক নিয়মেই মিলবে। বিস্তীর্ণ অঞ্চল বা একটা গোটা জনজাতিকে মারণ রোগের হাত থেকে রক্ষা করতে পারে একমাত্র টিকা। ‘এমএমআর’ (মিসলস-মাম্পস-রুবেলা) টিকাকরণ পর্বে কয়েকটি অনভিপ্রেত মৃত্যুর ঘটনা সামোয়াতে গোটা টিকাকরণ কর্মসূচিকে আট মাসের জন্য স্তব্ধ করে দিল। ১৯৯৮-তে ‘দি ল্যানসেট’ ইউকে-র ‘রয়েল ফ্রি হসপিটালের’ গ্যাস্ট্রোএন্টেরোলজিস্ট অ্যানড্রু ওয়েকফিল্ডের একটি গবেষণা-প্রবন্ধ ছাপে। ১২টি শিশু ‘এমএমআর’ টিকাকরণের পর নাকি ‘অটিজমে’ আক্রান্ত হয়েছিল, এমনটাই দাবি করা হয়েছিল ল্যানসেটে।\n২০০৪ সালে প্রমাণিত হল ‘এমএমআর’ ভ্যাকসিন অটিজমের জন্য দায়ী নয়। শুধু ইংল্যান্ডেই তত দিনে ১০% শিশু বঞ্চিত ‘এমএমআর’ ভ্যাকসিনে। সেই গুজবের জেরে টোনি ব্লেয়ার পর্যন্ত তাঁর ছেলে লিওকে ‘এমএমআর’ ভ্যাকসিন দিতে চাননি। ভ্যাকসিন নিয়ে গোলমালে বহু নিষ্পাপ শিশু ঝরে গেছে।\nভ্যাকসিন ও মহামারী\n‘মিসলস অ্যান্ড রুবেলা ইনিশিয়েটিভ’-এর হিসাবে, ২০২০-তে, কোভিড পরবর্তী বিশ্বে ১৭ কোটি ৮ লাখ শিশু হামের টিকা থেকে বঞ্চিত। ভারতের মতো অপুষ্টির দেশে হাম ডেকে আনবে নিউমোনিয়া, এনসেফেলাইটিস ও প্রবল ডায়েরিয়াকে। কোভিড কালবেলায় গত ৪ জুন ‘গ্লোবাল ভ্যাকসিন সামিট’-এ হু-ইউনিসেফ-গাভির সম্মিলিত হিসাবে বিশ্বের ৬৮টি দেশে বিপর্যস্ত গোটা টিকাকরণ কর্মসূচি, বিপন্ন এক বছরের নীচের ৮ কোটি শিশুর জীবন। পাকিস্তান-বাংলাদেশ-নেপালে বিকট মুখব্যাদানে ফিরে আসছে ডিপথেরিয়া; দক্ষিণ সুদান, ক্যামেরুন, মোজাম্বিক, ইয়েমেনে কলেরা আর বিশ্বের ৩০টি দেশে পোলিও। হামের অঙ্কুরোদগমের খবর বিশ্বের সর্বত্র মিললেও বিপজ্জনক রূপ নিচ্ছে বাংলাদেশ-ব্রাজিল-কম্বোডিয়া-মধ্য আফ্রিকা-ইরাক-কাজাখিস্তান-নেপাল-নাইজেরিয়া-উজবেকিস্তানে। পড়শির গৃহদাহের আঁচ থেকে ভারতের ছাড় পাওয়া মুশকিল।\nইউনিসেফের হিসেবে ভারতে ২৫০ কোটি টিকার ডোজের প্রয়োজন, কোভিডের বদান্যতায় টিকা মিলেছে অর্ধেক, ১২৫ কোটি ডোজ। একটি বেসরকারি সমীক্ষায় ভারতে ৫০ লাখ শিশু মার্চ মাসেই তাদের নির্দিষ্ট টিকার ডোজটি থেকে বঞ্চিত। ২০১৪-র ২৫ ডিসেম্বর তৎকালীন কেন্দ্রীয় স্বাস্থ্যমন্ত্রী জেপি নাড্ডার হাত ধরে ভূমিষ্ঠ ‘মিশন ইন্দ্রধনুষ’ কোভিডে ধরাশায়ী।\nগত ২০ বছরে ৯৮টি দেশে ‘ভ্যাকসিন প্রিভেন্টেবল ডিজিস’এর কল্যাণে রক্ষা পেয়েছে ৩ কোটি ৫০ লাখ শিশুর জীবন। শিশুমৃত্যুর হার ৪৪ শতাংশ কমানো গেছে। জনস্বাস্থ্যের ইতিহাসে সবচেয়ে শক্তিশালী ও অপরিহার্য আয়ুধ ইমিউনাইজেশন বা টিকাকরণ। সেটি ডকে ওঠায় ভারতে মহামারী আকারে ফিরে আসতেই পারে ভ্যাকসিন প্রতিরোধী নানা রোগ, যেমন হাম/পোলিও/ টিবি/রুবেলা/হুপিং কাশি।\nভারতে জনসংখ্যার ২০ শতাংশের বাস উত্তরপ্রদেশে অথচ ২১.৫ লাখ টিবি রোগীর ৪.২ লাখের বা ১৭ শতাংশের নিবাস বিজেপি-শাসিত উত্তরপ্রদেশ। ২০১৮-এর তুলনায় ২০১৯-এ পারটুসিস বা হুপিং কাশি ৬২ শতাংশ বৃদ্ধি পেয়েছে, সর্বাধিক পারটুসিস রোগীও উত্তরপ্রদেশের। সরকারি বা বেসরকারি হাসপাতালে শিশু জন্মানোর ২৪ ঘণ্টা থেকে ৬ বছরের মধ্যে টিকাকরণ পর্ব ভারতে সম্পন্ন হয়। জন্মের ২৪ ঘণ্টার মধ্যে বিসিজি-পোলিও-হেপাটাইটিস বি-র প্রথম ডোজের মাধ্যমে শুরু হয় টিকাকরণ। ২৪ মাস অবধি চলে জাপানি এনসেফেলাইটিস-এমআর-পোলিও-ডিপথেরিয়া-পারটুসিস-টিটেনাস-রোটাভাইরাস টিকাকরণ। নিউমোনিয়া প্রতিরোধী ‘নিউমোকক্কাল কনজুগেটেড ভ্যাকসিন’ পশ্চিমবঙ্গ ছাড়া অন্য ক’টি রাজ্যে দেওয়া হয়। কেন্দ্রীয় সরকারের টিকাকরণ কর্মসূচিতে নিউমোকক্কাল একটি ও ইনজেকশনের মাধ্যমে পোলিও-র ২টি ডোজ কম দেওয়া হয়। কোভিড সংক্রমণকালে দু’টিই অভাবিত বিপদ ডেকে আনতে পারে। নিউমোনিয়া কোভিডের দোসর। নিউমোনিয়া ভ্যাকসিনের একটি ডোজ কমানোর অর্থ শিশুটি কোভিডের সঙ্গে লড়াইটা শুরুই করবে বেশ খানিকটা পিছিয়ে থেকে। ২০১৪-এর ২৭ মার্চ ‘হু’ ভারতকে পোলিওমুক্ত দেশ বলে ঘোষণা করে। শুধু পোলিও নয়, নিয়মিত টিকাকরণ বন্ধ হওয়ায় ফিরে আসার অপেক্ষায় হাম, টিবি, রুবেলা, হুপিং কাশি।\nবেপথু কেন টিকাকরণ\nঅভিভাবকরা কোভিড সংক্রমণের ভয়ে নির্দিষ্ট সময়ে হাসপাতাল বা অঙ্গনওয়াড়ি কেন্দ্র বা অন্যত্র শিশুটিকে নিয়ে আসতে চাইছেন না। যদিও শিশুদের কোভিডে আক্রান্ত হওয়ার হার নগণ্য। লকডাউনের জাঁতাকলে যানবাহন অমিল, বিশেষ প্রয়োজন ছাড়া বাইরে বেরোনোয় নিষেধাজ্ঞা থাকায় এবং বেশিরভাগ অঙ্গনওয়াড়ি/স্বাস্থ্যকর্মী বা হাসপাতাল কোভিড সামলাতে ব্যস্ত থাকায় থমকে টিকাকরণ-সহ যাবতীয় অসংক্রামক রোগের চিকিৎসা। কোভিডের মতো অতিমারী কবে বিদায় নেবে কেউ জানে না। ততদিন কি টিকাকরণ বন্ধ থাকবে? সরকারি তরফে কোভিড বিপর্যয় মোকাবিলায় কোনও পূর্ব প্রস্তুতি না থাকায় ভ্যাকসিনের জোগানেও টান পড়ছে। যুদ্ধকালীন তৎপরতায় টিকাকরণ শুরু করতে না পারলে মহামারীর আকারে যে কোনও মুহূর্তে ফিরতেই পারে নানা মারণরোগ--- যেমন হাম/হুপিং কাশি/রুবেলা/টিবি।\nপ্রসূতির শিরে সংক্রান্তি\nবিল-মেলিন্ডা গেটস ফাউন্ডেশনের অর্থানুকূল্যে, বাল্টিমোরের জন হপকিন্স ইউনিভার্সিটির, জন হপকিন্স ব্লুমবার্গ স্কুল অফ পাবলিক হেলথ কোভিডের সুদূরপ্রসারী ফল জানতে বিশ্বের ‘নিম্ন ও মধ্য আয়’-এর ১১৮টি দেশের উপর একটি সমীক্ষা চালায় (বিস্তারিত: ল্যানসেট গ্লোবাল হেলথ, ১২ই মে ২০২০)। কোভিডের সৌজন্যে, প্রতি মাসে খাদ্যাভাব, অপুষ্টি ও টিকাকরণের অভাবে ওই ১১৮টি দেশে অতিরিক্ত ১১৫৭০০০টি পাঁচ বছরের নীচের শিশু ও ৫৬৭০০ জন প্রসূতি বা অন্তঃসত্ত্বা মারা যাচ্ছেন। শিশুদের ‘ওয়েস্টিং’ (উচ্চতার তুলনায় কম ওজন) বাড়ছে ৫০ শতাংশ। মিলছে না নিউমোনিয়া বা নিওনেটাল সেপসিসের অ্যান্টিবায়োটিক, ডায়েরিয়ায় ওআরএস। ফলে ৪১% অতিরিক্ত শিশুমৃত্যুর ঘটনা ঘটছে। ১১৮টি দেশে কোভিড জুজুতে ভেস্তে গেছে ‘রিপ্রোডাকটিভ-মেটারনাল-নিউবর্ন-চাইল্ড হেলথ’ পরিষেবা। ভারতে মিড-ডে মিল বন্ধ হওয়ায় অপুষ্টিজনিত ‘ওয়েস্টিং’ মোকাবিলায় সরকারের ভ্রূক্ষেপ নেই। সন্তানসম্ভবা মা-র ‘গ্রুপ বি স্ট্রেপটোকক্কাস’ টিকাকরণ ‘লন্ডন স্কুল অফ হাইজিন অ্যান্ড ট্রপিকাল মেডিসিন’ এখনই শুরু করতে বলছে, সহমত ‘হু’ও। পৃথিবীব্যাপী সদ্যোজাতের মেনিনজাইটিস ও প্রাণঘাতী নানা সংক্রমণে দায়ী ‘জিবিএস’। জিবিএস ভারতে আদ্যন্ত অপরিচিত। পেটে ভাত নেই, নেই রোজগার, নেই ন্যূনতম সামাজিক নিরাপত্তা। সবার আগে গরিব, মধ্যবিত্ত মানুষের কোপ পড়ছে খাদ্য/পুষ্টি এবং স্বাস্থ্যখাতের বরাদ্দে। কোভিড শুধু অর্থনীতির হাঁড়ির হাল করছে না, স্বাস্থ্য পরিষেবায় লালবাতি জ্বেলে বহু শিশু ও মা-র নির্বিচার মৃত্যুর কারণও হচ্ছে। জনস্বাস্থ্যে ভারতের বরাদ্দ ৭৫ ডলার/ক্যাপিটা, মালদ্বীপের ৯৩০ ডলার, ইটালির ৩১০০ ডলার, অস্ট্রিয়ার ৫৪০০ ডলার এবং আমেরিকার ১০,৭০০ ডলার/ক্যাপিটা। ৭৫ ডলার রেস্ত নিয়ে আনলক ওয়ান-টু-থ্রির গপ্পো ছাড়া আর কিছু সম্ভব?\nমৃন্ময় চন্দ এলএসএইচটিএম ও ‘হু’র কোভিড-প্রশিক্ষণপ্রাপ্ত। অরুণালোক ভট্টাচার্য শিশু-চিকিৎসক, টিকাকরণ বিশেষজ্ঞ\nঘরে তো থাকল, কতটুকু গৃহকর্ম করল ছেলেরা? পরের খবর\nশিশুদের টীকা করোনাভাইরাস Post Edit coronavirus children's vaccines\nWeb Title : post edit on the necessity of children's vaccines


চট্টগ্রাম ইঞ্জিনিয়ারিং কলেজের সাবেক অধ্যক্ষ এ.কে. আজাদের আর নেই\n২৮ ডিসেম্বর ২০১৭, ০৩:০৮ পিএম | সাদি\nএসএনএন২৪.কম : চট্টগ্রাম ইঞ্জিনিয়ারিং কলেজ (বর্তমান চট্টগ্রাম প্রকৌশল ও প্রযুক্তি বিশ্ববিদ্যালয়)-এর অধ্যক্ষ সাবেক শিক্ষক প্রকৌশলী এ.কে. আজাদ ইন্তেকাল করেছেন। গতকাল ২৭ ডিসেম্বর (বুধবার), ২০১৭ খ্রি. যুক্তরাষ্ট্রের নিউইয়র্ক শহরের জ্যামাইকায় সকালে তিনি ইন্তেকাল করেন। ইন্না লিল্লাহি ওয়া ইন্না ইলাইহি রাজেউন। অাজ ২৮ ডিসেম্বর (বৃহস্পতিবার), ২০১৭ খ্রি. জ্যামাইকার মুসলিম্স সেন্টারে (১৬৮ স্ট্রিট ও হাইল্যান্ড এভিনিউ) বাদে জোহর তাঁর জানাজার নামাজ অনুষ্ঠিত হয়। পরে ওয়াশিংটন মেমোরিয়াল গোরস্থানে (লং আইল্যান্ড, নিউ ইয়র্ক) তাঁকে দাফন করা হয়।\nএদিকে অধ্যক্ষ প্রকৌশলী এ.কে. আজাদের ইন্তেকালে চুয়েটের মাননীয় ভাইস চ্যান্সেলর অধ্যাপক ড. মোহাম্মদ রফিকুল আলম এক শোকবার্তায় মরহুমের বিদেহী আত্মার মাগফেরাত কামনা করেন। একইসাথে তাঁর শোকাহত পরিবারের প্রতি তিনি গভীর সমবেদনা জানান। এক শোকবাণীতে চুয়েট ভাইস চ্যান্সেলর বলেন, প্রকৌশলী এ.কে. আজাদ এই প্রতিষ্ঠানের একজন সুযোগ্য অভিভাবক ছিলেন। এই প্রতিষ্ঠানের শিক্ষা-গবেষণাসহ সার্বিক অগ্রযাত্রায় তাঁর অবদান সকলে কৃতজ্ঞচিত্তে স্মরণ করবেন।\nঅন্যদিকে প্রকৌশলী এ.কে. আজাদ স্মরণে বিশ্ববিদ্যালয়ের পশ্চিম গ্যালারী মিলনায়তনে চুয়েটের মাননীয় ভাইস চ্যান্সেলর অধ্যাপক ড. মোহাম্মদ রফিকুল আলমের উপস্থিতিতে অাজ ২৮ ডিসেম্বর (বৃহস্পতিবার), ২০১৭ খ্রি. সকালে এক বিশেষ দোয়া ও মোনাজাত অনুষ্ঠিত হয়। দোয়া ও মোনাজাত পরিচালনা করেন চুয়েট কেন্দ্রীয় মসজিদের সিনিয়র ইমাম জনাব হাফেজ ক্বারী মোঃ নুরুল্লাহ।


কোল্ড চুল এক্সটেনশন\nদীর্ঘ এবং পুরু চুল পেতে সবচেয়ে নিরীহ উপায় একটি ঠান্ডা ভাবে চুল নির্মাণ করা হয়। তার মৃত্যুদণ্ডের প্রযুক্তিবিদ কিছুটা, এবং তাদের কেউ চুল এবং দাঁড়ের শিকড় উপর একটি তাপ প্রভাব প্রস্তাব। এই ধন্যবাদ, চুল কার্যকরী ক্ষতিগ্রস্ত হয় না এবং, যত্নের নিয়ম অধীনে, বিল্ড আপ প্রভাব একটি দীর্ঘ সময় স্থায়ী হয়\nকোল্ড চুল এক্সটেনশন - বিদ্যমান কৌশল:\nকোল্ড capsular চুল এক্সটেনশান। এই পদ্ধতি স্প্যানিশ বলা হয় এটি প্রাকৃতিক এবং কৃত্রিম strands জোরদার ঠান্ডা চুল এক্সটেনশন জন্য আঠালো ব্যবহার করে গঠিত। এটি স্বচ্ছ হতে পারে (blondes জন্য) বা tinting পদার্থ সঙ্গে (চুল রঙ দ্বারা)। একটি fixer বন্ধনে সাইটের প্রয়োগ করা হয় এবং একটি ছোট ক্যাপসুল গঠিত হয়। এই পদ্ধতিটি সবচেয়ে টেকসই হয়, চুল ছয় মাসের জন্য ধৃত হতে পারে, সঠিকভাবে পর্যবেক্ষণ করা হলে।\nকোল্ড পটি চুল এক্সটেনশান (tressovoe)। প্রযুক্তি সারাংশ যে অনুভূমিক অংশ বরাবর একটি টানা বা পটি সঙ্গে বোনা স্কেলable লক্স, সংযুক্ত আছে। একটি ফিক্সিং এজেন্ট হিসাবে, বিশেষ আঠালো এছাড়াও ব্যবহার করা হয়।\nচুল এক্সটেনশন ঠান্ডা মোড (জাপানি পদ্ধতি) এই ক্ষেত্রে, চুল তাপমাত্রা না শুধুমাত্র উন্মুক্ত করা হয়, কিন্তু রাসায়নিক হামলা, যা ক্ষতিগ্রস্ত বা দুর্বল চুল জন্য গুরুত্বহীন নয় একটি হুক ব্যবহার, প্রাকৃতিক এবং স্কেল চুল ছোট strands বন্দী হয়। তারা ধাতু মোচড়ের গর্তের মধ্যে থ্রেড করা হয়, পরে এটি ফোর্সেস সঙ্গে clamped হয়, এবং চুল নিরাপদে এটি ভিতরে নির্দিষ্ট করা হয়। এই প্রযুক্তির একমাত্র দুর্ঘটনা চুলের যান্ত্রিক ক্ষতি এবং তাড়াহুড়ো করার ক্ষমতা রয়েছে।\nঠান্ডা ব্যান্ডযুক্ত চুল এক্সটেনশন - নির্দেশ:\nমাথার পেছন থেকে 6-7 সেন্টিমিটার দূরে, আপনি একটি সোজা অনুভূমিক বিভাজক তৈরি করতে হবে।\nপ্রাপ্ত অংশ দৈর্ঘ্য পরিমাপ এবং ফালা বন্ধ কাটা, দৈর্ঘ্য একটি ছোট ছোট।\nট্র্যাক এর ফালা উপরের প্রান্তে আঠালো একটি পাতলা স্তর প্রয়োগ করুন।\nচুলের শিকড় থেকে 0.5 সেমি দূরে একটি টেপ আঠালো, আপনার আঙ্গুল দিয়ে এটি আঠালোভাবে টিপে এবং 30-40 সেকেন্ডের জন্য এটি অধিষ্ঠিত।\nপূর্ববর্তী এক নীচের বিভাজক করুন এবং পদ্ধতি পুনরাবৃত্তি।\nকোল্ড চুল এক্সটেনশান - কিভাবে অপসারণ?\nঠান্ডা বিল্ড ধরনের উপর নির্ভর করে, নিম্নলিখিত সরঞ্জাম ব্যবহার করা হয়:\nচুল জন্য তেল (burdock, castor, জলপাই);\nচিতা বা চুলা;\nজপমালা অপসারণের জন্য বিশেষ বাহিনী;\nক্যাপসুল এবং আঠালো দ্রবীভূত করার জন্য স্যালন তরল\nকখন চুল কাটা ভালো?\nShigaring - সাইট্রিক এসিড সঙ্গে রেসিপি\nবার বার হাইলাইট\nবাড়িতে চুল ধোয়া\nদীর্ঘ চুল জন্য রসায়ন\nএকটি চুল ড্রায়ার ছাড়া চুল শুকিয়ে কিভাবে?\nলাল চুলের ছোপানো\nহলদে মধ্যে কোণার wardrobes\nক্যান্ডলেল জেনারের সৌন্দর্যের সৌন্দর্য সন্দেহের মধ্যে রয়েছে\nরিতা ওরা মালিবুর সৈন্যদের একের উপর বুকে বসে আছে\nএকটি প্রাপ্তবয়স্ক মুখে মুখ থেকে অ্যাসেটোন এর গন্ধ হল কারণ\nকুকুর গ্র্যান্ডডর্ফের জন্য খাবার\nদেয়াল জন্য আলংকারিক টেক্সচার্ড রং\nপ্রতি দিন সঠিক পুষ্টি\nকাপড়ের মধ্যে ক্লাসিক শৈলী - একটি ফ্যাশন ইমেজ তৈরির নিয়ম\nজেনেটিক বিশ্লেষণ - আপনি এটি সম্পর্কে এবং কিভাবে এটি করতে পারেন শিখতে পারেন?\nআপনার দয়িত সঙ্গে মিলিত কিভাবে?


Story of Unit 731, Japan's biochemical weapons Lab will surely scare you dgtl - www.anandabazar.com\nStory of Unit 731, Japan's biochemical weapons Lab will surely scare you dgtl\n১৭, মে, ২০২০, ০৫:১০\nশেষ আপডেট: ১৭, মে, ২০২০, ০৯:৩৮\nচিনের মাটিতে জাপানের জৈব-রাসায়নিক অস্ত্র পরীক্ষাগার! ভয় পাইয়ে দেবে ইউনিট ৭৩১\nবিশ্বের শক্তিধর দেশগুলো জৈব-রাসায়নিক অস্ত্র নিয়ে গবেষণা চালিয়ে যাচ্ছে নিরন্তর। তবে আধুনিক বিশ্বের আগে থেকেই এই অস্ত্রের ব্যবহার কোনও না কোনও ভাবে হয়ে আসছে। সময় এগনোর সঙ্গে সঙ্গে শুধু প্রযুক্তিগত পরিবর্তন আনা হয়েছে তাতে। শত্রুপক্ষকে চোরাগোপ্তা ভাবে পর্যুদস্ত করতে এই ধরনের অস্ত্রের প্রয়োগ শুরু হয়।\nচতুর্দশ শতকের শেষ দিকে অর্থাত্ ১৪৯৫ সালে ফ্রান্সের বিরুদ্ধে বদলা নিতে স্পেনীয়রা কুষ্ঠরোগীদের রক্ত মেশানো মদ ফ্রান্সে পাঠিয়েছিল। আবার শত্রুদের ঘায়েল করতে কুকুরের লালাকে হাতিয়ার হিসেবে কাজে লাগিয়েছিল পোল্যান্ড। সেটা ছিল ১৬৫০ সাল।\nতবে সময়ের সঙ্গে সঙ্গে জৈব-রাসায়নিক অস্ত্রের ধরনও পাল্টেছে। শক্তিধর দেশগুলো নিজেদের মতো করে এই অস্ত্র তৈরি করেছে। বোটুলিনাম টক্সিন, টুলারেমিয়া— এমন অনেক জৈব-রাসায়নিক অস্ত্র তৈরি হয়েছে। যদিও এগুলোকে বায়োকেমিক্যাল অস্ত্র হিসেবে ব্যবহারের অভিযোগ অস্বীকার করেছে সংশ্লিষ্ট দেশগুলি।\nপ্রযুক্তির দিক থেকে বিশ্বের অন্যতম সেরা দেশ জাপান। প্রশান্ত মহাসাগরীয় ছোট্ট এই দেশটি কিন্তু দ্বিতীয় বিশ্বযুদ্ধের আগে থেকেই জৈব-রাসায়নিক অস্ত্র নিয়ে নানা রকম গবেষণা শুরু করে। কী ভাবে তারা গবেষণা চালাত, কোথায় তা চালানো হত তা নিয়ে ভয়ঙ্কর তথ্য আছে। যা শুনলে এক জন ডাকাবুকো মানুষও শিউরে উঠবেন।\nইউনিট ৭৩১। দ্বিতীয় বিশ্বযুদ্ধের পর থেকে এই নামটা খুবই পরিচিত হয়ে ওঠে। কী এই ইউনিট ৭৩১? আসলে একটা ইম্পেরিয়াল জাপানি সেনাদের তৈরি একটি গোপন ল্যাবরেটরি। দ্বিতীয় বিশ্বযুদ্ধের সময়, ১৯৩৮ সালে তৈরি হয় এই পরীক্ষাগার।\nএই ল্যাবরেটরিতেই চলত জৈব-রাসায়নিক অস্ত্রের গবেষণা। এটি ডিট্যাচমেন্ট ৭৩১, ৭৩১ রেজিমেন্ট, দ্য কামো ডিট্যাচমেন্ট, ইশি ইউনিট বা ইশি কোম্পানি নামে পরিচিত ছিল।\nকেম্পেইতেই মিলিটারি পুলিশের অধীনে তৈরি এই ইউনিট ৭৩১-এর মূল দায়িত্বে ছিলেন সার্জেন জেনারেল শিরো ইশি। ইনি ছিলেন জাপানি সেনার চিফ মেডিক্যাল অফিসার। জৈব-রাসায়নিক অস্ত্রের গবেষণার জন্য টোগো ইউনিট নামে একটি গুপ্ত দল তৈরি করেন ইশি।\nইউনিট ৭৩১-এ মানুষের উপর জৈব-রাসায়নিক অস্ত্রের গবেষণা চালাত ইশির সেই টোগো ইউনিট। পুরুষ-নারী নির্বিশেষে মূলত চিন, আমেরিকা, ব্রিটেনের যুদ্ধবন্দিদের উপরই এই গবেষণা চালাত তারা। গবেষণার কাজে লাগানো হত গর্ভবতী এবং শিশুদেরও।\nযুদ্ধবন্দিদের শরীরে নানা রকম রাসায়নিক প্রয়োগ করে গবেষণা চালাত টোগো ইউনিট। এই গবেষণায় যাঁরা বেঁচে যেতেন তাঁদের হত্যা করে দেহ কাঁটাছেড়া করে পরীক্ষা করে দেখা হত কী ভাবে এই লোকগুলো বেঁচে গেল!\nকী ভাবে গবেষণা করা হত এই ‘টর্চার হাউস’-এ? এই গবেষণার মধ্যে ছিল ‘ফ্রস্টবাইট এক্সপেরিমেন্ট’। এই গবেষণায় ব্যবহৃত ব্যক্তির হাত-পা কনকনে ঠান্ডা জলের মধ্যে ডুবিয়ে রাখা হত যত ক্ষণ না তা জমে যায়। তার পর হাত-পায়ে ফুটন্ত গরম জল ঢালা হত। দেখা হত, আলাদা আলাদা তাপমাত্রায় মানুষ শরীরে কী ধরনের প্রভাব পড়ে।\nগবেষণার জন্য যুদ্ধবন্দিদের শরীরে ভাইরাস ঢুকিয়ে দেওয়া হত। শরীরের যেখানে যেখানে ভাইরাসের মারাত্মক প্রভাব পড়ত সেই অংশ কেটে বাদ দেওয়া হত। ভাইরাসের মাধ্যমে সংক্রমণ কতটা জোরদার তা এই ধরনের পরীক্ষার মধ্যে দিয়ে দেখা হত।\nএই গবেষণার পরও যাঁরা বেঁচে যেতন তাঁদের উপর গান ফায়ার টেস্ট করা হত। কী এই টেস্ট? এই টেস্টের মাধ্যমে দেখা হত বন্দুকের গুলির আঘাত মানুষের শরীর কতটা সহ্য করতে পারে।\nইউনিট ৭৩১-এর সবচেয়ে ভয়ানক গবেষণা হল যুদ্ধবন্দিদের একে অপরের সঙ্গে জোর করে শারীরিক সম্পর্ক তৈরি করা। এই সম্পর্ক তৈরির আগে বন্দিদের শরীরে মারণ ভাইরাস ঢুকিয়ে দেওয়া হত। এই পরীক্ষার মাধ্যমে দেখা হত সেক্সুয়াল ট্রান্সমিটেড ডিজিস কী ভাবে ছড়ায়।\nএ ছাড়া গর্ভবতীদেরও গবেষণার কাজে লাগানো হত। তাঁদের শরীরে মারণ ভাইরাস ঢুকিয়ে দেখা হত গর্ভস্থ শিশু কতটা এই ভাইরাসের সঙ্গে যুঝতে পারে। এ ছাড়াও প্রেসার চেম্বারে ঢুকিয়ে দেওয়া হত বন্দিদের। দেখা হত মানবশরীর কতটা চাপ সহ্য করতে পারে।\nজাপানের অধীনে থাকা চিনের পিংফাঙে এই পরীক্ষাগার গড়ে তোলা হয়েছিল। শুধু পিংফাং-ই নয়, চিনের আরও বেশ কয়েকটি জায়গায় এই ধরনের ল্যাব গড়ে তুলেছিল জাপান। যেমন, লিঙ্কাওয়ে ইউনিট ১৬২, সুনবুতে ইউনিট ৬৭৩, মুডুংজিয়াং-এ ইউনিট ৬৪৩ এবং হেলরে ৫৪৩। দ্বিতীয় বিশ্বযুদ্ধের পর এইসব ল্যাবরেটরির উপর নিষেধাজ্ঞা জারি করা হয়।\nখাবার দেখলেই এক মুখ হাসি, কিন্তু কুকুর কি সত্যিই হাসে?।\nকরোনা পরিস্থিতি সামলাতে ইংল্যান্ডে আরও কড়া পদক্ষেপ।\nভুল করে কাটা লটারির টিকিটে ৩ কোটি ৩২ লাখের বেশি টাকা জিতল দম্পতি।\nযেন সবুজ ঘাসের দাগ লেগে, হাল ফ্যাশানের এই জিনসের দাম শুনলে চোখ কপালে উঠবে।


অনেকে মনে করেন আর অভিনয় করব না\nপ্রকাশ : ১০ নভেম্বর ২০২১, ১১:৫৫আপডেট : ১০ নভেম্বর ২০২১, ১১:৫৫\nদুই দশকেরও বেশি সময় ধরে অভিনয় করছেন সুমাইয়া শিমু। তবে এখন তিনি অনেকটাই অনিয়মিত। এর মধ্যে হাতে গোনা কয়েকটি নাটকে দেখা গেছে তাঁকে। শিমুর চাওয়া, ভালো কাজের প্রস্তাব পেলে আবারও নিয়মিত অভিনয় করবেন। তাঁর সাক্ষাৎকার নিয়েছেন খায়রুল বাসার নির্ঝর।\n‘খাঁচার ভেতর অচিন পাখি’র প্রিমিয়ার শোতে এসেছিলেন সোমবার। অনেক দিন পর সহকর্মীদের সঙ্গে দেখা হয়ে কেমন লাগল?\nসবাই ভাবেন, আমি দেশেই থাকি না। এখন আবার কাজ শুরু করেছি, তাই যাওয়া। ভাবলাম, যাই, ছবিটা দেখব। সবার সঙ্গে দেখাও হবে। ভালোই লেগেছে। অনেক দিন পর অনেকের সঙ্গে দেখা হলো।\nএখন থেকে কি পর্দায় নিয়মিত দেখা যাবে আপনাকে?\nকাজ করব। আগের মতো সারাক্ষণই শুটিং নিয়ে ব্যস্ত থাকতে পারব না। তবে অবশ্যই ভালো কিছু কাজ করতে চাই। যেগুলো আমার সঙ্গে যায়। এখন তো অনেক ডিফরেন্ট কনটেন্ট তৈরি হচ্ছে টিভিতে, বিশেষ করে ওটিটি প্ল্যাটফর্মে। বিভিন্ন স্টোরি নিয়ে এক্সপেরিমেন্ট হচ্ছে, সেসব কনটেন্টে কাজ করতে চাই।\nক্যারিয়ারের এ পর্যায়ে এসে কী ধরনের কাজের পরিকল্পনা করছেন?\nঅনেকেই প্রস্তাব দিচ্ছেন। আমিও ভাবছি—কোনটা করব, কোনটা করা ঠিক হবে না। যেহেতু আগের মতো সারা মাস সময় দিতে পারব না, তাই যেটা আমার জন্য ভালো হয়, নিজের কাছে ভালো লাগে। অথবা দর্শক আমাকে পছন্দ করবেন, এমন কাজই করতে চাই।\nঅনেক নির্মাতার ধারণা ছিল, আপনি দেশেই থাকেন না। সে ধারণা কি এখন বদলেছে?\nঅনেকে মনে করেন আমি বোধ হয় আর অভিনয় করব না বা করতে চাই না। আসলে মাঝখানে তো কাজ একদমই করা হয়নি, এটাও ঠিক। তাঁদের এ ধারণা একদম অমূলক নয়। নির্মাতারা যখন শোনেন, আমি আবার অভিনয় করব, তাঁরা খুব এক্সাইটেড হন।\n‘বেটার ফিউচার ফর ওমেন’ নামে নিজের একটি প্রতিষ্ঠান আছে আপনার…\nআমি সব সময় চেয়েছি, বাংলাদেশের প্রত্যেক নারী আর্থিকভাবে স্বাবলম্বী হোক। সে চাওয়া থেকেই এ প্রতিষ্ঠানটির সৃষ্টি। এরই মধ্যে নারীদের দক্ষতা উন্নয়নের জন্য অনেক প্রজেক্ট চালু করেছি। নারীদের শিক্ষা, দক্ষতা বৃদ্ধি, প্রযুক্তি—বিভিন্ন বিষয় নিয়ে কাজ করছি আমরা।\nসংসার, প্রাতিষ্ঠানিক কাজ, অভিনয়—সব মিলে তাহলে দারুণ কাটছে আপনার?\nসবার দোয়ায় ভালো আছি। সব সময় চেয়েছি, কাজের ক্ষেত্র, পরিবার—সবকিছু মিলে একটা ব্যালান্সড লাইফ যেন আমার থাকে। সেটা আমি পেয়েছি। অনেকে বলে, এত ব্যস্ততা আপনার, অভিনয়ের সময় পাবেন? আমি বলি, নিজের জন্য যদি কিছু করা হয়, সেটা আমার অভিনয়। এত বছর ধরে অভিনয় করছি, এটা একদম হৃদয়ে গেঁথে আছে। আমার সবচেয়ে ভালো সময় কাটে তখন, যখন অভিনয় করি।\nনাটকটেলিভিশনবাংলা নাটকসুমাইয়া শিমু


Realme UI 3.0 Update: অ্যান্ড্রয়েড ১২ ভিত্তিক রিয়েলমি ইউআই ৩.০ আপডেট পাচ্ছে এই দুই হ্যান্ডসেট, পুরনো ফোন হয়ে যাবে এক্কেবারে নতুন! - sarkariiresult.in : Sarkari Results, Latest Online Form | Result 2021, Sarkari Result Info\nRealme UI 3.0 Update: অ্যান্ড্রয়েড ১২ ভিত্তিক রিয়েলমি ইউআই ৩.০ আপডেট পাচ্ছে এই দুই হ্যান্ডসেট, পুরনো ফোন হয়ে যাবে এক্কেবারে নতুন!\nজনপ্রিয় স্মার্টফোন ব্র্যান্ড রিয়েলমি (Realme) অ্যান্ড্রয়েড ১২ (Android 12) ভিত্তিক রিয়েলমি ইউআই ৩.০ (Realme UI 3.0) আপডেট পাঠাতে শুরু করেছে দুটি ফোনের জন্য – রিয়েলমি জিটি মাস্টার এডিশন এবং রিয়েলমি এক্স৭ ম্যাক্স ৫জি। এই দুই স্মার্টফোনের জন্য লেটেস্ট আপডেটটি যে দুই ইউআই ভার্সন নিয়ে আসছে, সেগুলি হল আরএমএক্স৩৩৬০_১১.সি.০৫ এবং আরএমএক্স৩০৩১_১১.সি.০৭। প্রাথমিক ভাবে সীমিত সংখ্যক কিছু ইউজারের জন্য এই আপডেট রোলআউট করছে রিয়েলমি। তবে আগামী আর কয়েক দিনের মধ্যেই সমস্ত রিয়েলমি জিটি মাস্টার এডিশন এবং রিয়েলমি এক্স৭ ম্যাক্স ৫জি ফোন ব্যবহারকারীরা অ্যান্ড্রয়েড ১২ ভিত্তিক রিয়েলমি ইউআই ৩.০ আপডেট পেয়ে যাবেন বলে সংস্থাটির তরফে জানানো হয়েছে। রিয়েলমি কমিউটিনিতে একটি পোস্টের মাধ্যমে এই খবর জানানো হয়েছে। এখন এই আপডেটের ফলে কী কী পরিবর্তন হতে চলেছে, সেগুলিই একবার দেখে নেওয়া যাক।\n১) সম্পূর্ণ নতুন ডিজ়াইন চাক্ষুষ করবেন ইউজাররা। সেখানে স্পেসের বিষয়ে আরও বেশি গুরুত্ব দেওয়া হয়েছে। সেই সঙ্গেই আবার সহজ, পরিষ্কার এবং স্বস্তিদায়ক ভিজ়্যুয়াল এবং ইন্টার‌্যাক্টিভ অভিজ্ঞতাও সঞ্চয় করতে পারবেন ইউজাররা।\n২) ভিজ়্যুয়াল নয়েজ় কম করতে পেজ লেআউটের বিন্যাসে পরিবর্তন করা হয়েছে। জরুরি তথ্য যাতে আরও নজর কাড়ে, সেই দিকে লক্ষ্য রেখে বিভিন্ন রং ব্যবহৃত হয়েছে। আইকনের টেক্সচার আরও পরিণত করা হচ্ছে নতুন মেটিরিয়াল যোগ করা হয়েছে।\n৩) কোয়ান্টাম অ্যানিমেশন ইঞ্জিন ৩.০ দেওয়া হচ্ছে, যার সাহায্যে যে কোনও অ্যানিমেশন ইউজারের চোখে আরও প্রাণবন্ত হয়ে ধরা দেবে।\n৪) অলওয়েজ় অন ডিসপ্লে আরও ক্রিয়েটিভ করা হয়েছে।\nসুবিধা ও দক্ষতা\n১) ব্যাকগ্রাউন্ড স্ট্রিম মোডে বিভিন্ন অ্যাপ কোনও ভিডিয়োর অডিও চালাতে থাকবে, যখন আপনি সেটিকে ছেড়ে দেবেন বা ফোন লক করবেন।\n২) ফ্লেক্সিবেল উইন্ডোজ়ে রিনেম করা হয়েছে ফ্লেক্সড্রপ এবং সেটি অপ্টিমাইজ়ও করা হয়েছে।\n৩) বিভিন্ন সাইজ়ের মধ্যে ফ্লোটিং উইন্ডোজ় সুইচ করার প্রক্রিয়াটি অপ্টিমাইজ় করা হয়েছে।\n৪) এবার আপনি মাই ফাইলস থেকে কোনও ফাইল বা ফটোজ় অ্যাপ থেকে কোনও ছবি ফ্লোটিং উইন্ডোতে ড্র্যাগ করতে পারবেন।\n৫) মেসেজেস অ্যাপে কোনও টেক্সট আরও সহজবোধ্য করার জন্য আপনি কোনও কনভার্সেশনে যে কোনও টেক্সট ডাবল ট্যাপ করতে পারবেন।\n৬) আরও ওমোজি ডেকোরেশন আইটেম এবং ফেসিয়াল টাইপ যোগ করতে পারবেন।\nসিকিওরিটি ও প্রাইভেসি\n১) প্রাইভেসি প্রোটেকশন, পাসওয়ার্ড এবং এমার্জেন্সি কল এবার থেকে ফোন ম্যানেজারেই দেখতে পাবেন।\n২) স্প্যাম ব্লক রুল অপ্টিমাইজ করা হয়েছে। এমএমএস মেসেজ ব্লক করার জন্য একটি নিয়ম যোগ করা হয়েছে।\n১) কুইক লঞ্চ নামক একটি ফিচার নিয়ে আসা হয়েছে। কোন অ্যাপ আপনি সবথেকে বেশি ব্যবহার করেন তা ডিটেক্ট করবে এই ফিচার, যাতে আপনি অ্যাপটি খুব তাড়াতাড়ি খুলতে পারেন।\n২) আপনার ব্যাটারি ইউসেজ সংক্রান্ত একটি চার্ট ডিসপ্লে করা হবে।\n৩) ওয়াই-ফাই, ব্লুটুথ, এয়ারপ্লেন মোড এবং এনএফসি অন করার প্রতিক্রিয়াশীলতা আরও পরিণত রপা হয়েছে।\n১) ফাইট সিনের ক্ষেত্রে আরও মসৃণ অভিজ্ঞতা পাওয়া যাবে এবং সেই সঙ্গেই স্টেবল ফ্রেম রেটও মিলবে।\n২) সিপিইউ লোড অ্যাভারেজ কমিয়ে দেবে এবং ব্যাটারি ইউসেজও কম করবে গেম খেলার সময়।\n১) এবার আপনিই সিদ্ধান্ত নিতে পারবেন, মেনু বারে কোন ক্যামেরা মোড ডিসপ্লে করা হবে এবং কোন অর্ডারে তা ডিসপ্লে করা হবে।\n২) রিয়ার ক্যামেরা ব্যবহার করে কোনও ভিডিয়ো শ্যুট করার সময় খুব সহজে জ়ুম স্লাইডার ড্র্যাগ করে জ়ুম ইন বা জ়ুম আউট করতে পারবেন।\n১) স্বস্তিদায়ক স্ক্রিন রিডিং অভিজ্ঞতা সঞ্চয় করতে অটো ব্রাইটনেস অ্যালগোরিদম অপ্টিমাইজ় করা যাবে।\n২) অ্যাক্সিডেন্টাল টাচ কম করতে মিসটাচ প্রিভেনশন অ্যালগোরিদম অপ্টিমাইজ় করা যাবে।\nআরও পড়ুন: আগামী কয়েক মাসের মধ্যে ভারতে লঞ্চ হতে চলেছে এই ছয়টি ফোন, দেখুন তালিকা\nআরও পড়ুন: ১০৮ মেগাপিক্সেলের প্রাইমারি রেয়ার ক্যামেরা সেনসর সমেত নতুন ফোন লঞ্চ করতে চলেছে রিয়েলমি\nআরও পড়ুন: সস্তায় ভারতে ঝড় তুলতে এল স্যামসাং গ্যালাক্সি এ১৩ এবং গ্যালাক্সি এ২৩, ফিচার্স ও স্পেসিফিকেশনস দেখে নিন\nCategory: Course Tags: Android, Android 12, Realme, Realme GT Master Edition, Realme UI 3.0 Update, Realme X7 Max 5G, smartphone, অ্যান্ড্রয়েড ১২, রিয়েলমি, রিয়েলমি ইউআই ৩.০, রিয়েলমি এক্স৭ ম্যাক্স ৫জি, রিয়েলমি জিটি মাস্টার এডিশন, সফ্টওয়্যার আপডেট\n← Petrol Diesel Price : आज फिर लगी पेट्रोल-डीजल के दामों में आग, जानिए कितनी रहीं कीमतें RIMS Ranchi Recruitment 2022 Walk In Interview Tutor 32 Post →


লেখকঃ প্রফেসর ড. ইয়াসার কাঁদেমীর\nপ্রকাশনীঃ আযান প্রকাশনী\nবিষয়ঃ প্রি-অর্ডার , শিশু কিশোরদের বই ,\n৳ 149 ৳ 218\nলেখক :প্রফেসর ড. ইয়াসার কাঁদেমীর\nভাষান্তরঃ তাকরীতি তাহরীমা\nশারঈ দিক নির্দেশনাঃ শাইখ আব্দুল্লাহ মাহমুদ\nপ্রচ্ছদ ও ডিজাইনঃ মাহামুদুর রহমান\nপৃষ্ঠাঃ ১২০টি (রঙিন ও নজরকাড়া ডিজাইন)\nপ্রচ্ছদ মূল্যঃ ২১৮৳\n“গল্পে গল্পে ৪০ হাদীস” বইটিতে গল্পের মাধ্যমে রাসূলুল্লাহ ﷺ এর চল্লিশ হাদীস শেখানো হয়েছে। মহানবী ﷺ এর মুখ নিঃসৃত আসমানী বাণী উঠে এসেছে গল্পে গল্পে। প্রতিটি গল্পের নির্যাসে রয়েছে নবীজি ﷺ এর সুপরিচিত হাদীস। বইটির লেখক দক্ষ হাতে গল্পে গল্পে সাজিয়েছেন নবীজি ﷺ এর চল্লিশটি হাদীস - যা সহজেই বোধগম্য এবং মনে রাখার মতো। শিশু-কিশোরেরা, এমনকি আমাদের বড়রাও অনেক সময় তাত্ত্বিক আলোচনায় আগ্রহ হারিয়ে ফেলি, সেই যায়গা থেকে এই বইটি স্বতন্ত্র। ছোট বড় সবাই গল্পে গল্পে নবীজি ﷺ এর এই চল্লিশটি হাদীস উপভোগ করতে পারবে বলে আমি মনে করি। আর উপভোগ্য জিনিসের প্রতি মানুষের আগ্রহ কয়েকগুণ বেশীই থাকে।\nকুরআন-প্রেমে ব্যাকুল হৃদয় আমর আশ-শারকাবি রুহামা পাবলিকেশন ৳ 334\nরমাদান-আত্মশুদ্ধির বিপ্লব ড. খালিদ আবু শাদি রুহামা পাবলিকেশন ৳ 400\nসালাফদের সিয়াম ডক্টর সাইদ বিন ওয়াহাফ কাহতানি (রহ.) আযান প্রকাশনী ৳ 164\nসালাফদের আখলাক শাইখ আহমাদ ফরীদ আযান প্রকাশনী ৳ 178\nসেলজুক সাম্রাজ্যের ইতিহাস (দুই খণ্ড) ড. আলী মুহাম্মদ আস-সাল্লাবী মুহাম্মদ পাবলিকেশন ৳ 1290


CISCE Syllabus: পাঠক্রমে আসছে রোবোটিকস, ডেটা সায়ান্স! আইসিএসসি ও আইএসসি-র আসন্ন সিলেবাসে কী থাকছে? - Robotics, AI, others as subjects to be Introduced by CISCE In ICSE, ISC, Bangla News\nবাংলা নিউজ > ঘরে বাইরে > CISCE Syllabus: পাঠক্রমে আসছে রোবোটিকস, ডেটা সায়ান্স! আইসিএসসি ও আইএসসি-র আসন্ন সিলেবাসে কী থাকছে?\nপাঠক্রমে আসছে রোবোটিকস, ডেটা সায়ান্স! নয়া পদক্ষেপ CISCE-এর\nCISCE Syllabus: পাঠক্রমে আসছে রোবোটিকস, ডেটা সায়ান্স! আইসিএসসি ও আইএসসি-র আসন্ন সিলেবাসে কী থাকছে?\n১ মিনিটে পড়ুন . Updated: 14 May 2022, 07:31 PM IST\nসিআইএসসিইর তরফে চিফ এক্সিকিউটিভ ও সেক্রেটারি গ্যারি আরাথুন বলেন, '২০২৫ সালের ইন্ডিয়ান সার্টিফিকেট অফ সেকেন্ডারি এডুকেশন (আইসিএসই) এবং ২০২৬ সালের ইন্ডিয়ান স্কুল সার্টিফিকেট এডুকেশনে (আইএসসি) তে পড়ুয়ারা নতুন বিষয় নিয়ে এগিয়ে যাবে।'\nকাউন্সিল ফর ইন্ডিয়ান স্কুল সার্টিফিকেট এক্সামিনেশন বা সিআইএসইর তরফে এবার নবম,দশম ও একাদশ,দ্বাদশ শ্রেণির পাঠক্রমে বেশ কয়েকটি বিষয় নিয়ে আসা হচ্ছে। জানা গিয়েছে, আইসিএসই-র নবম ও দশম শ্রেণির পাঠক্রমে ও আইএসসির একাদশ ও দ্বাদশ শ্রেণির পাঠক্রমে রোবোটিক্স,আর্টিফিশিয়াল ইন্টালিজেন্স, মেশিন লার্নিং এর মতো বিষয়কে সংযুক্ত করা হচ্ছে।\nসিআইএসসিইর তরফে চিফ এক্সিকিউটিভ ও সেক্রেটারি গ্যারি আরাথুন বলেন, '২০২৫ সালের ইন্ডিয়ান সার্টিফিকেট অফ সেকেন্ডারি এডুকেশন (আইসিএসই) এবং ২০২৬ সালের ইন্ডিয়ান স্কুল সার্টিফিকেট এডুকেশনে (আইএসসি) তে পড়ুয়ারা নতুন বিষয় নিয়ে এগিয়ে যাবে।' উল্লেখ্য, এই নতুন বিষয়গুলি সংযোজনের ক্ষেত্রে সিআইএসসিইকে সাহায্য় করতে চলেছে আইআইটি দিল্লি। আইআইটি দিল্লির আইহাব ফাউন্ডেশন অফ কোবোটিক্স, ও টেকনোলজি ইনোভেশন হাবও থাকছে সহায়তায়। এই প্রতিষ্ঠানের সঙ্গে মৌ স্বাক্ষরিত হয়েছে সিআইএসই-র। জানা গিয়েছে কেন্দ্রের নয়া শিক্ষানীতির সঙ্গে সাযুজ্য রেখেই এই সিলেবাস তৈরি হয়েছে। যাতে একুশ শতকের বিভিন্ন স্কিলের সঙ্গে সমান তালে চলতে পারে ভারতীয় পড়ুয়ারা সেই মর্মেই এমন পদক্ষেপ নেওয়া হচ্ছে।\nআইহাব ফাউন্ডেশন অফ কোবোটিক্স-এর তরফে বলা হচ্ছে, দেশে রোবোটিক্স ও আসন্ন প্রযুক্তিতে দেশকে আরও সুঠাম করতে এই পদক্ষেপ দরকার ছিল। সিআইএসসিইর তরফে অনুমোদিত দেশের ২৭০০ টি স্কুলে এই বিষয়গুলিকে তুলে ধরতে সাহায্য় করছে আইহাব ফাউন্ডেশন অফ কোবোটিক্স। এই বিষয়ের পঠনপাঠনে যে সহযোগিতা ও নিয়মাবলী প্রয়োজন তার গাইডলাইন তৈরি করছে এই সমস্ত প্রতিষ্ঠান। উল্লেখ্য, আইহাব ফাউন্ডেশন অফ কোবোটিক্স মূলত কোলাবরেটিভ রোবোটিক্স নিয়ে কাজ করে। প্রযুক্তিতে উদ্ভাবনী শক্তি সঞ্চারিত করতে এটি আইআইটি দিল্লির একটি বড় অংশ।\nCISCE Robotics in school Syllabus India ISC ICSE


লন্ডন বাংলা প্রেস ক্লাবের ক্যারম ও দাবা প্রতিযোগিতার ফাইনাল ও পুরস্কার বিতরণ অনুষ্ঠিত\nআজ : ১১:৫০, জুলাই ৫ , ২০২০, ২১ আষাঢ়, ১৪২৭\nআপডেট:০১:১৮, নভেম্বর ২৭ , ২০১৯\nলন্ডনঃলন্ডন বাংলা প্রেস ক্লাবের বাৎসরিক ক্যারম ও দাবা প্রতিযোগিতার ফাইনাল খেলা ও পুরস্কার বিতরণী সম্পন্ন হয়েছে।\nগত ২৬ নভেম্বর, রবিবার ৫টায় প্রেস ক্লাব অফিসে ক্যারম ও দাবা খেলার ফাইনাল খেলা ও পুরস্কার বিতরণ অনুষ্ঠিত হয় । লন্ডন বাংলা প্রেস ক্লাবের সভাপতি মুহাম্মদ ইমদাদুল হক চৌধুরীর সভাপতিত্বে ও ইভেন্ট এন্ড ফেসেলিটি সেক্রেটারি মো. রেজাউল করিম মৃধা পরিচালনায় আমন্ত্রিত অতিথিবৃন্দ বিজয়ীদের হাতে ক্রেস্ট ও নগদ অর্থ তুলে দেন। অনুষ্ঠানে অতিথি হিসেবে উপস্থিত ছিলেন টাওয়ার হ্যামলেটস এর ডেপুটি স্পিকার কাউন্সিলার আহবাব হোসেন। অন্যান্যদের মধ্যে বক্তব্য রাখেন-লন্ডন বাংলা প্রেস ক্লাবের জেনারেল সেক্রেটারী মুহাম্মদ জুবায়ের, ট্রেজারার আ স ম মাসুম, ইসি মেম্বার রুপি আমিনসহ ক্লাবের সম্মানীত সদস্যবৃন্দ।\nউল্লেখ্য, এই প্রথম বারের মতো লন্ডন বাংলা প্রেস ক্লাবে ক্যারম ও দাবা প্রতিযোগিতা অনুষ্ঠিত হয়। প্রতিযোগিতায় ক্লাবের বিপুলসংখ্যক সদস্য অংশগ্রহণ করে । ক্যারমে চ্যাম্পিয়ন হন মোস্তফা কামাল মিলন প্রথম রানার্স আপ হন রাকিব হুসেইন রুহেল এবং দ্বিতীয় রানার্স আপ বাতিরুল হক সরদার। দাবায় চ্যাম্পিয়ন হন শামীম আহম্মেদ প্রথম রানার্স আপ জিয়াউর রহমান সাকল্যাইন এবং দ্বিতীয় রানার্স আপ হন মিজবাহ জামাল।\nঅতিথিগণ তাদের বক্তব্যে বলেন, খেলাধুলা শারীরিক স্বাস্থ্যের পাশাপাশি মানসিক স্বাস্হ্যের উন্নতি ও সুস্থ চিত্তবিনোদনে সহায়ক।\nআনন্দঘন এ অনুষ্ঠানে স্বত:স্ফূর্ত উপস্থিতর জন্য সবাইকে ধন্যবাদ জানান ক্লাব সভাপতি মো. এমদাদুল হক চৌধুরী ও জেনারেল সেক্রেটারি মুহাম্মদ জুবায়ের এবং সবার প্রতি কৃতজ্ঞতা জানান ইভেন্ট ও ফেসেলিটিজ সেক্রেটারি মো. রেজাউল করিম মৃধা।\nটুর্ণামেন্টের সহযোগিতায় ছিল ব্রিটবাংলা ২৪ ডটকম, কিংডম সলিসিট্রস ও ফিস্ট এন্ড মিস্টি রেস্টুরেন্ট ।


প্রতিকথা » বাংলাদেশের সমকালীন কবিতা : অনির্দেশ্য পথচলা বাংলাদেশের সমকালীন কবিতা : অনির্দেশ্য পথচলা – প্রতিকথা\nবাংলাদেশের সমকালীন কবিতা : অনির্দেশ্য পথচলা\nঅনুপম হাসান জুলাই ৮, ২০২০ 1112 বার পঠিত\nকবিতার সাথে আমার ব্যক্তিগত ও মনস্তাত্ত্বিক সংযোগটি গড়ে ওঠে ছাত্রজীবন থেকেই। দুর্নিবার এক আকর্ষণ আছে কবিতার। বাংলা সাহিত্যের শিক্ষার্থী হিসেবে প্রাতিষ্ঠানিকভাবেও কবিতা পড়তে হয়েছে, পড়েছি এবং সেটা হৃদয়-মন দিয়েই করেছি। কবিতার আকর্ষণে ক্রমাগত জড়িয়ে পড়লে আমার পাঠ-পরিক্রমা রবীন্দ্রনাথ-জীবনানন্দ পেরিয়ে শামসুর রাহমানে পৌঁছালে অনুভব করেছি, কবিতা শুধু ইনার বিউটি বা আত্মগত ভালো লাগাই তৈরি করে না; কবিতায় থাকে বাহ্যজীবনের অনিবার্য সংশ্লেষণ। কবিতাও বাস্তব জীবনের কথা বলে; শব্দগত মোহ কিংবা সৌন্দর্য সৃষ্টিই কবির একমাত্র কাজ নয়। দৈনন্দিন জীবনের কথাও অবলীলায় উঠে আসতে পারে কবিতায়। ফলে ‘বন্দী শিবির থেকে’ বের হতে গিয়ে দেখি স্বাধীনতার জন্মযন্ত্রণার ক্ষয়-ক্ষতি এবং রক্তক্ষরণে আমাদের কবিতার মানচিত্রও দেশের মতোই বদলে গেছে। রাহমানের কবিতার কাল অতিক্রম করলে আমার সামনে ষাটের একঝাঁক তুর্কি তরুণের অবক্ষয়বাদী কাব্য থরে-বিথরে সাজানো দেখি। কখনো দু’পা পিছিয়ে কখনো-বা একটু সামনে এগিয়ে কবিতার পাঠ অব্যাহত রাখি। ফলে নির্মলেন্দু গুণের ‘প্রেমাংশুর রক্ত চাই’ পাঠপ্রকল্পের অন্তর্ভুক্ত হলে বিস্মিত হই; বলি বাংলাদেশের কবিতার নতুন ডাইমেনশন পেয়েছে। অতঃপর রক্তনদীতে স্নান করে বাংলাদেশের আকাশে স্বাধীনতার লাল সূর্য উদিত হলে বিষময় অভিজ্ঞতা হয় এবং বলি ‘জন্মই আমার আজন্ম পাপ’। এই জন্মপাপের পশ্চাতে আর্থ-সামাজিক, ভৌগোলিক রাজনীতি যে কতটা দায়ী, সেকথা আবুল হাসান বেশ দৃঢ়ভাবে ঘোষণা করেন। তাঁর সাথে গলা মিলিয়ে উচ্চারণ করি ‘রাজা যায় রাজা আসে’। রেখে যায় ক্ষয়-ক্ষতি আর অমোচনীয় রক্তচিহ্ন। অথচ তারও অনেক আগে ‘প্রথম গান, দ্বিতীয় মৃত্যুর আগে’ অতিক্রম করে দেখেছিলাম ‘রৌদ্র করোটিতে’ ম্লান সূর্যালোক বিষণ্ন ছায়া ফেলেছে। তখন মনে মনে যন্ত্রণাবিদ্ধ হয়ে ভেবেছি ‘নিজ বাসভূমে’ আমরা পরবাসী হয়েছি; এ ঘোরলাগা সময়ের উত্তরণ দরকার। অবশ্য ততোদিনে বাঙালি জাতির বিরুদ্ধে পশ্চিমাদের রাজনৈতিক সকল ষড়যন্ত্রের জাল ছিন্ন করে হাজার বছরের শ্রেষ্ঠ এক বাঙালি গণঅভ্যুত্থানের মধ্য দিয়ে দৃপ্ত পদে এগিয়ে গেছেন স্বাধীনতা অর্জনের শেষ ধাপে। বাঙালির অধিকার আদায়ের দাবি একমুখিন গতি লাভ করলে, সন্নিকটবর্তী হয় বাংলাদেশের স্বাধীনতা; আর বাংলার কবি নির্মলেন্দু গুণের কণ্ঠে ‘প্রেমাংশুর রক্ত চাই’ শ্লোগান আমাদের রক্তে স্পন্দন তোলে; আন্দোলন আরো বেগবান হয়। পশ্চিমা হানাদার বাহিনীর নির্মম অত্যাচারে বংলার জনজীবন কতটা অতিষ্ঠ হলে হিটলারের নাৎসি কনসেন্ট্রশন ক্যাম্পের সাথে তুলনা করা যায়! অথচ সেই কনসেন্ট্রেশন ক্যাম্পে (বন্দী শিবির থেকে) বসেও শামসুর রাহমান কবিতার চাষাবাদ করেন। কথাবাহুল্য, ‘বন্দী শিবির থেকে’ কাব্যগ্রন্থ রচনার মধ্য দিয়ে রহমান তাঁর কবিতায় বিশুদ্ধ নন্দনচেতনার পরিবর্তে প্রাত্যহিক জীবনকথা তুলে ধরলেন; কবিতায় নিয়ে এলেন জনমানুষের কথা। অথচ এই রাহমানই মগ্ন ছিলেন ‘বিধ্বস্ত নীলিমা’র ‘রৌদ্র করোটিতে’। তিনি বেরিয়ে এলেন; শক্তি, সুনীল, শঙ্খ ঘোষ সে পথে হাঁটলেন না। অথবা তাঁদের আর্থ-সামাজিক, ভৌগোলিক বাস্তবতা তাঁদেরকে বরুণার বুকে রাখা রুমালের সৌগন্ধ থেকে দূরে যেতে দিল না। শক্তি চট্টোপাধ্যায় তো স্পষ্ট করে জানিয়েই দিলেন ‘যেতে পারি, কিন্তু কেন যাব’। ওপার বাংলা অর্থাৎ পশ্চিম বাংলার কবিরা বিশুদ্ধ কাব্যচর্চার গণ্ডি পার হলেন না, সচেতনভাবেই। ফলে আমাদের (বাংলাদেশের) কবিতার পথ আলাদা হয়ে উঠল ক্রমেই।\nএকাত্তরে বাঙালি জাতির ভবিষ্যৎ কোন দিকে প্রবাহিত হচ্ছে, কিংবা পরিণামে কি হবে- তা ছিল অনিশ্চিত। হুমায়ুন আজাদ বোধহয় সেজন্যই কল্পনা করে নিয়েছিলেন এক ‘অলৌকিক ইস্টিমার’ তাঁকে পৌঁছে দেবে গন্তব্যে! সেই অলৌকিক জলযান হয়তো সক্ষম হবে বিপন্ন দেশবাসীকে কিংবা সমগ্র জাতিকে প্রত্যাশিত গন্তব্যের সোপানে নিয়ে যাবে। অবশ্য তাঁর কথায় আমরা সম্পূর্ণ ভরসা পাই না কিংবা একথা পুরোপুরি বিশ্বাসও করা যায় না; কেননা আমরা তো অবগত ছিলাম ‘সবকিছু নষ্টদের অধিকারে যাবে’। তারপরও আশা থাকে, থাকে জীবন এবং সামনে এগিয়ে চলার প্রত্যয়। আশার বিন্দু বিন্দু অভিজ্ঞতা আমাদের হৃদয়ে সঞ্চিত হতে থাকলেও ‘এই গৃহ, এই সন্ন্যাস’ কাব্যগ্রন্থে মহাদেব সাহার চাঞ্চল্যের সাথে কিংবা তাঁর অব্যক্ত শূন্যতার সাথে ঐক্য অনুভূত হয়। উন্মূল ও উদ্বাস্তু গৃহহীন কবি যেমন শরণার্থী শিবিরের বিপন্নতা মাথায় নিয়ে থিতু হতে পারেননি; তেমনি স্বদেশে প্রত্যাবর্তন কী সুখকর ছিল! অথবা স্বাধীনতার পরও ছাপ্পান্ন হাজার বর্গমাইলের মানচিত্রে আর্থ-সামাজিক ও রাজনৈতিক বিশৃঙ্খলতায় ঠাঁই মেলেনি অনেকের।\nস্বাধীনতাযুদ্ধে ঝাঁপিয়ে পড়ার দুর্বার প্রেরণা নিয়ে হেলাল হাফিজ রচনা করেছিলেন ‘নিষিদ্ধ সম্পাদকীয়’। বাংলার বীর সাহসী সন্তানরা কবির আহ্বানের সাড়া দিয়ে শত্রুর বিরুদ্ধে প্রায় নিরস্ত্র অবস্থায়ও প্রতিরোধ গড়ে তুললো। দেশ স্বাধীনতা পেল, বীর বাঙালির অস্ত্রের সামনে পাকবাহিনী পরাজয় মেনে নিল। কিন্তু স্বাধীনতা পরবর্তী বাংলাদেশের রাজনৈতিক অঙ্গনের অস্থিরতায় কবিরা কী নিরাপত্তা পেলেন! দাউদ হায়দার স্বাধীনতার রূঢ় বাস্তবতা বললেন- বাংলায় জন্মগ্রহণ করাই পাপ; আজন্ম পাপের বোঝা মাথায় নিয়ে তাঁকে দেশান্তরী হতে হলো। ‘জন্মই আমার আজন্ম পাপ’-এর বোঝা মাথায় নিয়ে অনেকেই দেশেই থেকে গেলেন, কিংবা থাকতে বাধ্য হলেন। প্রিয়জনের বিচ্ছেদ আর বিরহে কাতর হেলাল হাফিজ তাই যুদ্ধ শেষে জন্মভিটায় ফিরেও আত্মীয়-পরিজন এমনকি ভিটেমাটি চিনতে না পেরে ক্রমাগত বিষণ্ন বেদনার নীলখামে নিজের রচনাদি লুকিয়ে ফেললেন। চোখের সামনে দেখলেন, স্বাধীনতার স্থপতি সপরিবারে নিহত হলেন! তারপর, আবার সেই ঔপনিবেশিক আমলের সামরিক শাসন চেপে বসল। মুক্তিযুদ্ধের পরাজিত শক্তির পুনর্বাসনে হেলাল তাঁর রক্তাক্ত গ্লানির কথা ‘যে জলে আগুন জ্বলে’র শিল্পিত সুষমায় প্রতীকায়িত করলেন। আবুল হাসান স্বাধীনতা-উত্তর রাজনৈতিক অস্থিতিশীলতায় রচনা করলেন ‘রাজা যায় রাজা আসে’। আর রুদ্র মুহম্মদ শহিদুল্লাহ উচ্চকণ্ঠে ঘোষণা করলেন, ‘জাতির পতাকা আজ খামচে ধরেছে পুরনো শকুন’। বঙ্গবন্ধু বাংলার সাধারণ মানুষের যে অধিকার প্রতিষ্ঠার লক্ষ্যে স্বাধীনতা চেয়েছিলেন, জনগণের সেই অধিকারের কথা শুধু সংবিধানের পাতায় ছাপা হয়ে থাকল, কার্যকরী হলো না। স্বাধীনতাও বাংলার জনমানুষের ভাগ্যের কোনো পরিবর্তন ঘটল না।\nবাংলাদেশের কবিরা বসে থাকলেন না। রফিক আজাদ, বেলাল চৌধুরী, আবদুল মান্নান সৈয়দ, সানাউল হক, আবিদ আজাদ, শহীদ কাদরী, আবু জাফর ওবায়দুল্লাহ, আবদুল্লাহ আবু সায়ীদের মতো সচেতন কবিগণও। চুয়াত্তরের দুর্ভিক্ষে যখন মানুষের পেটে আগুন জ্বলে উঠল- তখন শিল্প-সাহিাত্য প্রথাগত অলংকার শাস্ত্র অনুসরণ করতে পারল না। এ সময় বাংলাদেশের কবিদের কলম থেকে বেরিয়ে এলো : ‘ভাত দে হারামজাদা, নইলে মানচিত্র খাব।’ সর্বগ্রাসী ক্ষুধা যখন বাঙালির জীবন বিপন্ন করে তুলেছে, তখন এক রাতে সামরিক আরেক জেনারেল জোরপূর্বক ক্ষমতা দখল করে নিলে ‘বাতাসে লাশে গন্ধ’ পেলেন কবি রুদ্র মুহম্মদ শহিদুল্লাহ। তিনি দেখলেন জেনারেল জিয়ার প্রবর্তিত আইন বলে গণতন্ত্রের নামে দেশে একাত্তরের পরাজিত রাজনৈতিক শক্তিই পুনরায় জেগে উঠল, পুনর্বাসিত হলো। ফলে তারা ‘জাতির পতাকা আজ খামছে ধরেছে সেই শকুনেরা।’ রুদ্র মুহম্মদ শহিদুল্লাহ স্বাধীনতা উত্তর বাংলাদেশ বছরের পর সামরিক স্বৈরাচারের রাষ্ট্রক্ষমতায় টিকে থাকার ঘটনায় বিচলিত হলেন এবং জানালেন আমাদের ‘উপদ্রুত উপকূল’ ক্রমেই নিষ্ঠুর হয়ে উঠছে। আর্থ-সামাজিক ও রাজনৈতিক বাস্তবতায় নৈতিকতাহীনতার মহোৎসব শুরু হলে কবি মহাদেব সাহা নিজেকে নিজের মাঝে গুটিয়ে নিলেন। তিনি অতঃপর বিরস বিষণ্ন কণ্ঠে জানালেন ‘শূন্যতা আমার সঙ্গী’। তবে তখনো তার অন্তর্গত চেতনায় সুপ্ত থাকে ‘দূর বংশীধ্বনি’। অন্যদিকে শামসুর রাহমান বিদ্যমান রাষ্ট্রীয় বাস্তবতায় যখন সর্বত্রই অন্ধকার দেখতে থাকলেন স্বীয় বিপন্নতা ক্রমশ তাঁরই চারপাশে দুর্ভেদ্য দেয়াল তুলে তাঁকে বাহ্যজীবন থেকে বিচ্ছিন্ন করে দিলেন। ‘মাতাল ঋত্বিক’ হাতে নিয়ে আমরা প্রত্যাশিত গন্তব্যের কাছাকাছি পৌঁছে গেলে নব্বইয়ের গণঅভ্যুত্থানে শহীদদের রক্তে রাজপথ রঞ্জিত হলে কবি বুঝলেন তিনি এখনো বিশুদ্ধ কাব্যচর্চা করতে পারবেন না। ফলে দেশে মৌলবাদী তথা একাত্তরের পরাজিত রাজনৈতিক শক্তি পাকাপোক্ত অবস্থান তৈরি করে নিয়েছে। কবি ‘নিজের’ ছায়াকে ফলত অবিশ্বাস করতে থাকলেও তাঁকে ‘ছায়াগণের সঙ্গে কিছুক্ষণ’ না থেকে উপায় থাকে না। অতএব ‘মাতাল ঋত্বিক’ রচনার সময় শামসুর রাহমান পুনরায় কাব্যচর্চায় আত্মনিয়োগ করতে চাইলে তাঁর কবিতার অনিবার্য বিষয়-উপাদান হিসেবে সমাজ-সংসার-জনগণ যথাবিহীত স্থান করে নেয়। অবশ ইতোমধ্যেই স্বৈরাচারের দুঃশাসনে অতিষ্ঠ হয়ে রুদ্র মুহম্মদ শহিদুল্লাহ জানিয়ে দিয়েছেন ‘উপদ্রুত উপকূল’-এর কথা। মূলত বাংলা জনপদ স্বৈরশাসকের নির্যাতনে অবরুদ্ধ হলে ‘মানুষের মানচিত্র’ বাক্রুদ্ধ হলে সামরিকজান্তার ‘ছোবল’ থেকে অব্যাহতি কামনা করেন এবং হাঁটুমুড়ে প্রার্থনা করেন ‘ফলে চাই স্বর্নগ্রাম’। সামরিকজান্তার শাসনক্ষমতা বলিষ্ঠ হতে থাকলে ‘কমলের চোখ’ ফিরে দেখে অতীত দিনকাল আর নতুন প্রজন্মের সামনে নিজের স্বচ্ছ অবস্থান তুলে ধরে জানিয়ে দেন, ‘আমি কিংবদন্তীর কথা বলছি’; কিন্তু অতীত গৌরবের কথা বলে আবু জাফর ওবায়দুল্লাহ যতোই নিজেকে ও জাতিকে উদ্বোধিত করুন না কেন পরিণামে তাঁর ‘বৃষ্টি ও সাহসী পুরুষের জন্য প্রার্থনা’ করতে হয়। কেননা নিজের বিবেকের নিকট অনুতপ্ত হলে কবি মহাদেব সাহা বেশ সোজাসাপ্টা জানিয়ে দেন ‘শূন্যতা আমার সঙ্গী’। এক ধরনের শূন্যতা, ব্যর্থতা, হাহাকার, ক্রোধ এবং সর্বোপরি সাহস অন্তর্গত রক্তের ভেতর জেগে উঠলে আমরা ‘বেলা অবেলা কালবেলা’ অতিক্রম করে সূচেতনা আর আত্মশক্তিতে বলীয়ান হয়ে ‘সহিষ্ণু প্রতীক্ষা’ করি। অবশ্য, এসব আয়োজনের মধ্যে আমরা সামরিকজান্তার নির্যাতন-নিষ্পেষণে তবুও আশাবাদী মানুষ নিরন্তর উন্নয়ন ভাবনায় পথ হাঁটেন; তখন আমাদের দৃঢ় মনোভাবে সামনে সামরিকজান্তার ‘মৌলিক মুখোশ’ খুলে পড়লে নূর হোসেন বুকে পিঠে ‘স্বৈরাচার নিপাত যাক’ এবং ‘গণতন্ত্র মুক্তি পাক’ লিখে রাজপথে নামলে পুলিশের গুলিতে শহীদ হন। আসে গণতন্ত্র। নির্বাচন নির্বাচন খেলা। ভোটের নামে ভেল্কিবাজি আর রাষ্ট্রক্ষমতায় আসীন হওয়ার গভীর ষড়যন্ত্র। এসব ষড়যন্ত্র এবং রাজনীতি খেলায় সুন্দর ব্যথিত হয়, সৌন্দর্য বিপন্ন হয়, সুচেতনা ক্রমেই তিরোহিত হতে থাকলে কবিদের ‘অক্ষরে বোন স্বপ্ন’ উবে যায় অনুর্বর মরুভূমিতে।\nবাংলাদেশের কবিতার ভবিষ্যৎ কেমন হবে, অথবা সাম্প্রতিক কবিতাচর্চায় বাংলাদেশের কবিতা কোথায় পৌঁছাল- এমন প্রশ্নের খুব সরাসরি কিংবা সহজ উত্তর দেয়া সম্ভব নয়। বাংলাদেশের কবিতা সাতচল্লিশের দেশভাগের পর থেকে বিগত ছয় দশকে কতটা পথ অতিক্রম করেছে, কিংবা সাম্প্রতিক কবিতার প্রবণতাসমূহ চিহ্নিত করার গভীর প্রত্যয়ে আমার পথচলা অব্যাহত রাখি। এ পর্যায় এদেশের প্রধানতম কবি থেকে শুরু করে অনন্য বা অন্যতম কবি আল মাহমুদকেও পড়ে উঠে ষাটের শহীদ কাদরী, রফিক আজাদ, মহাদেব সাহা, হুমায়ুন কবির, আবুল হাসান, নির্মলেন্দু গুণ, হুমায়ুন আজাদ, মাহবুব সাদিক, সিকদার আমিনুল হক প্রমুখের কবিতায় হাতড়ে বেড়াই পরবর্তী দশকের কবি আবিদ আজাদ, দাউদ হায়দার, রুদ্র মুহম্মদ শহিদুল্লাহর কবিতায় কোনো পরিবর্তন দৃশ্যমান হয় কিনা! ঊর্ধ্বশ্বাসে সত্তরের পর আশি-নব্বই দশক পেরিয়ে শূন্য দশকের কবিতা হাতে নিয়ে উপলব্ধি ঘটে- পশ্চাশের-ষাটের কিংবা সত্তর-আশির কবিতা থেকে সম্পূর্ণ আলাদা এদেশের সমকালীন কবিতা। এর পরিণতি আগামীতে কেমন হবে, কেমন হবে প্রকরণ কৌশল- ভালো না মন্দ; এ জাতীয় প্রশ্নের সোজাসাপ্টা সদর্থক কিংবা নঞর্থক জবাব নিশ্চিত করে বলার সুযোগ নেই। কারণ, প্রশ্নটিই অথবা ভবিষ্যৎ যেকোনো প্রশ্ন সর্বদাই সংশয়াত্মক। হতে পারে আজকের কবিতাই বিকাশিত হয়ে এমন এক পর্যায় উপনীত হবে, যা আগামী বা অনাগত প্রজন্মের পাথেয় হবে; অথবা হবে না কিংবা শূন্যের কবিতার এই কৃৎকৌশল, বিষয়-বিন্যাস ভবিষ্যতের ইতিহাস সম্পূর্ণভাবে প্রত্যাখ্যান করবে। এর উল্টো ঘটনা ঘটার সম্ভাবনাও উড়িয়ে দেয়া যায় না। কেননা, যা অনাগত; যা ভবিষ্যৎ- তা অনির্ধারিত, নিঃসংশয়ে বলা যায় তা অতি অবশ্যই অনিশ্চিত। সুতরাং ভবিষ্যৎ সম্পর্কে মন্তব্য করা নিতান্তই অর্বাচীনতার সামিল। আমরা যুক্তির এসব কথা স্বীকার করে নিয়েও যদি আগামীর বাংলা কবিতার রূপ-আকার-প্রকৃতি-প্রকরণ-বৈশিষ্ট্য কি হবে, কেমন হবে পরিণাম- এ ধরনের ভ্রমাত্মক প্রশ্নের সমাধান করতে উদ্যোগী হই অথবা প্রয়াস গ্রহণ করি, তাহলে কাব্যবিচারের কতিপয় মাপকাঠি বা উপাদান আমরা পূর্বাহ্নেই ঠিক করে নিতে বাধ্য হই। প্রধানতম পরিমাপক উপকরণ হয়- ঐতিহাসিক ধারা-পরম্পরায় পর্যালোচনা বা পর্যবেক্ষণ করা।\n‘চর্যাপদ’ কবিতার তথা বাংলা সাহিত্যে আদি নিদর্শন; পণ্ডিতগণের মত-পার্থক্য স্বীকার করে নিয়েও একুশ শতকের দ্বিতীয় দশকের মাঝামাঝি সময় দাঁড়িয়ে এটা খুব দৃঢ়তার সাথেই বলা যায়, ইতোমধ্যেই বাংলা সাহিত্যের আদি নিদর্শন হাজার বয়স অতিক্রম করেছে নিঃসন্দেহে। দীর্ঘ এ পথ পরিক্রমায় বাংলা কবিতার যেসব বিষয়-প্রকরণ-বৈশিষ্ট্যের ক্ষেত্রে মোটা দাগে বাঁক বদল ঘটেছে তা দৃশ্যমান, বলার অপেক্ষা রাখে না। চর্যাপদ ছিল স্পষ্টতই গীতিকবিতার অন্তরে প্রবহমান বৌদ্ধ সহজযানীদের ধর্মীয় মতাদর্শের প্রকাশক। মধ্যযুগেও ধর্মীয় ফেনোমেনা বাংলা সাহিত্যের প্রধানতম অবলম্বন; আখ্যানধর্মী মঙ্গলকাব্যে সরাসরি দেবোপাসনা বা ভক্তিবাদের প্রকাশ। ব্যতিক্রম খানিকটা বৈষ্ণব পদাবলী। গীতিকবিতার সব বৈশিষ্ট্য বাহ্য-প্রকৃতিতে ধারণ করেও পরিণামে তাও ধর্মীয় মার্গে সমর্পিত। প্রাচীন-মধ্যযুগের দীর্ঘ সময়ব্যাপী বাংলা কবিতায় ধর্ম আর দেবমহিমা কীর্তনের অবসান ঘটল আধুনিক যুগের প্রারম্ভে মাইকেল মধুসূদন দত্তের অনন্য সৃজন-প্রতিভায়। মাইকেল থেকে রবীন্দ্রনাথ ঠাকুর পর্যন্ত প্রায় শতবর্ষব্যাপী বাংলা কবিতায় ধর্মের বাড়াবাড়ি থাকল না বটে, তবে তা ভাববাদী দর্শনের নির্মোকেই থাকল আবদ্ধ। রবীন্দ্রনাথের মহীরুহ সৃজন-প্রতিভায় বাংলা কবিতা ভাববাদী চিন্তাচেতনা এতোটাই উৎকর্ষমণ্ডিত ও শৈল্পিক সৌন্দর্যমণ্ডিত হয়ে প্রকাশিত হলো যে, তা পশ্চিমা বিশ্বকেও অবাক করে দিল। রবীন্দ্রনাথের নোবেল প্রাপ্তির মাধ্যমে বিশ্ব জয় করল বাংলা কবিতা।\nরবীন্দ্রনাথ ভাববাদী চিন্তাচেতনা দ্বারা বিশ্ব জয় করলেও বিশ শতকের তিরিশের পঞ্চপাণ্ডব রবীন্দ্রনাথের ভাববাদী গণ্ডিতে আবদ্ধ থাকতে চাইলেন না, তাঁরা রবীন্দ্রনাথের ভাববাদী বলয় ভেঙে বাংলা কবিতায় আমদানী করলেন পাশ্চাত্যের বস্তুবাদী দর্শনচেতনার। বদলে গেল কবিতার ভাষা, কবিতার বিষয়। দৈনন্দিন ব্যবহার্য শব্দও কবিতায় স্থান দিলেন তিরিশের কবিরা। তাঁরা স্বর্গের অপ্সরা-উর্বশী-মেনকাকে টেনে নামালেন মর্ত্য-পৃথিবীর ধুলো-কাদায়। সমকালের কাব্য-রসিকজন তিরিশের কবিদের এ জাতীয় বিষয় নির্বাচন কিংবা শব্দ ব্যবহারকে অর্বাচীন কবি-প্রতিভার পরিচায়ক বলে এঁদের বিরুদ্ধে রুখে দাঁড়ালেন। বিশুদ্ধ বাঙালি কবি জীবনানন্দের কবিতার বিরুদ্ধে আনলেন অশ্লীলতার অভিযোগ। সমকালের কবিতা-সমালোচক পণ্ডিতগণ বাতিল করে দিলেন গ্রাম্যতার দোষেও তাঁর কবিতাকে। নিভৃতচারী কবি বিরক্তির চূড়ান্ত হয়েও ধৈর্যচ্যুতি ঘটাননি; নীরবেই কলরব আর খ্যাতি প্রাপ্তির কিংবা প্রশংসা প্রাপ্তির প্রত্যাশা না করেই অব্যাহত রেখেছিলেন কাব্যচর্চা। তিনি ধৈর্য হারাননি বলেই একালে বাংলা কবিতার রাজাধিরাজের মুকুট শোভা পাচ্ছে তাঁর মাথায়। বাংলা আধুনিক কবিতার বিগত প্রায় দুশো বছরের যে ইতিহাস, সেখানে রবীন্দ্রনাথ আর জীবনানন্দ দাশ ব্যতিরেকে সকল প্রতিভাই ম্লান।\nএকালে অবশ্য পঞ্চাশের দশকের কবি শামসুর রাহমানের গায়ে প্রধান কবির তকমা এঁটে দেয়া হলেও রাজনৈতিক বিবেচনা ব্যতিরেকে আল মাহমুদের কবিতার শ্রেষ্ঠত্ব নিয়ে প্রশ্ন তোলারই অবকাশ থাকে না। খুব সম্প্রতি অবশ্য তাঁর নামের সাথে অনন্য কখনো বা অন্যতম কবি-প্রতিভা বিষয়ক বিশেষণ প্রায়শই যুক্ত করা হচ্ছে; উপরন্তু শামসুর রাহমানের মৃত্যুর পর আমাদের সামনে থেকে তাঁর প্রধানতম কবির উপাধি ক্রমশ ম্লান হয়ে পড়ছে, পড়েছে। ধূলির আস্তরণ এক সময় হয়তো এতোটা জমা হবে, তা আর দৃশ্যমান থাকবে না। অথবা বাংলা কবিতার ইতিহাস থেকে প্রধানতম কবির উপাধিটিই হয়ে যাবে বিলীন। কেননা, কেউ কেউ রাজনৈতিক কারণে আল মাহমুদের প্রকাশ্য প্রশংসা করতে নারাজ থাকলেও গোপনে তাঁর অসামান্য কবি-প্রতিভার কথা স্বীকার করেন গোপনে, টেবিলে আড্ডায়। স্পষ্টতই রবীন্দ্রনাথ থেকে জীবনানন্দ দাশ বিষয়-ভাবনায়, কবিতার শব্দ ব্যবহারেও উল্লেখযোগ্য স্বাতন্ত্র্যের পরিচয়ক ছিলেন। জীবনানন্দের পর যদি শামসুর রাহমান কিংবা আল মাহমুদকে অন্যতম কবিপ্রতিভা হিসেবে স্বীকার করে নেয়া হয়, সেখানে কি ঘটেছে তা এক নজরে চোখ বুলিয়ে নেয়া দরকার।\nশামসুর রাহমান কিংবা আল মাহমুদের সময়ে কবিতা লিখেও শক্তি চট্টোপাধ্যায়, শঙ্খ ঘোষ কিংবা সুনীল গঙ্গোপাধ্যায় ‘প্রধানতম’ অথবা ‘অন্যতম’ বিশেষণ অর্জন করতে পারেননি। কিন্তু তাঁদের কবিতার শৈল্পিক শক্তি নিয়ে প্রশ্ন তোলার ধৃষ্টতা নেই। অথচ, তাঁরা থাকলেন অপাঙ্ক্তেয়। এজন্য ভৌগোলিক, আর্থ-সামাজিক-রাজনৈতিক কারণ যে অন্যতম অনুষঙ্গ বাংলা কবিতার ইতিহাসের পট-পরিবর্তনে গুরুত্বপূর্ণ ভূমিকা রেখেছে, তা বলার অপেক্ষা রাখে না। মূলত সাতচল্লিশের দেশ-বিভাজনের মধ্য দিয়ে বাঙালি জনসমষ্টি দু’টি পৃথক রাষ্ট্রের অন্তর্গত হলে বাংলা সাহিত্যের মূল স্রোতে পরিণত হয় বাংলাদেশ। অর্থাৎ শামসুর রাহমান কিংবা আল মাহমুদের কবিতায় অনিবার্য হয়ে উঠেছে সময় ও সমকাল; আর্থ-সামাজিক পারিপার্শ্বিক বাস্তবতা। এঁদের মাধ্যমে শুধু শব্দগত নয়, বিষয় নির্বাচনের ক্ষেত্রে আটপৌরে দৈনন্দিন জীবন যেভাবে স্থান করে নিতে সক্ষম হলো- তা পশ্চিম বাংলার শক্তি, শঙ্খ, সুনীলের কবিতায় ভৌগোলিক, রাজনৈতিক-সামাজিক কারণেই সম্ভব হলো না। ফলে শামসুর রাহমানের বসবাস পশ্চিম বাংলায় হলে, তাঁর বেলায় কি ঘটতো তা বলা মুশকিল। তবে একথা সত্য যে, দেশ-বিভাগ এবং বাংলাদেশের সৃষ্টির রাজনৈতিক প্রেরণার সুযোগে পঞ্চাশের দশকে এসে বাংলা কবিতায় সব ধরনের বিষয়-উপাদান বা শব্দ প্রবেশ করল অবাধে। পরিপার্শ্বের আর্থ-সামাজিক ও রাজনৈতিক জীবন হয়ে উঠল কবিতার অন্যতম প্রধান অনুষঙ্গ। এরপরে ষাটের কবিতায় উঠে এলো সম্মিলিত কণ্ঠস্বর; স্বাধীনতার আকাঙ্ক্ষা, দেশপ্রেম, ব্যক্তিজীবনের বিপন্নতা- তাঁদের কবিতাকে খানিকটা ভিন্নখাতে, ভিন্নধারায় প্রবাহিত করল। এজন্য সম্ভবত, বাংলাদেশের কবিতার ইতিহাসে ষাটের একক কোনো কবি-প্রতিভা কিংবা একক কবির কৃতিত্ব অন্য সবাইকে ছাপিয়ে উঠতে পারেনি। এজন্য ষাটের কবি ও কবিতার পরিচয় দিতে গেলে নির্মলেন্দু গুণ, মহাদেব সাহা, রফিক আজাদ, বেলাল চৌধুরী, আবুল হাসান, সিকদার আমিনুল হক- প্রমুখ একদল প্রতিভাবান কবির নাম বলতে হয়, যাঁদের মধ্যে এককভাবে কোনো কবিরই ভূমিকা কম নয়।\nসত্তরের দশকে বাংলাদেশের রাজনৈতিক ট্র্যাজেডি অথবা অব্যবহিত পরেই সামরিক শাসনের চাপে খুব বেশি কবি বেরিয়ে আসেন নি- আবিদ আজাদ, রুদ্র মুহম্মদ শহিদুল্লাহ, মান্নান সৈয়দ কিংবা দাউদ হায়দার প্রমুখ গুটিকয়েক নাম ছাড়া, খুব বেশিসংখ্যক কবির অস্তিত্ব দৃশ্যমান হয়নি। ঐ অর্থে বাংলাদেশের কবিতায় আশির দশকে অনেক কবির নাম কাগজে কলমে করা গেলেও একক প্রতিভাবান কোনো কবি অদ্যাবধি আমাদের সামনে উজ্জ্বলতর হয়ে প্রকাশ লাভ করতে পারেননি। তাছাড়া আশির কবিরা এখনো অধিকাংশ কবিই লিখে চলেছেন, ফলে তাঁদের সম্বন্ধে চূড়ান্ত কথা বলারও সময় আসেনি। এ সময়ের কবিদের রচনায় সামরিক শাসনের নিষ্পেষণজনিত ভয়াল-চিত্রের পাশাপাশি ইউরোপীয় সাহিত্যে তত্ত্বগত যেসব বিপ্লব ঘটেছে তাও কমবেশি অনুষঙ্গী হয়েছে। অন্যদিকে আবার একথা সত্য যে, নব্বই দশকের বাংলা কবিতায় একটা নতুন সুর, চিন্তাচেতনা, আবহ, ব্যঞ্জনা তৈরি হলো; ফলে চাইলেও যা, পূর্ববর্তী ষাট-সত্তর-আশি এই তিন দশকের কবিতার সাথে মেলানো যায় না। নব্বইয়ের গণ-আন্দোলনের মুখে স্বৈরাচার এরশাদ সরকারের পতন ঘটায় আপাত অর্থে জনগণের জীবনে এক ধরনের স্বস্তির সুবাতাস বইতে শুরু করলেও দলবাজি আর রাষ্ট্রীয় শোষণ-নির্যাতন, চাঁদাবাজি, দখলবাজি, ঘুষ-দুর্নীতি অতীতের সমস্ত রেকর্ড ভঙ্গ করল। একইসময় স্বৈরাচারের করাল কালো থাবার পরিবর্তে রাষ্ট্রীয় পৃষ্ঠপোষকতায় ধর্মীয় মৌলবাদী শক্তি মাথা চাড়া দিয়ে উঠল। স্বৈরাচারের ভূত জনগণের ঘাড় থেকে নামলেও দলবাজি আর মৌলবাদী আগ্রাসনে জনজীবনে নেমে এলো বিপর্যয়; প্রভাব সঞ্চার করল মারাত্মক। এ সময় কবিতার বিষয় এবং নির্মাণ কৌশল একেবারেই ব্যক্তির অন্তর্গত হয়ে ওঠায় অনিবার্যভাবে প্রচলিত রেওয়াজ-রীতির দেয়াল ধসে পড়ল। নব্বইয়ে শুরু হলেও তা ফুলে-ফলে পল্লবিত হতে সময়ে প্রয়োজন; ফলে খুব স্বাভাবিকভাবেই নব্বইয়ের কাব্যচেতনা, চিন্তাধারা, প্রাকরণিক কৌশল এবং কাব্যিকতা সম্প্রসারিত হলো শূন্য দশকে এসে। শূন্য দশকের তরুণ কবিদের হাতে এ নবতর ধারা কাব্যচেতনা ক্রমেই সম্প্রসারিত হচ্ছে। সবটাই হয়ে গেছে, এরকম মন্তব্য করতে সময় লাগবে কিংবা সে সময় এখনো আসেনি।\nনব্বইয়ে প্রচল প্রথা ভেঙে বাংলাদেশের কবিতা যে যাত্রা শুরু করেছিল- মোটামুটিভাবে তার একটি রূপরেখা ইতোমধ্যেই স্ফূটতর হয়ে উঠেছে। অগ্রগমন অথবা অতিক্রমণের সেই রেখা সন্ধান করে খানিকটা সামনে এগিয়ে গেলে দেখতে পাই- শূন্যের কবিতা প্রধানত চিত্রকল্পময়। সেই অর্থে বাংলাদেশের ষাট-সত্তর অথবা আশির কবিতায় যে বিস্রস্ত বিবৃতি কিংবা এলিয়ে পড়বার ঝোঁক ছিল, তা সাম্প্রতিক সময়ের কবিতায় বলা যায় একেবারেই অনুপস্থিত। একালের কবিতার শব্দ-গাঁথুনি দৃঢ়, বিষয়-ভাবনা সংহত, শিথিল নয়। বেশ আঁটসাঁট; গুটিকয় চরণের মধ্যে নিষ্ঠ সংহতিতে কবি তাঁর ব্যক্তিজীবন কিংবা অভিজ্ঞানের কথা প্রকাশ করতে চান। এসব কবিতার অধিকাংশগুলোতে বিদ্যুতের ন্যায় ঝলকানি দেয় শব্দচিত্র, কখনো চিত্রকল্প; বিপ্রতীপ উপমা-উৎপ্রেক্ষার প্রতি কবির সনিষ্ঠ পক্ষপাত। অনেক ক্ষেত্রেই এসব কাব্য-ইমেজ একটা ঘোর-লাগা দ্যোতনা পাঠকের মনে সৃষ্টি করলেও পাঠক সত্যিকার অর্থে কল্পচিত্রটি মনের পর্দায় বেশিরভাগ ক্ষেত্রেই ফুটিয়ে তুলতে ব্যর্থ হন। সুপ্রচুর কল্পচিত্রের জটিলতায় পাঠক ক্লান্ত হয়ে পড়েন। উল্লেখ করা দরকার, নব্বইয়ের সম্প্রসারিত এই ধারার কবিতা সাধারণত আকারে ছোট। কখনো কখনো খুবই ছোট। প্রসঙ্গত এটাও জেনে রাখা ভালো যে, কবিতার পাঠোদ্ধারে ব্যর্থ হয়ে অথবা ন্যূনতম বিষয়-ভাবের উপলব্ধি পাঠক-হৃদয়ে প্রবেশ না করায় এ সময়ের কবিতা থেকে পাঠক মুখ ফিরিয়ে নিচ্ছেন। তাতে কবির যায়-আসে না; কারণ জীবনানন্দ দাশের কালেও তাঁর কবিতাকে অশ্লীলতার পাশাপাশি দুর্বোধ্যতার দোষেও দুষ্ট চিহ্নিত করা হয়েছিল; এক ধরনের অপাঠ্য হিসেবেই বর্জিত হয়েছিল খোদ জীবনানন্দ দাশের কবিতা। এতে ক্ষতি-বৃদ্ধি হয়নি তাঁর; কিংবা লেখাও বন্ধ করেননি তিনি। অথচ প্রায় এক শতাব্দীকাল [তাঁর প্রথম কাব্য ‘ঝরাপালক’ ১৯২৭ সালে প্রকাশিত হয়েছিল] পার না হতেই তিনি বাংলা ভাষার অবশ্যপাঠ্য কবি হয়ে উঠেছেন; যদিও সম্পূর্ণ জীবনানন্দীয় রহস্যের সবটুকু কূলকিনারা এখনো করা সম্ভব হয়নি। এসব ঘটনাকে সামনে রাখা হলে এ প্রজন্মের কবিদের জটিলতাও এখন নয়, এক শতাব্দী পরের পৃথিবীতে কাব্য-রসিকজ্ঞরা হয়তো আবিষ্কার করতে সক্ষম হবেন। এক শতাব্দী পর এঁদেরও কেউ কেউ হয়তো জীবনানন্দের মতো সৌভাগ্যবান কিংবা জনপ্রিয় হবেন আবার সেটা নাও হতে পারেন। সুতরাং দুটোই হতে পারে; হয় ইতিহাসের আস্তাকুঁড়ে নিক্ষিপ্ত হবেন, নয় লাভ করবেন গৌরবময় খ্যাতি। সুতরাং আগামীর রূপরেখাটা এরকমই অনিশ্চিত, অনির্ধারিত, সংশয়পূর্ণ।\nবলার অপেক্ষা রাখে না যে, ভবিষ্যতের ভিত্তিভূমি অতীত; একইসাথে বর্তমানও বটে। আমরা এতোক্ষণ যে আলোচনা করেছি- তার মধ্যদিয়ে অতীতের একটা সারসংক্ষেপ জানতে পেরেছি। এ পর্যায় বর্তমানের বাংলা কবিতার রূপ-রঙ-রেখা-প্রকৃতি-বৈশিষ্ট্য প্রকরণ কৌশল বিচার করে দেখা যেতে পারে।\nনব্বই-উত্তর শূন্য দশকের এবং পরবর্তী দশকের কবিতার কিছু মৌল বিষয়-উপাদান এবং কৃৎকৌশল নিয়ে কিঞ্চিৎ আলোকপাত করা দরকার। বাংলা কবিতার আদি-নিদর্শন ‘চর্যাপদ’ ভিন্ন ভিন্ন ২৩ জন পদকর্তার রচনা হলেও সাড়ে ছেচল্লিশটি পদ জুড়েই একটা সাদৃশ্য রয়েছে; ফলে শুধু পদকর্তাদের নামবিহীন পদগুলো যদি কোনো একজন পাঠকের সামনে দেয়া হয়- তাহলে তার পক্ষে অসম্ভব হয়ে পড়বে কোন্ পদের রচয়িতা কে! এর কারণ হচ্ছে- ভাষাগত পার্থক্য কিংবা স্বাতন্ত্র্যতা চর্যাপদে নেই বললেই চলে। উপরন্তু বৌদ্ধ সহজযান মতাবলম্বীদের দার্শনিক ঐক পদগুলোকে একই সুতোয় গেঁথে দিয়েছে। চর্যাপদের পদকর্তাদের স্বাতন্ত্র্য নির্ণয় যেমন দুরূহ কাজ, একই সংকট একালের কবিতা সম্পর্কেও উচ্চার্য। বিষয়গত সাদৃশ্য, প্রাকরণিক বিন্যাস প্রকৌশলেও যে ধরনের সাধারণীকরণ সম্ভব হয়, তার ফলে এ শংকা অমূলক নয়- শূন্য দশকের কবিদের কবিতা থেকেও যদি শুধু কবির লিখিত নামটি মুছে দেয়া হলে- কোন্ কবিতার রচয়িতা কে, তা সুনির্দিষ্ট করে নিশ্চিত সিদ্ধান্তে উপনীত হওয়া অসম্ভব। অর্থাৎ সব রচনাই একজনের মনে হবে। এরকম ঘটবার কী কারণ, তা আলোচনা হয়েছে ইতোমধ্যেই। শূন্যের কবিতায় এই জেনারালাইজেশন নিঃসন্দেহে আমাদের আরোপিত নয়; উপরন্তু জেনারালাইজেশন বা সাধারণীকরণের ব্যাপারটিকে উড়িয়ে দেয়ারও সুযোগ নেই। তাহলে শূন্য দশকের কবিদের পরিচয়ের ব্যাপারটিও চর্যাপদের কবিদের মতো স্বাতন্ত্র্যহীন নয় কী! প্রসঙ্গত বলা কর্তব্য বলে মনে করি, শূন্য দশক থেকে যে বাংলা কবিতার চর্চা শুরু হয়েছে, সেখানে বিষয় নির্বাচন কিংবা করণকৌশলে কবির ভিন্নতায়ও পার্থক্য এতোটাই ক্ষীণ বা নগণ্য যে, তা অস্বীকার করা হলেও খুব বেশি বড় ত্রুটি কিংবা বিষয়টি একেবারেই অযৌক্তিক হয়ে ওঠে না। ব্যক্তিগতভাবে আমার মনে হয়েছে- শুধুমাত্র কবি-নাম এবং কবিতার শিরোনামের পার্থক্য দৃশ্যত প্রকারন্তরে কাব্যস্বরে কিংবা ভাষায় বিশেষ কোনো বিভাজন প্রায় অসম্ভব। বিশদভাবে বলা যায়, বাংলাদেশের শত-সহস্র কবি মিলে যেন মাত্র একটিই কবিতা লিখছেন; রচিত হচ্ছে সামষ্টিক চিন্তাপ্রসূত ‘কমন’ একটিই মাত্র কবিতা। রচয়িতা ভিন্ন ভিন্ন জন কবিতাটির বিভিন্ন অংশ রচনা করছেন মাত্র। এর পরিণাম কোথায়, অথবা কখন এই কবিতাটি রচনা শেষ হবে তা সুনির্দিষ্ট করে বলা অসম্ভব। প্রজ্ঞাপিত এই প্রকল্প থেকে বলা যায়, শূন্য দশকের কবিতার বিষয়-প্রকরণ পুনরায় কি তাহলে চর্যাপদের আমলের সামষ্টিক চেতনায় প্রত্যাবর্তন করেছে! বৌদ্ধ সহজিয়া পদকর্তাদের মতো একালের তরুণ কবিরাও সামষ্টিক কবিতা রচনা করছেন! এই সমষ্টির যোগফলে নির্মিত হচ্ছে একটি দীর্ঘকবিতার অথবা একটি অনিঃশেষ কাব্যনাটক। যে কাব্যনাটকের বিভিন্ন চরিত্র হিসেবে এক একজন স্বতন্ত্র কবি তার রচনাটি সংযোজন করছেন।\nজীবনানন্দ দাশ তাঁর ‘কবিতার কথা’ প্রবন্ধ গ্রন্থে আধুনিক বাংলা কবিতার ভবিষ্যৎ উজ্জ্বলতর দেখেছিলেন ‘দীর্ঘকবিতা’ ও ‘কাব্যনাটক’-এ; তিনি অবশ্য নিজে বেশকিছু দীর্ঘকবিতা রচনা করলেও কাব্যনাটক লেখার অবসার পাননি; লিখেছিলেন ‘কনভেনশন’ নামের একটি অসামান্য নাট্যকবিতা। জীবনানন্দের এ কথার প্রতিফলন ঘটতে দেখা যায়, বাংলা কবিতার সত্তর-আশি দশকের কোনো কোনো কবির রচনায়। কিন্তু সম্ভাবনাময় ‘দীর্ঘকবিতা’ রচনা থেকে মুখ ফিরিয়ে নিল নব্বইয়ের কবিরা। এঁদের কেউ কেউ বিচ্ছিন্নভাবে দু’একটি কাব্যনাটক রচনা করলেও সামষ্টিকভাবে কাব্যনাটক চর্চা নব্বইয়ের কবিরা করেননি। পরবর্তী শূন্য দশকের কবিরা তো একেবারেই দীর্ঘকবিতা থেকে ফিরিয়ে নিয়েছেন মুখ।\nএ প্রসঙ্গে অতীব জরুরি এবং গুরুত্বপূর্ণ যে বিষয়টি আলোচনার দাবি রাখে, তা হচ্ছে- আধুনিক গীতিকবিতার যুগে জীবনানন্দ দাশ দীর্ঘকবিতা বা কাব্যনাটকের সম্ভাবনার কথা কেন বলেছিলেন? এর ব্যাখ্যা জানা কর্তব্য। আসলে জীবনানন্দ চেয়েছিলেন কবিতায় গল্পের স্বাদ প্রয়োজন একালে। ঊনিশ শতক পেরিয়ে বিশ শতকের বাংলা সাহিত্যে ততোদিনে গল্প-উপন্যাস জনপ্রিয় হয়ে উঠেছে; ক্রমেই গল্প-উপন্যাসের চাহিদা বাড়ছে সাহিত্য-রসিকজনের মাঝে। এমতাবস্থায় কবিতা যদি ব্যক্তিগত নির্মোক ছেড়ে বেরিয়ে আসতে না পারে তাহলে ক্রমেই কবিতা হারাবে তার গ্রহণযোগ্যতা। এমনিতেই বিশ শতকের প্রথমার্ধে লিরিকের ব্যক্তিগত বক্তব্যে পাঠক নিজেকে খুঁজে ব্যর্থ হচ্ছিল, তার উপর ছিল দুর্বোধ্যতার আরেক অজুহাত। কবিতার এই দুর্দিনের দুঃসময় থেকে উত্তরণের উপায় কি অথবা কিভাবে এই বৃত্ত থেকে কবিতার মুক্তি ঘটবে? একথা মাথায় রেখেই জীবনানন্দ কবিতায় অনুভব করেছিলেন নতুন আঙ্গিকের প্রয়োজনীয়তা; যেখানে [দীর্ঘকবিতায়] গল্পের কাহিনীকেও ‘একোমোডেশন’ বা স্থান করে দিতে পারবে কবিতা। এটা সম্ভব হলে, পাঠকও ফিরে আসবে কবিতার কাছে; কেননা পাঠক তখন কবিতায়ই খুঁজে পাবে নিজেকে- গল্প-উপন্যাসের মতোই। লিরিকে শুধুমাত্র ব্যক্তিগত অভিজ্ঞতা-উপলব্ধি অথবা চিন্তচেতনার প্রকাশ ঘটে; অপরের জীবনভাষ্য নয় লিরিক। কবিরা যদি স্বীয় সত্তাকে ব্যক্ত করার আবেগ খানিকটা সংযত করতে পারেন এবং দীর্ঘকবিতার মধ্য দিয়ে অথবা কাব্যনাটকের মাধ্যমে অপর-জীবনের ভাষ্যও কবিতায় তুলে ধরতে পারেন, তাহলে কবিতা ফিরে পাবে হৃত গৌরব, হারানো জনপ্রিয়তা। অন্যদিকে পাঠক পাবেন কবিতার সংহত, সংক্ষিপ্ত দেহাবয়বেই গল্পের স্বাদ; খুঁজে পাবেন নিজেকে। আমি পূর্বেই বলেছি যে, জীবনানন্দ দাশ আশাবাদ ব্যক্ত করলেও বাংলাদেশের কবিরা দীর্ঘকবিতার দু-একটি বিচ্ছিন্ন চর্চা ব্যতীত সামগ্রিক অর্থে ব্যাপক চর্চা করেননি; অবশ্য বিশ শতকের দ্বিতীয়ার্ধে বাংলা কাব্যনাটক রচনাকে রীতিমতো আন্দোলন হিসেবে গ্রহণ করেছিলেন পশ্চিমবঙ্গে বাঙালি কবিরা। এঁদের মধ্যে উল্লেখযোগ্য নাম- রাম বসু, গিরিশঙ্কর, মঙ্গলাচরণ চট্টোপাধ্যায়, উত্তম দাশ প্রমুখ। তবে বাংলাদেশের কবিদের গায়ে কাব্যনাট্যান্দোলনের এই হাওয়া লাগেনি; এর পেছনে অবশ্য ভূ-রাজনৈতিক বাস্তবতা ক্রিয়াশীল ছিল অনিবার্যভাবেই।\nবলছিলাম দীর্ঘকবিতার কথা, কাব্যনাটকের কথা। বিশ শতক পেরিয়ে আমরা এখন প্রবেশ করেছি একুশ শতকে; দেখতে দেখতে পেরিয়ে গেল তারও প্রথম দশক। এদেশ এখন কবির সংখ্যা সম্বন্ধে সঠিক গাণিতিক সংখ্যা দেয়া প্রায় অসম্ভব। বিশেষ করে নেটভিত্তিক লেখালেখির অবারিত সুযোগ হওয়ায়- এখন মফস্বল, শহর বলে কথা নেই; ইচ্ছে থাকলেই নিজের রচনাটি ইন্টারনেটের মাধ্যমে ফেসবুক কিংবা ব্লগে অথবা নেটভিত্তিক ই-সাহিত্য পত্রিকায় প্রকাশ করা সম্ভব। ভার্চুয়াল এই মাধ্যমে প্রকাশিত লেখাটি পৃথিবীর সব প্রান্তেরই বাংলা ভাষাভাষী পাঠের সুযোগ পাচ্ছেন। ফলে একজন লেখক এখন আর দৈনিকের সাহিত্য পাতার সম্পাদকের পিছন-পিছন না ঘুরে নেটভিত্তিক সাহিত্য পত্রিকায়, ব্লগে অথবা ফেসবুকের মাধ্যমে বিশ্বব্যাপী পাঠকের মাঝে ছড়িয়ে দিতে পারছেন। যার অনিবার্য ফল হয়েছে, কবির সংখ্যা এখন আর হাতে গোনা নেই কিংবা সঠিক পরিসংখ্যানও দেয়া সম্ভব না।\nভার্চুয়াল মিডিয়ার এ সুবিধা ছাড়াও বাংলাদেশের সাহিত্যে বিগত এক-দেড় দশকে হাজার খানেকের বেশি ছাড়া কম নয় সাহিত্য পত্রিকা ও লিটল ম্যাগাজিন প্রকাশ পেয়েছে। এখান থেকে যেমন প্রতিভাবান লেখক উপরে উঠে আসছেন, তেমনি ভার্চুয়াল মিডিয়া জগতেরও অনেকেই নজর কাড়তে সক্ষম হচ্ছেন পাঠকমহলের। আমাদের উপরের এ ব্যাখ্যা থেকে বুঝতে পারা যায়, একালে কবিতা তো বটেই সামগ্রিক অর্থেই সাহিত্যচর্চা হচ্ছে ব্যাপকভাবে। প্রশ্নটা অন্যত্র- এরকম একটি বাস্তবতায় সামগ্রিক বাংলা কবিতাচর্চার ভবিষ্যৎ কী! সুনিশ্চিত বলা না গেলেও আমরা এই দীর্ঘ আলোচনার মাধ্যমে উপলব্ধি করতে সক্ষম হয়েছি যে, ব্যাপক এই কবিতাচর্চা বিচ্ছিন্ন বা একক অথবা স্বতন্ত্র কোনো ব্যাপার নয়; বর্তমান কবিতার বিষয়-প্রকরণ-কৌশলের পর্যবেক্ষণে আমাদের মনে হয়েছে, প্রকৃতপক্ষে রচিত হচ্ছে একটি কবিতা; যা একইসময় ইনফিনিট দীর্ঘকবিতা অথবা কাব্যনাটকের লক্ষণযুক্ত। কেননা ইনফিনিট এই দীর্ঘকবিতা রচনায় যাঁরা অংশগ্রহণ করছেন, তারা প্রত্যেকেই কাব্যনাটকটির একেকটি পৃথক চরিত্রের ভূমিকা পালন করছেন মাত্র। ফলে আমরা নিঃসংশয় হয়ে বাংলা কবিতার এই ধারার ব্যর্থতার কথা যেমন বলতে পারি না, তেমনি ভবিষ্যৎ সম্পূর্ণ ব্যর্থতার বিপক্ষে সার্থকতার সিদ্ধান্তের সাথেও একমত হতে পারি না। এর প্রকৃত বিচারক অনাগত ভবিষ্যৎ প্রজন্ম; যাদের গ্রহণ বর্জনের মধ্য দিয়ে আজকের রচনার সার্থকতা কিংবা ব্যর্থতা নির্ণীত হবে।\nবাংলাদেশের কবিতার সাথে এভাবে প্রতিবেশ পৃথিবীর সমসাময়িক সামাজিক বাস্তবতা জড়িয়ে গেলে সিকদার আমিনুল হকের মতো দু-একজন কবি ছাড়া কেউই বিশুদ্ধ কবিতার ‘সতত ডানার মানুষ থেকে’ অথবা ‘কাফকার জামা’য় নিমগ্ন থাকেন না। ফলে একইসময় বাংলাদেশের কবিতায় প্রাত্যহিক জীবনের দৈনন্দিনতা যেমন থাকে তেমনি মিলেমিশে একাকার হয় সৌন্দর্য চেতনা বা বিশুদ্ধ কাব্যচেতনা। আর এজন্যই পার্শ্ববর্তী বাংলাভাষী অঞ্চল পশ্চিমবঙ্গের বাংলা কাব্যধারা স্বতন্ত্র হয়ে যায় কিংবা বাংলাদেশের [সাতচল্লিশোত্তর] কবিতার সাথে সর্বগ্রাসী ভূমিকা গ্রহণ করতে পারে না। বাংলাদেশ যেমন স্বতন্ত্র দেশ, তেমনি বাংলাদেশের কবিতা এবং সাহিত্যও পৃথক পশ্চিমবঙ্গের চেয়ে- ভালো হোক অথবা মন্দ হোক আলাদা গড়ন নিয়ে সোজা হয়ে দাঁড়ায়। ফলে পশ্চিমবঙ্গের সুনীল মুখোপাধ্যায়, শঙ্খ ঘোষ, শক্তি চট্টোপাধ্যায়, জয় গোস্বামী, নীরেন্দ্র চক্রবর্তী প্রমুখ কবি তাঁদের কবিতায় জীবনানন্দ দাশ পরবর্তী আর্ট ফর আর্ট সেক [সাহিত্যের জন্য সাহিত্য] কাব্যধারা নির্মাণ করলেও বাংলাদেশের সাহিত্য জীবনানন্দ দাশের উত্তরপ্রজন্ম হিসেবে বিশুদ্ধবাদী শিল্পচর্চার পাশাপাশি জীবনঘনিষ্ঠ হয়ে ওঠে এবং কবিতায় সমাজ-জীবনের প্রাত্যহিকতাও তুলে এনে এক ভিন্ন ধারা নির্মিত হয়েছে। এ ধারা এখন সন্দেহাতীতভাবেই বাংলাদেশের সাহিত্যের নিজস্ব অর্জন হিসেবে স্বীকৃতি লাভের যোগ্য। ইতোমধ্যে, অনেকেই অবশ্য পশ্চিমবঙ্গের বাংলা সাহিত্যের চেয়ে বাংলাদেশের সাহিত্যকেই সমৃদ্ধ ঘোষণা করতেও দ্বিধা করছেন না। প্রসঙ্গত স্মরণীয়, যদি ধরেও নেয়া হয় আমাদের [বাংলাদেশের] সাহিত্য এখনো পশ্চিমবঙ্গের সাহিত্যকে অতিক্রম করতে পারেনি, তাহলেও স্বীকার করতে হবে আমরা অল্পদিনের মধ্যে বিশ্বসাহিত্যের দরবারে স্বতন্ত্র পরিচয়ে সমাদর পাবো এবং সংঘাত-সংশ্লেষণ-প্রক্রিয়ায় বাংলাদেশের কবিদের উন্নতি সাধন অনিবার্য।\nপ্রাকৃতজনের ইয়াসিন এবং বাংলা কবিতার সৌন্দর্য প্রবন্ধ প্রমূর্ত: ভিতর বাহির-রকিবুল হাসানের নিরীক্ষা ও পর্যালোচনা সিংহ ও গর্দভের কবিতা: সমাজ-বাস্তবতার বীক্ষণ ভাষা-সম্ভাবনার শব্দছবি থৈ থৈ জোছনা কিংবা অথৈ অমাবশ্যার করোটি-চিত্র


Bank's role under scanner in Behala fridger case\nশুভব্রত কাণ্ডে ব্যাংকের কাছ থেকে নথি তলব পুলিশের, জেরা পদস্থ ব্যাংক কর্তাকে\nPublished by: Sangbad Pratidin Digital | Posted: April 15, 2018 10:13 am| Updated: December 4, 2018 4:31 pm\nসুপ্রিয় বন্দ্যোপাধ্যায়: বেহালার শুভব্রত কাণ্ডে রহস্য ক্রমশই ঘনীভূত হচ্ছে। মৃত্যুর ৩ বছর পরেও বীণা মজুমদারের লাইফ সার্টিফিকেট রাষ্ট্রায়ত্ত ব্যাঙ্কে নিউ আলিপুর শাখায় জমা দিয়েছিলেন শুভব্রত। সত্যতা যাচাই না করেই সেই সার্টিফিকেট আবার খাদ্য সরবরাহ নিগম বা এফসিআইয়ে জমা দিয়েছিলেন ব্যাংকের পদস্থ কর্তা ডিপি গুহ। কিন্তু, কেন? এই প্রশ্নের উত্তর খুঁজছেন তদন্তকারীরা। সূত্রের খবর, ওই ব্যাংক কর্তাকে বেহালা থানায় ডেকে ডেরা করতে চান তাঁরা। চলতি সপ্তাহেই রাষ্ট্রায়ত্ত ব্যাংকের কর্মী ডি পি গুহকে নোটিশ পাঠানো হতে পারে।\n[শুভব্রত মানসিক ভারসাম্যহীন না সেয়ানা? মায়ের পেনশন হাতানোর ছকে তাজ্জব গোয়েন্দারা]\n২০১৫ সালে মারা যান বেহালার ঘোলসাপুরের যুবক শুভব্রত মজুমদারের মা বীণাদেবী। এফসিআইয়ে চাকরি করতেন তিনি। মায়ের দেহ বাড়িতে সংরক্ষণ করে রাখাই শুধু নয়, গত তিন বছর ধরে নিয়মিত তাঁর পেনশনের টাকাও তুলেছেন শুভব্রত। তদন্তে জানা গিয়েছে, নিউ আলিপুর যে রাষ্ট্রায়ত্ত ব্যাংকের শাখায় বীণাদেবীর পেনশনের টাকা আসত, সেই ব্যাংকে গত বছরের নভেম্বরে মায়ের লাইফ সার্টিফিকেট জমা দিয়েছিলেন তিনি। সার্টিফিকেটে স্পষ্ট বলা ছিল, বীণা মজুমদার বেঁচে আছেন। এমনকী, লাইফ সার্টিফিকেটে তাঁর স্বাক্ষরও ছিল। বৃহস্পতিবার এই সংক্রান্ত নথি তদন্তকারীদের হাতে তুলে দিয়েছে ব্যাংক কর্তৃপক্ষ। পুলিশের দাবি, মৃত বীণাদেবীর লাইফ সার্টিফিকেটটি গ্রহণ করেছিলেন ওই শাখার কর্মী ডি পি গুহ। ওই জাল সার্টিফিকেটটি খাদ্য সরবরাহ নিগমে জমাও দিয়েছিলেন তিনি। কিন্তু, নিয়ম মেনে বীণা মজুমদার সত্যিই বেঁচে আছেন কিনা, তা খতিয়ে দেখা হয়নি। সেই সুযোগেই শুভব্রত তাঁর মায়ের স্বাক্ষর জাল করেন বলে অভিযোগ। স্বাক্ষরটি পরীক্ষা করবেন বিশেষজ্ঞরা।\nগ্রেপ্তারি পরের দিনই এসএসকেএম-এ শুভব্রতর মানসিক স্বাস্থ্য পরীক্ষা করেন চিকিৎসকরা। তাঁরা জানিয়েছেন, দীর্ঘদিন ধরেই স্কিৎজোফ্রেনিয়ার মতো জটিল মানসিক রোগে ভুগছেন বেহালার ওই যুবক। তিনি পুরোপুরি মানসিক ভারসাম্যহীন। তাঁকে পাভলভ মানসিক হাসপাতালে ভরতি করার নির্দেশ দিয়েছে আদালত। তদন্তকারীদের প্রশ্ন, শুভব্রত যদি মানসিক ভারসাম্যহীনই হন, তাহলে কীভাবে মৃত মায়ের পেনশনের টাকা তোলার ছষ কষলেন? পাভলভ মানসিক হাসপাতালে গিয়ে শুভব্রতকে ফের জেরা করবেন তদন্তকারীরা। আর এই পেনশনের টাকা যেহেতু নিউ আলিপুরের একটি রাষ্ট্রায়ত্ত ব্যাঙ্কের শাখা থেকে তোলা হত। তাই ব্যাংকের ভূমিকা সন্দেহের ঊর্ধ্বে নয়। সূত্রের খবর, রহস্যের জট খুলতে রীতিমতো প্রশ্নমালা সাজিয়ে ব্যাংক কর্তৃপক্ষের কাছ থেকে বেশ কিছু গুরুত্বপূর্ণ নথি চেয়ে পাঠিয়েছেন বেহালার থানার পুলিশ আধিকারিকরা। কিন্তু, এখনও সব নথি জমা পড়েনি। তাই ব্যাংক কর্তৃপক্ষকে তো নোটিশ পাঠানো হবেই, জেরা করা হবে ব্যাংকের ম্যানেজার ও সার্ভিস ম্যানেজার ডি পি গুহকেও। কারণ শুভব্রতর মায়ের জাল লাইফ সার্টিফিকেটটি তিনিই গ্রহণ করেছিলেন। তাঁকে বেহালা থানায় আসার জন্য নোটিশ পাঠানোর প্রক্রিয়াও শুরু হয়েছে বলে জানা গিয়েছে।


ওয়েবসাইট খুলবেন? বিষয়টি অবশ্যই খেয়াল রাখুন, নয়তো পস্তাবেন!: Daily Nayadiganta\nওয়েবসাইট খুলবেন? বিষয়টি অবশ্যই খেয়াল রাখুন, নয়তো পস্তাবেন!\n২৪ মে ২০১৮, ০১:৪৪\nকী আছে বিচারপতি সিনহার বইয়ে?\nনওয়াজ শরীফ মুক্ত\nআদর্শ বউ হওয়ার কোর্স চালু বিশ্ববিদ্যালয়ে\nচিনি না গুড়?\nজাতীয় দলে ফুটবল খেলছেন দেশের প্রেসিডেন্ট!\nজ্যাক মার বিদায় : কী হবে আলিবাবার?\nসব চেয়ে বেশি অকর্মন্য লোক কোন দেশে?\nনিউ ইয়র্কে সুষমা-কোরেশি বৈঠক খালেদা জিয়ার অনুপস্থিতিতে বিচার মৌলিক অধিকারের পরিপন্থী : ফখরুল জাতিসঙ্ঘ অধিবেশনে যোগ দিতে নিউ ইয়র্ক যাত্রার প্রধানমন্ত্রীর ভিক্টোরিয়া হ্রদে ফেরি ডুবিতে কমপক্ষে ৪৪ জনের মৃত্যু চীন সামরিক বাহিনীর ওপর যুক্তরাষ্ট্রের নিষেধাজ্ঞা সংস্কারপন্থি অংশ থেকে বেরিয়ে যাওয়ায় রাঙামাটিতে দুই ইউপিডিএফ কর্মী খুন এবারের এশিয়া কাপ জিতবে আফগানিস্তান! পবিত্র আশুরা : সত্যের এক অনির্বাণ শিখা ষোড়শ সংশোধনী বাতিলের রায় : চাপ প্রয়োগের আশঙ্কা করেছিলেন বিচারপতি সিনহা সুষ্ঠু নির্বাচনে জাতীয় ঐক্য আফগানদের কাছে মাশরাফিদের বড় হার\nপ্রধানমন্ত্রীকে আল্লামা শফী যা বললেন (৪৭৬৭)সরকারের চাপে দেশ ছাড়তে বাধ্য হয়েছি : সুরেন্দ্র সিনহা (৪৭০৬)বিচারপতি সিনহা বলেছিলেন, তিনটা রায় দিলে প্রমোশন হবে (৩৯২৮)মেসির অবিশ্বাস্য ফ্রি-কিক : মুগ্ধ ফুটবল বিশ্ব (ভিডিও) (৩৪২৭)১০ রানে ৮ উইকেট! বিশ্বরেকর্ড নাদিমের (৩১৭৫)চলতি মাসেই বৃহত্তর জাতীয় ঐক্যের ঘোষণা (৩০৫০)ব্জিএনপির যেসব ছাড়ে হচ্ছে ঐক্য (২৯০৮)